
Intre Brașov și Cîmpulung 
Acum o sută de ani. 


Cineva mi-a dăruit de mult trei scrisori de acum un veac, 
bine scrise, cu o ortografie sigură — afară de repetarea deasupra 
a literei i şi uneori şi a lui o, — dar pe cea mai mizerabilă 
hîrtie, aproape de calitatea celei de împachetat, aşa încît au avut 
noroc dacă s'au putut păstra, în care trei negustori, de bună seamă 
toţi trei din Cîmpulungul muntean — doi o şi înseamnă, — se 
adresează aceluiaş negustor braşovean, „toptangiu“ sau, cum se 
zice acum: „angrosist“, pentru afacerile lor obişnuite cu firma lui. 

Ele sunt interesante din mai multe puncte de vedere. 

Intii, pe lîngă bogăţia actelor pornite de la Braşov, ele 
sunt, cred, singurele care înfăţişează şi scrisorile trimese către ce- 
tatea în care se vădeşte tot mai mult, dela publicaţiile neuitatului 
loan Bogdan, ale d-lui Stinghe şi ale mele, cît de mare era ro- 
lul, nu numai al Şcheenilor, dar şi al negustorilor romîni sau 
romînizaţi. 

In al doilea rînd se văd mărfurile — de uimit aceleaşi ca 
în privilegiile din veacul al XIV-lea şi al XV-lea — care treceau din 
Braşov, servit acum de acei Romiîni în locul exclusivităţii săseşti 
de pe vremuri „în „ţară“. Gheorghe Mirzovici (fiul lui Mîrzea), 
Ştefan Gheorghiu şi acela a cărui iscălitură pare a fi Greceanu 
Costandin — se mai pomenesc un Niţă Odrovici, al lui Odrea, 
un Dumitru, un Giovelcă sau Giuvelcă, a cărui familie mai există, 
un nea Gheorghe 'Țov, un Nicolae şi chiar unul din Piteşti: chir 
Hagi Pop Teodosie, importă fier în măji şi „fier lung de care 
feresc căruţile“, coase, cazane, cisme, geamuri, sticle, „clopote 

mari, pălării de la pălărieri, streşini (borurile sau bourii (!) de 
acum), lăute, alăute, zahăr. Sitele pentru „a cerne piatra cea lă- 
murită“, la sticlăria Golescului a lui Dinu (călătorul în Apus), la 
„fabrică“, reprezintă, cu desluşirile amănunțite, în care e vorba de 
„Ciurelul de mălai“, de sitele cu două văcălii pentru făină, „fruntea 
făinii“ şi „brutăreşti“, o adevărată revelaţie de veche tehnică. 

De la Cîmpulung vine, în schimb, lină şi „ţoluri pentru în- 
velitul mărfii“, 

Negoţul se face din cînd în cînd prin bilciuri, ce se zic aici 
„tîrguri“. Principalul e al Sfîntului Ilie, la Cîmpulung. Mirzovici 
înştiințează la 1829 că nu se mai ţin cele din satele Stăneşti şi 
Gemenea — total neştiute pînă acum, — din cauza ciumei, a 
„Molimei“, care se „încinsese“ la Bucureşti. Zilnic însă, se trimete 
prin binecunoscuţii cărăuşi, Prahovenii, sau, cum scrie Mîrzovici, 
„Praovenii“, breaslă importantă şi folositoare ţerii, pe care noile 
mijloace de transport au desfiinţat-o. 

Trimeterea e în „rînduri“, şi categoriile de marfă se 
chiamă „condeie“, termin care se mai păstra într'un sens general 
prin Moldova-de-sus, în copilăria mea. Cînd o comandă era ispră- 
vită, aceasta însemna că „s'au legat condeiele“. Socoteala, „în- 
numărarea“, se face în funţi; la fier — în măji şi în ocă. Pe ba- 
loturi se pune, se „înseamnă“ „marca“ fiecărui cumpărător. La 
sosire se face verificarea, „proba“, la „cîntar“ şi, cum se întîmplă 
că la un client nu se ajunge şi la altul prisoseşte, împotriva celor 
cuprinse în „foaia de mariă“, urmează reclamaţii. 


Plata se face imediat sau cu termin, care se zice, după gre- 
ceşte, „diorie“. Moneda e variată: florini şi crăițari fireşte, sfanţi, 
— şi de leii de la noi se vorbeşte, — dar şi dodecari şi acei reali, 
sultaninii, galbeni turceşti, cari pentru Gheorghiu sunt „rialuri“. 
Ei vin în gropuri de bucăţi, care se chiamă, după nemţeşte, „ştiu- 
curi“. Ca să nu se poată descoperi uşor şi fura, ei se ascund, 
— de pildă în „punga cu alice“. Se îace socoteală de „sume“, 
pe rămăşiţe sau „cusururi“ şi de „başcă“. 

Se vede şi de mai sus cîte elemente de limbă pota se 
culege din astfel de scrisori, care mai zac, de sigur, cu sutele 
prin săltarele familiilor ardelene mai vechi, care nu li înțeleg preţul ; 
dl. N. Bănescu a căpătat de curînd toată corespondenţa grecească 

a familiei Enghiurliu (din Enghiur, Angora). Adaug și anume forme 
rare sau unice, ca o să pentru o — vechea ortografie etimologică 
de pe la 1880 scria de fapt uă, din ună. 

Din puţin iată ce, cu atenţie şi iubire, putem scoate. 


N. lorga 
L. 


Hristos anesti şi cu multă plecăcune mă închin dum., jupăn 
Sterie. 
828, Mart. 29, Cămpulung. 


Doo cinstite scrisori ale dum. de la 20 i 22 de zile ale 
aceş[tii] luni le-am primit, şi cele coprinzătoare am văzut şi că păntru 
maria ce m'ai trimis mii am primit toate deplin la 4 teancuri, şi marfa 
lui chir Niţă Odrovici am primit la mine în prăvălie şi i-am arătat 
scrisoorea dumitale şi au oprit foia de marfă la dănsul, şi am 
făcut şi probă, după cum ăm scrii la sum[a] foi şi am găsit gre- 
şală şi mai rămăn cusur fî. 87, x. 57, başca din f. 34, x. 47, ce 
i-ai primit dumneata pă urmă şi banii pănă acum nu mi i-au dat, 
iar, dăndu-mi-i, ăi trimiţ într'acel cias de loc. 

Şi trimit acum cu Trică, sluga lui Giovelcă, 100 ştiuc riialuri, 
i 50 ştiuc dodecari, din care vii scădea cusur[ul] ci sănt dator, 
şi ce mai trece vei socoti pe alt rănd. Şi mai trimiţ 1 teanc de 
marfă pentru cele ce am de lipsă, şi fac rugădune dumitale ca, 
de vei putea, căt mai în grabă să sileşti ca să mi-o trimiţ. Şi 
toate condiele deplin să mi le trimeţ după cum pe foe arat, pen- 
tru că sănt toote de lipsă. Şi păntru cizme i lăute o să trimiţ 
lănă de aici i ţoluri pentru învălit[ulj mărfii cu ală doile venire 
a Praovenilor. Şi banii pentru aciastă foe ăi voi triimite căt oi 
putea mai curăndă. Numai să nu te superi. Şi pălăriile să zici la 
pălărier să le facă mai mici în streşini, şi chimirele ce am fost 
scris înainte să rămăe, şi să mi le trimiț toote după cum pă îoe 
arăt. Acum a'asta, şi sânt ală dumitale mai mic, plecat 

Ștefan Gheorghiu. 


[Pe margenea foii întâi:] Banii i-am pecetluit întro pungă 
cu alice. 

[Pe foaia a doua, cu scrisoare gălbie, de altă mână] La 
scrisoare aciasta s'au trimis, 

500 în 600 ştuc sfanţi 

239 în 49 ştuc dod., X 17. 

4 x 9, x 17, un dodecar sau trimis înnapoi 

[Adresa:] Cinstitului dum. jupăn Sterie Arseniu cu cinste 
şi cu plecăciune să i să dea 

la Braşov. 

Cu plecăcune mă închin dumitale, 
jupăn Sterie... 829, Iunie 4. 


Cu plecată scriisoare înştiintez dumitale că la 23 ale tre- 
cutei am fost trimis dumitale închearea socotelilor ce au fost ră- 
mas cusurii dela 26 Apr., la care scăzăndi bani cei trimişi de 
mai dinainte, au fost rămas ca să mai triimiţi dumitale bani soco- 
tiţi în sfanţi 105!/, care s'au şi triimis dumitale prin Niţă, sluga 
a lui nea Gheorghe 'Ţov, şi nu ştiu s'au primit sau nu, că mam 
primit niciun cinstit răspuns de la dumneata. Bani sau trimis 
dela Mai în 23 de aicea, însă într'acea zi s'au trimis şi o foiţă 
pentru căteva condee de marfă, ca să mi să trimiță şi după aceia 
la Mai 26 s'au trimis iarăşi prin Niţă, sluga a lui nea Gheorghe 
ov, 55 ştucuri sfanți pentru foiţa de marfă ce s'au fost trimis 
la 26 al trec[utei]. Acum iarăşi să trimise tot prin Niţă, sluga a 
lui nea Gheorghe 'Ţov, 290 sfanţi, care să facă cu ceilalţ 840, 
cari fac toţi 1700 la foia cea care s'au poruncit condele (sic) de 
marfă, la care fac rugăcune dumitale ca să mi să trimiţă un cinstit 
răspuns pentru toate de primire. 

Jupăn  Sterico, vei şti că tărgu Stăneştilor nu s'au făcut. 
Aşijdirea şi tărgu Gemenea nu să face, fiindcă au venită poruncă 
de la Divan la dumnealor ispravnici precum niciun tărg să nu să facă 
care ni s'a trimis şi pitac de la ispravnic, care cu mare străşnicie ne-au 
oprit a nu merge la niciun tărg din pricina molimii, fiindcă la 
Bucureşti s'au încinsă foarte rău. Jupăn Sterico, la 26 Mai cu 
grabă am fost scris dumitale ca să mi să trimiţă condeile de 
martă că[t] mai în grabă; acum cu al doilea faci dumitale în şti- 
inţă că toate condeile dă marfă, gătindu-să toate odată, să să tri- 
miţă, fiindcă acum mai am ceva cişit (sic), iar la că săptămână din 
postă. Aşa mă rog: toate condeile căte s'au scris mă rog ca să 
mi să trimiţă toate. Pentru marfă, mă rog ca să să înnumere aciia 
bine la magazii, să nu iasă aici lipsă. Jupăn Sterico, pentru coase mă 
rog să-mi ei un lucru bun tot de unde vei lua pentru sama pră- 
vălii dumitale. Şi cu diorie pănă Ia spartu tărgului Sfete Ilie, după 
cum am fostu scris dumitale. Şi la sorocu acela cinstit să va 
trimite bani, fiindcă, dacă voi primi această marfă ce-m vei tri- 
mite acum, voi să isoflisască tot cusuru şi să rămăie numai cosile, 
că voi să facu altă foiţă pentru sama a tărgului Sfăntului Ilie. Şi, 
de alta neavăndi, rămăi, al dumitale mai mic şi plecat 


Gheorghe Mârzovici. 

Jupăn Sterico. M'au poftit un priiten de la sticlăriia Goles- 
cului ca să-i aducii dooă săte pentru care cerne piiatra cea lă- 
murită pentru fabriga sticlii lor; însă aceste dooă săte să îiie 
pănza de sărmă albă ţăsută, gaurile să fie dă mari ca ale cure- 
lului dă mălai și ceva mai dese. Aşa mă rog, jupăn Sterico, ne- 
greşit să-mi isprăveşti acest lucru, că prea mult mi Sau rugat 
acel priitin ; sătele să fie mari ca cele cu dooă văcălii dă făină. 
Să-mi mai ei 4 săte cu 2 văcălii, dă care ia fruntea făinii, 4 săte 
cu 2 văcălii brutăreşti, toate să vie odată cu maria. 

2 măji fier lung de care ferescă căruțele, să fie potrivite 
la şini, negreşit să-mi trimiţi înpreună cu marfa, fiindi-că iar dă 
porunceală este, pentru un priitin. 

Gheorghe Mârzovici. 


Lada dă geamuri şi 1 dă sticle top. acum s'au trimis dă aici. 

2 clopote mari să vie, 1 ocă, 1 şi jumătate, dă poruncală 
la 2 ţirezi (sic) să fie bune. 

[Pe margenea primei foi, de altă scrisoare :] 

La atastă scrisoare s'au triimis 290 ştuc. sfanţi. 


[Adaos:] Cămpulung. 


Cinstitului dumnealui jupăn Sterică Arseniu cu cinste şi cu 
multă plecăcune, la Braşov. 


Gereinigt. 


II. 
Cu plecăciune mă închin dumitale, jupăn Sterică. 
5 Avugust 829, Cămpulung. 


Cu plecată scrisoare fac rugăciune dumitale ca să binevoeşti 
de a-mi mai face puţintică mariă ce sau însămnat pă osăbită, 
foae, iar care condee le vei îi legat din condeile ce să arată pă 
foae, acelea vor lipsi din foae, iar care nu le vei fi legat, să să 
facă toate, că eu, așteptăndu marfa aceia, am rămas pănă acum 
de n'am trimis. Să primeşti cu slugile lui Giovelcă 1. 1000, am 
trimis doao sute sfanţi. Cazanele socotescu că să vor fi gătit. 

Mă rog să arăţ la dumnealui jupăn Dimitru Hagunovici pentru 
nişte marfă ce s'au trimis în primirea me, a chir Chirului Hagi 
Pop Theodosie, “au primit şi s'au şi trimis la Pitești, şi răspunsu 
am dat de atunci, dar au perdut Praovenii scrisoarea. Acum să 
rugă Praoveni ca de al doilea să înştiințăz. 

Jupăn Sterică, feru ce s'au trimis denpreună cu zaharu, le- 
găturile săntu cu marca mea, şănile număru, dar la căntari lip- 
seşte 62 funţi şi ţăn feru tot neînceput: zice chir Nicolae că la 
feru ce ai trimis dumnealui prisosăşte 14 ocă; apoi poate să fi 
fost şi la Dimitru prisos, dar mau vrut să-l căntărească. Soco- 
tescu că s'au greşit la însemnatu mărcilor, că văz că mi-l treci 
1058 funţi şi la căntari lipsăşte din 10 măji 2 ocă. Şi mă rog, dă 
este greşală, să mă înştiinţezi, nefiindu-ţi cu supărare. De aceasta 
mă rog, și rămăn al dumitale plecat 


Greceanu Costandin. 
1200 ştuc sfanţi s'au priimit. 


[Adresa:] c[institullui dumnealui, jupăn Sterică Arseniu, cu 
plecăciune, Braşov. 

[Adaus:] Am trimis şi doă lăzi pentru giamuri pe slugile lui 
Giovelcă; am şi plătit. 


Kontumaz. amtlich gereinigt. 

Andreanum și alte acte”) 


de Aurelian Sacerdoțeanu 


Problema falsurilor diplomatice a preocupat întotdeauna pe 
istorici, din momentul în care documentele au fost socotite ca iz- 
voare istorice de mâna întâiu. Este adevărat că din câte astfel de 
acte s'au păstrat, „originale“ sau câpii, nu sunt autentice toate. 
S'a spus de mult că nu tot ceeace se ascunde în arhive este 
adevăr.!) Din potrivă, încă dintru început lumea savantă mai mult 
sa îndoit de informația documentară, decât a primit-o necon- 
diționat. Din această cauză, încă de atunci s'a simţit nevoia să se 
controleze riguros afirmaţiunile tuturor documentelor. Şi multe au 
fost constatate ca falsificate interesate. Insă trezue să spunem din 
capul locului că deşi falsificatul a fost deseori răspândit sub extra- 
ordinar de multiple forme, totuși e de datoria noastră să ținem 
seama că el m'a fost răspândit cu aceeași intensitate în foate părțile 
şi în foate epocile. De aici rezultă nevoia că, spre a ne asigura 
asupra autenticității unui document, trebue să se dea o deose- 
bită atenţie și cancelariei din care a ieşit. Acest lucru face ca do- 
cumentele să nu poată fi studiate nici separat, nici parţial. 

Din aceste motive critica documentelor n'a lipsit niciodată 
istoricilor. Foarte minuțioasă în străinătate, diplomatica a ajuns să 
fixeze reguli precise care sunt hotăritoare în orice discuţie. Mai 
puțin răspândită la noi, ea n'a ajuns încă să purifice tot materialul 
istoric cunoscut. Aceasta nu înseamnă că a lipsit cu totul. Din 
potrivă, se poate mândri cu rezultatele pe care le-a câștigat în 
desbaterea unor falsuri celebre, în special privitoare la istoria Mol- 
dovei. Că nu a luat o extindere mai mare este explicabil, fiindcă în 
Muntenia şi în Moldova falsurile au fost mult mai puţin răspândite,) 
mai ales dacă socotim lucrul în raport cu cancelariile țărilor vecine. 


| *) Note pe marginea lucrării d-lui Iosif Schiopul, Diploma andreiană 

din 1224 şi alte documente falşe sau falş interpretate. — Cu 5 facsimiluri şi 

1 hartă în culori — Cluj „Cartea Românească“ 1934. 122 (123) p. Prețul 50 lei. 

') St. Bormans, Les fausses chartes et la diplomatique, extras din 

cr lia se V'Acadâmie royale de Belgique, 3-e serie, t. XV. No. 5, Bruxelles 

»p. 9 

=) Cf. N. lorga, Nofes de diplomatique roumaine, în Bulletin de la sec- 

tion historique al Academiei Române, XVII, 1930, pp. 115—116. Falsificările 

cele mai multe se constată în sec. XVII și XVIII; v. Id., Un act fals, în Re- 
vista istorică, X, 1924, pp. 249—250; cf. şi îb., pp. 200 şi 254. 

Nu se poate spune același lucru și pentru Ardeal, fie cu privire 
la documentele emise în cancelariile locale, fie la cele emise de 
cancelaria regală cu privire la acest ținut. Istoricii, fie că erau 
Români fie de alt neam, şi-au arătat părerea oride-câte-ori au 
trebuit să se ocupe în mod special de vre-un astfel de caz. Dar 
de cele mai multe ori nu s'a ajuns la o conclusie în deobşte ad- 
misă prin faptul că, pe deasupra interesului ştiinţific, a dominat 
foarte mult şi un interes naţional. Și cum în Ardeal erau trei na- 
țiuni care trebuiau avute în vedere, nu s'a ajuns mai niciodată la 
un acord comun. De altfel întotdeauna s'au prezentat ocasii ca nu 
tot ceeace sa lucrat să se bucure de o perfectă obiectivitate, 

Aceasta fiind situația, este evident că şi în diplomitica noastră 
orice preocupare în acest sens rămâne totdeauna binevenită. Se 
impun însă două lucruri: nimic să nu fie subiectiv pe de-oparte, 
iar pe de alta, orice noutate să fie bine susținută. Dar ştim bine 
cât de greu este azi să fie împăcate amândouă aceste lucruri.Vorba 
Stolnicului Cantacuzino : „trebue timp și osteneală mare“ şi să nu 
fie „voitori de rău“ cari să defaime.!) Este dela sine înțeles că se 
naşte un viu interes ori de câte ori se atacă astfel de probleme. 
De aici atenția care s'a dat fie articolelor, fie lucrărilor d. Schiopul, 
care se ocupă exclusiv cu documentele referitoare la istoria Tran- 
silvaniei.*) Dacă pentru o lucrare mai veche *) discuția se poate 
închide sigur printr'o refutare hotărită*), pentru aceea de la care 
pleacă notele de față, bazată pe consideraţii în adevăr temeinice 
şi asupra căreia discuţia este abia la început, sunt unele lucruri 
care se pot lămuri, dar altele rămân dubioase. Mărturisim de la 
început că istoriografia românească nu are să apere în nici un caz 
nimic altceva decât adevărul singur şi unic. Nu este nici o pagubă 


1) N. lorga, Operele lui Constantin Cantacuzino, Bucureşti 1901, p. 
44 şi 69. 

2) Mie cunoscute; /sforia Transilvaniei în secolele XI? şi XIII, în So- 
cietatea de mâine, X, 1933, Cluj, p. 158—160; /storia Transilvaniei în secolele 
XII şi XIII, în Țara Bârsei, V, 1933, Braşov, p. 228—235; Cavalerii Teutoni 
şi Țara Bârsei, ib., VI, 1934, p. 414—433. 

3) losii Schiopul, Contribuţiuni la istoria Transilvaniei în secolele XII 
şi XIII, Cluj 1932. 

€) Cf. E. €. Lăzărescu, Notă despre documentele Țării Bârsei şi Ca- 
valerii Teutoni, în Şcoala superioară de arhivistică și paleogratie, Cursul de 
Diplomatică, UI, extras din Țara Bârsei, VI, 1934, Braşov. 

dacă se constată de false o serie de documente dintre cele mai 
vechi, în care se arată existența Românilor pe plaiurile ardelene. 
Din potrivă, cu cât privilegiile dăunătoare lor sunt mai recente, cu 
atât se vede cât de târziu li s'au răpit drepturile lor consuetudi- 
nare. Dar, cum știința nu caută nici acoperirea lucrurilor defăimă- 
toare şi nici exagerarea celor priincioase, ci, pur şi simplu, o pre- 
zentare care să fie exactă — sau cât mai exactă — este logic să 
nu ținem seama de nici unele din aceste reticenţe. 


Acestea fiind spuse, trecem la însuşi scopul ce ne-am propus: 
cercetarea amănunţită, în marginile stricte ale disciplinei noastre, 
a lucrării d, Schiopul despre unele falsificate. Nu urmărim ordinea 
capitolelor din carte, ci luăm ca bază cronologia documentelor 
existente, originale sau copii. 

* 

Mai întâiu nu avem nimic de spus asupra considerațiilor, 
drepte, de la început (p. 5). Mai departe însă credem forțată 
rigurozitatea cu care se susține că „la miazăzi de râul Mureşului: 
ma existat o altă viață politică organizată decât a vechii popu- 
laţiuni autohtone“. E drept însă că acolo „domnia regilor Un- 
gariei era mai mult o dominaţiune nominală“, însă aceasta nu 
poate îi exclusă cu totul din valea Oltului. Nici avansarea 
“puterii spirituale a bisericii catolice organisate nu poate îi 
bănuită mai departe decât cea politică. Dincolo de granițele 
politice cuvântul bisericii a trecut însă numai sub forma de mi- 
sionarism, şi în acest caz nu există relații diplomatice, ci numai 
rapoarte. Şi nu este cazul aici. Deasemeni nimeni nu con- 
testă existența organisaţiilor autohtone anterioare infiltrațiunilor 
ungurești și germane, care, prin ale lor szekek, Stiihle, au imitat 
organisaţiile locale, scaune (sedes), (p. 6). Am spus mai sus că 
falsificarea documentelor era un lucru destul de răspândit, 
Aceasta nu înseamnă însă a declara totul fals atât de categoric 
(p. 6—7). 

D. Schiopul spune că dintre vechile documente originale 
„ni sau păstrat foarte puţine și... numai de interes mai mult 
local, particular, privind numai indivizi izolaţi și nu colectivități 
mai largi“ (p. 7). E însă foarte logic acest lucru. Mai întâiu, cu 
cât documentele au fost mai vechi, cu atât au fost mai ușor 

distruse sau pierdute. Apoi, mai ușor se pierd, dispar documen- 
tele publice, fiindcă sunt mulți interesaţi: trebuiau să servească 
de instrumentum multora. Din această causă şi răspândirea co- 
piilor lor, mai mult sau mai puţin complete sau exacte, întrucât 
trebuiau să servească în același timp în diferite pricini. Origi- 
nalele lor se păstrau, când existau astiel de preocupări, în 
locuri sigure sau îngrijite. Dar tocmai acestea erau supuse pier- 
derii, prin incendii sau invazii, cum e cazul mai ales în părțile 
noastre. De aici resultă faptul că actele vechi ne-au parvenit 
cele mai multe, în copii pe care întâmplarea le-a salvat la cine 
știe ce purtător, 

Este drept că multe dintre aceste documente au fost „do- 
vedite“ false, sau au fost numai „declarate“ suspecte, de către 
critica diplomatică ungurească (p. 8). Aceasta nu înseamnă însă 
că nici istoricii Saşilor şi nici ai Românilor, n'au ținut seama 
de aceste constatări, căci toți le-au știut. Insă nu este bine să 
se primească totul de bun, fiindcă de foarte multe ori a stat un 
„interes“ la mijlocul criticei. Și numai actele care s'au lovit de 
acest interes au preocupat în mod special pe istoricii unguri. 
Sunt cazuri când avem tot dreptul să ne îndoim de sinceritatea lor. 


Trebue să adăugăm tot aici că în general „izvorui tuturor 
drepturilor era regele“ (p. 72), însă lucrul nu se poate genera- 
„liza. Aceasta și în Ardeal. Nu numai „oaspeții“ puteau invoca un 
drept „din bătrâni“ (după bula de aur din 1222: „hospites 
„Cuiuscunque nacionis secundum libertatem ab inicio eis conces- 
sam teneantur“ nu e „din bătrâni“ ci „de la început“, adecă 
de la așezare), ci şi aceia cari erau acolo înainte de a fi „un 
rege“ sau „un voevod“ în numele lui. Şi pentru aceştia privile- 
giul nu putea veni decât: sau când suveranul (nou și de concep- 
ţie deoseb tă față de forma de conducere a băștinaşilor) atrăgea 
la sine și-i îngloba în curtea sa pe mai vechii conducători sau 


„ stăpânitori de pământ (juzi, cnezi, voevozi), când se adaptau deci 


formelor nouei organizări; sau când, împotriva dreptului con- 
suetudinar, se făcea o intrusiune, se atăca o proprietate de către 
o altă persoană „recunoscută“ de rege. In acest caz, spre a sta 
față la judecata regelui, erau toți obligați să aibă hotărîrea lui, 
forma lui de dovedire, deci documentul. Numai așa se explică 

dece nobilimea ardeleană se presintă sub aspecte deosebite: în 
cele dintâiu documente apar nobili băștinași cari își păstrează 
posesiunile anterioare la care se adaogă donațiile regale, fără a 
se ivi conflicte cu poporul de jos “din cauză că populația era 
încă destul de rară și aceeași, elementul unguresc fiind aproape 
inexistent; mai târziu, însă, când o obligaţie de stat a fixat acolo 
un număr apreciabil de Unguri — fără îndoială în primele tim- 
puri numai în calitate de conducători, de stăpâni: nobili, și nu 
ca popor producător, muncitor — atunci sau ivit cele 
dintâi conflicte între noii și vechii stăpâni; acum erau neapărat 
necesare privilegiile care să situeze pe fiecare în drepturile sale. 
Acestea puteau fi acum și de orânduire regală, nu numai de 
jus ab antiquo. 

Deasemeni trebue să atragem atenţia că fără îndoială po- 
pulația băştinaşă ardeleană, peste care s'a suprapus și nobilimea 
maghiară, nu putea, prin educaţie și prin posibilitățile ei de ex- 
ploatare, să dea tot randamentul care se putea aștepta de la o 
țară ca Ardealul, nu numai bine înzestrată dar și bine aşezată 
în calea tuturor drumurilor. Ori, pentru aceasta, ceata de ostaşi 
orientali ai lui Arpad, nu putea să fie ea însăși de nici un folos. 
Se apelează atunci și pentru Ardeal, așa cum se apelase şi 
pentru Ungaria însăși, la elemente străine de ţinutul și neamu- 
rile respective, care erau în stare să răspundă acestei chemări. 
Şi acestea sunt întâmplător și latine, poate Italieni din Ragusa, - 
şi mai sigur Francesi (de unde Frușcagora), dar de obiceiu sunt 
germane, care vin în special de la Rin, unde tocmai în vremea 
aceasta era o suprapopulaţie silită să plece nu numai în cru- 
ciate, ci şi în colonisare. Indubitabil, aceștia aveau nevoie nea- 
părat de privilegii. Fără de ele nu sar fi putut așeza nici în 
locurile „pustii“, adecă „ale nimănui“, nici aiurea. Şi poate că 
nici mar fi venit, întrucât la ei erau obișnuiți de multă vreme 
cu puterea hrisoavelor. Pe aceștia a-i socoti așezați fără privi- 
legii înseamnă a le nega însăși existența. Din aceste motive nu-i 
putem socoti că „au fost mai mult sinistraţi în căutarea unui 
adăpost decât coloniști în sensul adevărat al cuvântului“, cari 
ar fi putut uşor dispărea dacă nu i-ar fi susținut „biserica ca- 
tolică“ (p. 74). Profitul pe care îl trăgea coroana dela aceștia 
era superior aceluia care-i revenea dela restul poporului sau 

dela nobili. Ei erau pionerii unor drumuri rentabile de comerț 
şi erau făuritorii unor târguri importante, de ale căror tributa 
se resimțea imediat cămara regală; apoi ei exploatau şi prelucrau 
minereul din care, mai fără nici o deosebire, jumătate revenea 
aceleiași cămare. 

Din aceste interese, care încep să devină contradictorii» 
este sigur că nu întârzie să se ivească conflictele, cu atât mai 
mult cu cât nu s'a limitat această colonisare, fiind şi atunci de- 
stui patrioţi cari vor fi dat bilete de liberă petrecere în ţară 
peste lege şi poate chiar peste rege. Şi în orice conflict luptă 
lumea cum poate. Și acum suntem în vremea în care arma de 
preţ era documentul: instrumentum. Putea și el să se falsifice, 
dar tot ceeace sar fi încercat în acest sens, s'ar îi făcut numai 
pentru o protecţie locală teritorială. 

Legătura pe care o face d. Schiopul între dinastiile noi sau 
"străine din Ungaria şi naţiunile străine (i. e. Germanii), este te- 
meinică (p. 76). Problema trebue urmărită cu atenţie căci poate 
duce la conclusii surprinzătoare. Dar nu trebue să se uite un 
lucru: nici Arpadienii stăpâni de cucerire, nici Angevinii stă- 
pâni prin adopțiune și nici urmașii lor, nici chiar Habsburgii 
„rămași stăpâni prin tradiție, nu au găsit formula potrivită sub 
„care să poată stăpâni liniștiți Ardealul, care era „a doua Un- 
„_garie“, dar nu era totuși cât de puţin „Ungarie“. 


* 


Cronologic, cea dintâiu problemă pusă pe d. Schiopul este 
“aceea pe care o tratează în cap. II, Prepozitura de la Sibiu (p. 
78—85), de care se leagă unul din cele mai vechi drepturi câ- 
ştigate de Germanii din Transilvania. In această discuţie se ci- 
tează bula papei Celestin III (30 Martie 1191—8 lanuarie 1198) din 
20 Decemvrie 1191, și aceea din 15 lunie 1198, a lui Ino- 
cențiu III (8 lanuarie 1198—16 lulie 1216), care sunt și cele 
mai vechi documente în care este vorba de Germani.!) Conţi- 
nutul acestor bule s'a păstrat și în bula papei Grigore IX, din 


1) Cunoscuţi mai târziu sub numele de Sași, Saxones. 

26 Februarie 12311). Punctul principal al conținutului lor este 
menționarea protopopiatului săsesc. 

Pe baza acestor bule d. Schiopul ajunge la concluzia, cum 
e şi firesc, că în timpul lui Geza Il (1141—1161) au venit 
cei dintâi colonişti germani, cari au fost aşezaţi întrun loc pustiu. 
Toţi erau numiţi atunci F/andrenses. Ulterior a mai venit o serie 
de Flandrenses, cari s'au așezat alături de locul pustiu. Intre 
timp regele Bela Iil (1173—1196) a înființat un protopopiat 
(praepositura) cu dreptul de a lua dijma dela coloniştii din locul 
pustiu. Cât priveşte dijma care trebuia luată și de la seria nouă 
de colonişti, au ridicat pretenţii atât episcopul Transilvaniei, 
Adrian, cât și prepositul P.?) Litigiul este rezolvat de legatul 
papal Gregorius, așa cum înțelesese însuși regele, că numai 
“ Flandrii aşezaţi în locul pustiu, îie din timpul lui Geza fie mai 
apoi, sunt supuși prepoziturei, iar toţi ceilalţi, colonizați în afară 
de locul pustiu, rămân obligaţi față de episcop, chiar dacă sunt 
de același neam cu cei din locul pustiu. Însă bula lui Ino- 
cenţiu III nu este de fapt decât o confirmare a scrisorii date de 
legatul papal Gregorius, pe care d. Schiopul o datează „să fie 
din anii 1192—1196“ (p. 81), fixând-o între cele două bule 
papale, când deci ar începe șirul preposiţilor.?)? Dar nu poate fi 
exactă data aceasta, întrucât conflictul s'a ivit în vremea când 


1) Pentru falsitatea căreia (Schiopul, p. 83—84) nu poate fi invocat 
nici un argument. E așa de obișnuit lucru ca într'o arhivă corectă să fie 
scoase la iveală şi reproduse actele de basă ale unui litigiu! Când menţio- 
nează pe predecesorii săi Alexandru și Celestin înseamnă că Grigore IX avu- 
sese sub ochi tocmai actele de care este vorba, chiar dacă nu spune cuvântul 
însuşi. 

2) P. în abreviaţiune, de obiceiu trebue cetit Petrus, care este cel din- 
tâiu preposit sas cunoscut. De altiel această prescurtare este desbătută şi 
pentru Magister P. al regelui Bela. 


3) Are dreptate d. Schiopul, pentru prepoziţii de la 1199 înainte (p. 
82—83), când îi socotește că au și această funcție după ce au avut pe -aceea 
de cancelari. Dar este posibil ca pentru cel dintâiu să nu fie aceeași situaţie, 
nedându-se mare importanță veniturilor prepositurei celei noi din Sibiu, căci 
dacă în adevăr P(etrus) ar fi fost şi cancelar lucrul ar fi fost desigur amintit 
atât în scrisoarea lui Gregorius, cât și în bulele papale care o transmit. 


OBCU CLUJ 


ji a 


era episcop în Transilvania Adrian!) și înainte de a da Celestin 
MI bula sa din 1191, în care Gregorius este arătat „tunc apo- 
stolice sedis legatus“ în Ungaria. Ba chiar o dată antequem 
ne-o dă precis bula lui Grigore IX, care vorbește de privile- 
giile „predecesorum  nostrorum Alexandri et Celestini“, Orj. 
Alexandru Ill este papă de la 7 Sept. 1159 până la 30 Aug. 
1181, când a murit. Pe lângă faptul că această dată anterioară 
rezultă şi din bula lui Celestin, o amintim și pe aceasta, cu 
toate că e contestată de d. Schiopul, 

In conclusie, dreptul de prepositură wa putut îi acordat 
de Bela III decât între 1173—1181. Inainte de această dată 
Flandrii se așezaseră și în afară de desertum, Şi fiindcă legatul 
Gregorius vorbeşte de „P. prepositus Cipiniensis“ înseamnă că 
e vorba de prepositura de la Sibiu, şi că „desertum* era ținu- 
tul din jurul acestei așezări. De aici urmează că Sibiul era un 
centru important anterior venirii Flandrilor, prin care a devenit 
mai întâiu Cibinburg spre a îi rebotezat în Hermannstadt, poate 
dela primul German învestit cu stăpânire acolo şi probabil spre 
a nu se face confusie între oraș și ținutul său?). 


* 


In cap. III, despe Johannes Latinus (p. 86—98, cf. şi p. 7), 
se discută diploma din 1257 a lui Ştefan, duce al Transilvaniei, 
prin care întărește privilegiile lui „Gyaninus îilius Corrardi“ și 
ale lui „Daniel îilius lohannis“, acordate înaintaşilor lor de 
Emeric la 1204, de Andrei l. la 1206 şi de Bela tatăl lui Ştefan 
la 1231. Documentul acesta e declarat fals și odată cu el toate 


1) B. Gams, Series episcoporum ecclesiae catholicae, Ratisbona 1873, 
p. 381, dă ca episcop al Transilvaniei, între 1181—1202, pe Adrianus; știrile 
îi sunt însă furnizate de informatori mai vechi. Regret că nu am putut găsi 
aici în București pe C. Eubel, /Hierarchia catholica medii aevi, 1, Miinster 
1898, spre complectarea informaţiei. 

2) Asupra actelor false d, Schiopul citează deseori pe Szentpetery 
Magyar okleveltan, Budapesta 1930, care însă nu se găsește în bibliotecile 
din Bucureşti ca să pot controla; de alttel îmi lipseşte şi repertoriul de mare 
importanță, cunoscut mie sub numele de Regesta regum stirpis Arpadianae 
critico-diplomatica 1. Diplomata regum Hungariae ab anno MI usque ad 
annum MCCLXX complectans ed. de Emerik Szentpetery, Budapesta 1923. 

cele păstrate numai prin el. Pentru falsitatea lui se aduc argu- 
mente de ordin extern: schimbarea scrisului de la început spre 
sfârșit, și de ordin intern: limba greșită, termeni anacronici, mă- 
suri de prevedere, filiațiunea persoanelor deosebită de la un do- 
cument inserat la altul, și toponimia. In adevăr, este evident că 
toate sunt argumente extrem de serioase, dar din nenorocire 
acestea nu pot intra în discuţie fiindcă transcrierile aduc vădite 
modificări față de original. In acest caz, cele mai serioase ar- 
gumente rămân: scrisul și toponimia (ca nume nu ca transcriere) 
ca Riuetel, Alba ecclesia și mai ales Barancut, care este ho- 
tăritor, dacă cele relatate de d. Schiopul (p. 94—95) sunt ri- 
guros exacte, 

Bănuim și noi că documentul acesta este un falsificat. La 
scris, care deși ne este imposibil să-l urmărim, nici măcar cu 
lupa, după facsimilul dat, decât în linie generală, observându-se 
că este mai mare către sfârşit, adăogăm totuși că liniile nu 
merg nici absolut paralel și nici nu se termină la aceeaşi lun- 
gime, cele mai de jos fiind mai lungi decât cele dela început; 
dar însăși grafia nu seamănă cu acea a sec. XIII!). Formula 
„incipit în hec verba“ deasemeni este foarte curioasă. 

La acestea adăogăm alte argumente, pe care le credem mai 
elocvente. Documentul este datat „1257“, iar Ştefan este numit 
Dux Transilvanus abia în 12582), după pierderea Stiriei%), Deci 
el nu putea, nu avea nici o calitate, să dea un astfel de privi- 
legiu, peste privilegiul tatălui său, fără a spune de ce. El nu 
era încă stăpân al Ardealului. Apoi, când a ajuns rege Ştefan, 
a întărit din nou toate privilegiile date de el ca rex iunior, 


1) Intrucât d. Schiopul face observaţia că „scriitorul documentului ar fi 
avut să umple un spaț anumit și ar fi căutat să nu lase un gol prea mare“ 
(p. 91), ne face să credem că a văzut originalul și că e vorba de un perga- 
ment original! răzuit, care s'a completat apoi altfel; e necesar să se precizeze 
acest lucru. 

!) In întărirea privilegiului colonilor din Dej, din 1261, el însuşi datează, 
„tegni autem nostri anno tercio“, Hurmuzaki, Documente privitoare la istoria : 
Românilor, |. 1, București 1887, p. 297—298. 

2) Cf. G. Pauler, A magyar nemzet târienete, |. p. 234—247, apud A. 
Bunea, Incercare de istoria Românilor până la 1382, București 1912, p. 142 
cf. şi Schiopul, p. 63. 

lucru pe care nu l-a făcut şi cu acest act, de o importanță mult 
mai mare decât altele (ori poate s'a pierdut? ceeace e greu de 
admis, căci nu se pierde privilegiul ultim). Mai putem adăoga 
încă unul, îusă fără ca acesta să fie peremptoriu: Ștefan mai 
întărește și alte acte, sp. ex. în 1261, dar nu le transcrie ; unul 
este chiar dela Bela IV, ceeace ne face să credem că, cel puţin 
la început, drepturile sale în Ardeal nu erau să întirească pri- 
vilegiile tatălui său încă în vieaţă, ci să ia numai cunoștință 
de ele, pentru care lucru nu era nevoie să le transcrie!). La 
„acestea toate se adaogă şi faptul că nici unul din actele citate 
nu este datat și cu un alt element cronologic afară de milesim. 

Se pare că istoriografia ungurească s'a ocupat de autenti- 
citatea acestui document, fără a se declara hotărît pentru fals.*) 

se 


In cap. VI despre „Siebenbiirgen“ (p. 120—122), se discută 
documentul german din 1296, al preotului Dietrich din Pâlla, 
în care se numește el însuși „ich maister Dietrich von Siben- 
buergen“. Cum nu stărue nici d-l Schiopul asupra etimo- 
logiei acestui cuvânt, de altfel atât de mult discutată, nu 
ne oprim nici noi asupra lui. Ţinem să amintim însă că în 
„Sec. XIII exista noțiunea de Septem Castra, fiindcă este 
"atestată și nu ne împiedecă nimic să o considerăm că vine 
: din nemţeşte, Zibin- Sibin- Siben- Siebenburg de unde Sieben- 
"biirgen, prototipul fiind acel Cibinburg propus altădată), De la 


)) Să nu fie oare și această limitare un motiv al nemuițumirilor sale, 
care îl împing şi la revoltă? 

2) D. Schiopul, p. 9, afirmă că „istoriogratia ungurească a fost de 
părere că diploma este un fals“ și citează în sprijin o propoziţiune din Szent- 
petery. D-sa obişnueşte să traducă toate citatele latineşti sau nemţești, adecă 
ușor accesibile oricui, dar nu traduce şi pe cele ungurești. Ori citatul are 
cuprinsul acesta: „Altă dată am stat puţin la îndoială şi asupra autenticităţii 
acestui document“. Resuită că acum nu mai stă: e autentic sau nu documen- 
tul? Contextul lucrării ar putea clarifica părerea criticutui ungur. 

3) V. toată discuţia la N. Drăganu, Toponimie și istorie: 1. Ardealul, 
în Anuarul instiutului de istorie națională, Il. Cluj 1923, p. 233—246; la 
Hunfalvy, care propune Cibinburg, e de adaos etim. Ardealului din Die 
Landesnamen Siebenbiirgens, în Korrespondenzblatt, X, 1887, Sibiu, p. 37—43, 
49—53, Insă în nemțeşte nu trebue socotit că vine din latinește, ci invers: 
Cibinburg-Siebenbiirgen-Septem Castra, căci formei latine trebue să îi se pre- 
supuie o etim. popuiară, 

această formă germană a ieșit traducerea latină Septem castra 
urbes-civitates, care este de fapt un al doilea nume latinesc al 
ținutului numit în acelaşi timp Uitrasilva, Ultrasilvana, Transil- 
vana (1241) de unde Transilvania. Că nu e atestat sub forma 
germană mai de vreme nu este nici o întrebare de pus, căci 
nu putea fi atestat într'o vreme când limba germană nu 
era încă întrodusă în cancelaria respectivă. Actul în discuţie 
după scris, așa cum resultă din reproducere (p. 121), nu 
este fals. O “pecete întreagă și o bună parte din a doua se 
păstrează bine și nu presupun o contrafacere. De altfel Hormayr, 
întâiul editor, pe lângă acestea constatase urmele a încă patru 
sigilii. Şi acest lucru duce tot la autenticitatea documentului. 
Dacă nu poate îi verificat și conținutul lui, aceasta este altceva, 
întrucât sunt destul de dese cazurile când documentele autentice 
pot avea conţinutul fals. 

Punctul principal susținut de d-l Schiopul, anume că Sie- 
Denbiirgen din acest act nu ar indica Transilvania ar părea just: 
Dietrich, preot în Pâlla putea să fie și din altă parte decât din 
acest ţinut. Este o probabilitate. Dar argumentul de basă pe care 
îl scoate d-l Schiopul din document: „daz voder ho(v)s ze der 
Himelportin datz Wiennen“ ; și însemnarea de pe verso (din ce 
vreme?) „das ist der brieff iiber das vader haws“, deci că 
amintindu-se „casa părintească“ din Viena ar fi vorba de un 
Vienez, și nu de un Ardelean, în cazul nostru un Sas din Ar- 
deal, nu înseamnă de loc că poate fi aşa. O casă părintească 
poate avea oricine în orice loc, indiferent locul de origine al lui 
și al tatălui, însă cu condiţia ca ea să fi fost proprietate a pă- 
rintelui celui ce o numește așa ; cu atât mai bine dacă el s'a şi 
născut și a locuit în ea. Presupun acest lucru întrucât altfel nu 
ne putem explica de ce el, Vienez — un titlu de o deosebită 
cinste — ține să-și spună totuşi că e un Sibenbiirge. Avem de-a 
face deci cu un „Siebenbiirge“ stabilit la Viena, indiferent dacă 
este sau nu Transilvănean. 

* 
Ceva mai dificilă este discuţia din cap. V. „Sașii“ de la 
Cricău, Ighiu şi Romos (p. 107—119; cf. şi p. 7). Capitolul de 
Alba-lulia și conventul Dominicanilor și al Augustinilor din 


„același loc, certifică obștei din Cricău și Ighiu, copia ce-i face 

după privilegiile acordate de regii Andrei II la 1206 și la 12251), 
Bela IV la 12 Februarie 12382), Ştefan iunior rex la 1266?) și 
Ladislau IV după 6 August 12894). Motivul pentru care obștea 
cere această copie legalizată, e faptul că au fost chemaţi în faţa 
regelui Andrei III, de către Voevodul Transilvaniei Ladislau, ca 
să-și arate privilegiile. „Propter distantiam loci ac viarum dis- 
crimina“ obștea s'a temut să aducă originalele înseși, care erau 
„non cancellata, non obrasa nec in aliqua sui parte vitiata“ 
preferind o căpie legalizată în cel mai bun locus credibilus a 
trei autorități care „de verbo ad verbum cum summa diligentia 
rescribi fecimus et praesentibus inseri, sub nostris sigillis“. Copia 
e nedatată. S'a propus a fi socotită dintre 1297—1301.5) 

D-l Schiopul declară falsă atestarea și odată cu ea toate 
documentele inserate. Un întâiu motiv pentru aceasta e însăși 
unirea celor trei foruri atestatoare, obiceiu neuzitat zice d-sa, și 
din causa lipsei de coroborare. Apoi, pentru fiecare document în 
parte adaogă : e inexact dat numele cancelarului Gocholcus şi 
al palatinului Cepanus în 1206 (p. 115). Privilegiul din 1238 
este „datum in villa Saxonum de Erkud“, identificat cu satul 
Archiudul din ţinutul Clujului, ungureşte Szăsz-Erked, nume cu 
totul recent, cel vechiu și cunoscut unguresc fiind Mez-Erked, 
și în care n'au existat şi nu există Sași, iar un nume săsesc 
pentru acest sat necunoscându-se (p. 116—117), face s4 se 
creadă că e vorba de un falsificat! recent. Propune în schimb să 
fie identificat cu Archita—Arkeden—Erked din Odorheiu lângă 
Cristur ; dar pe acesta nu-l găsește atestat decât din a doua ju- 
mătate a sec. XIV înainte. In cousecinţă, e anacronic la 1238. În 


1) In 1206 se consacră libertăţile satelor ardelene de hospites Karako,. 
Crapundorph și Rams, ca şi cele de mai nainte obţinute. In 1225 coloniştii 
devin Saxones numai de Karako şi Crapundorph. 

2) Pentru oaspeţii saxoni de Karako și Crapundorf. Se dă și hotarul. 
ținutului care se bucură de libertăți. 

3) Pentru oaspeţii din Karako şi Yguen, deseori prejudiciați de voe-: 
vozii Transilvaniei. Neavând loc suficient de agricultură Ștefan le adaogă şi 
terra Gyvmurd luată de la castrul Albei, Zecimea o vor da more Saxonum. 

4) Se întărește oaspeţilor din Karako donația nouă a lui Ștefan (terra 
Gyvymurd). 

5) F. Zimmermann — C. Werner, Urkundenbuch zur Geschichte der” 
Deutschen in Siebenbiirgen, |, Sibiu 1892, p. 202. 

sfârșit, pentru documentele din 1266 şi 1289, găseşte că Ladislau 
anulează donația lui Bela şi Ştefan printrun privilegiu dat co- 
miţilor de Gyog ceva mai târziu, la 19 Octomvrie 1289, deci 
numai la trei luni (p. 118—119). Toate argumentele îl duc la 
declararea de fals. 

După cercetarea noastră credem totuşi că diploma nu este 
falsă. Scrisul aparţine incontestabil epocei 1). Unirea celor 
trei foruri pentru atestare nu ne poate surprinde?): oamenii 
aceştia erau persecutați de mai multă vreme de voevozii Tran- 
silvaniei. *) Apoi. a pleca la drum cu originalele — chiar printre 
oamenii voevodului — era destul de nesigur; însă nici regelui 
nu i se putea prezenta o copie oarecare. Şi în astiel de copii 
nu sunt neapărat necesare amândouă protocoalele, deci nici lipsa 
de coroborare verbală la sfârșit nu este probatorie 4) pentru îal- 
sificat, întrucât tot temeiul era pus pe sigil; și documentul no- 


1) Mă refer tot la fotografia reprodusă de d-l Schiopul. Copia nu e 
„defectuoasă“ ci numai „rău păstrată“ având două rupturi mari la mijloc şi 
altele trei mai mici în jurul lor. 


2) Formele de atestare sunt infinit de variate. Nu rareori ni se pre- 
zintă cazuri unice, care, prin aceasta, nu înseamnă că sunt falsificate. Pentru 
cazul de față amintesc căpia din 1188 a unui act al lui Ştefan de Tournai 
certificată autograf de abaţii mânăstrilor St. Victor, St. Germain-des-Prâs şi 
Ste. Geneviâve din Paris (cf. Jusselin, Aufographe et act inedit d'Etienne de 
Tournai, în revista le Moyen Âge. 1909, p. 29, unde se dă şi în facsimil, 
apud A. de Boiiard, Manuel de diplomatique franţaise et pontificale. |, Paris 
1929, p. 183 n.1. 


3) Cari în adevăr întâlneau nenumărate dificultăţi la conducerea acestei 
țări din causa privilegiilor, nereuşind nici odată să găsească o formă stabilă 
de guvernare. 


Ă 4) Copia între două protocoale ale atestatorului este numită notarială 
Şi formează un tip de copii. Dar există şi al doilea tip, mult mai solemn, 
întrebuințat la curţile ecclesiastice sau laice, caracterisat numai printr'o sin- 
gură formulă scrisă fie în capul documentului, amintind doar faptul că eo 
copie liberată, sub garanţia jurisdicției căreia îi menționează sigilul, urmând 
apoi transcrierea; fie făcându-se întâiu transcrierea căreia îi urmează în același 
fel atestarea. O copie certificată din 1253 a episcopilor din Langres (Franţa) 
ȘI Pecs (Ungaria) dă întâiu căpia unui act din 1212 şi pe urmă certificarea 
Deci şi aici doi atestatori şi încă nu din aceiaşi localitate, nici țară (cf. A. de 
Boiiard, 0. c. p. 184—185). Documentul nostru face parte din această cate- 
Borie precizând şi „sub nostris sigillis.“ 

stru avea trei peceţi atârnate.!) Pentru Gocholcus și Cepanus tre- 
buie admisă presupunerea lui Zimmermann, întrucât este vorba 
de acte vidimate în care numele proprii nu numai că se stâl- 
cesc, dar adeseori se transformă cu totul. 

„Villa Saxonum de Erkud“ bine face 'd-l Schiopul că nu 
o identifică cu Archiud ci cu Archita. Insă atâta vreme cât nu 
se ştie nimic precis asupra întemeierei unui sat, fie colonie, fie 
„io despărțire de un sat mai vechiu, nu se poate contesta vechi- 

„mea lui. Incă şi atunci nu întotdeauna se poate socoti că nu a 
“fost nimic până la acea întemeiere. Atestat documentar la data 
cutare nu poate însemna că n'a existat până la acea dată. Din 
aceste motive credem că acest argument, care în adevăr ar fi 
cel mai temeinic, nu este concludent. In plus, amintim că satul 
este atestat chiar din 1304. Intr'o atestare a capitulului de Alba- 
lulia din acest an se vorbeşte de „comes Renoldus filius Jo- 
hannis de Erkud.2)“ Atestarea s'a păstrat odată cu alta din 1329 
în una din 1360, a aceluiași capitul. Toate aceste trei atestări cred 
că nu le bănueşte nimeni, nici d-l Schiopul. Deci la 1304 e 
vorba de un comite Renold de Erkud care — în act e vorba 
de zestrea surorei lui — are conducerea casei; lohannes, tatăl 
lui, era tot din Erkud, deci înainte de această dată. Observând 
că Renold este comite și presupunând că şi tatăl său va fi avut 
această calitate, credem că Erkud-Archita nu era între posesiu- 
nile cele mai neînsemnate la 1300, 

Cu acestea venim la ultimul punct și cel mai gingaș: non 
obstant din al doilea document al lui Ladislau, care arată plân- 
gerea comiţilor Nicolaus și Andreas fiii comitelui Andreas de 
Gyog, dela cari Ştefan ar fi luat şi înstrăinat terra Gomord.) 


') Zimmermann, |, 202: „Drei Siegel waren an Pergamentstreifen ange- 
hângt.“ De altfel cred că prezența acestor trei sigilii, dacă sar fi păstrat, 
era hotărîtoare pentru autenticitate. Neavându-le, adăogăm totuşi că nici un 
falsificator nu-şi îngreunează opera, nici în chestia sigilului, nici în aceea a 
formulelor unice. Şi aici de ce ar fi întrodus cele două sigilii, cred că foarte 
puțin cunoscute faţă de a! capitulului Transilvaniei, şi de ce ar fi adoptat o 
formă de tradiţie rară, când se ştie că pentru oricine lucrul acesta e mai bă- 
tător la ochi, 

2) Zimmermann, |, 229. 

3) Această plângere ar fi de altfel chiar dovada existenţei reale a ce- 
lorlalte acte. 

Regele le redă posesiunea „non obstantibus literis seu privi- 
legiis ipsius domini regis Stephani aut domini regis Belae avi 
nostri carissimi per praedictos hospites habitis et obtentis“ iar 
acele acte „si per dictos hospites in lucem deducta fuerint, iu- 
ribus careant et vigore ac nullius sint penitus firmitatis.!)“ Este 
vorba deci de două privilegii pe care le anulează : al lui Ştefan 
şi al lui Bela. Ori în al lui Bela se specifică numai libertăţile 
și obligaţiile Sașilor din Cricău şi Crapundort i. e. Ighen, „qui- 
bus ab antiquo tenuerunt“. Apoi se arată hotarul posesiunei, 
care în nici o parte nu are ca vecin nici Gomord sau Gyv- 
murd, nici Gyog (Geoagiul). Diploma lui Ştefan, pe lângă recu- 
noașterea lucrurilor vechi, adaogă și „terra Gyvmurd vocatam et 
vacuam... sub eisdem metis et terminis, quibus antea îfuerat li- 
mitata... quas homines nostri Paulus comes frater Andreae co- 
mitis de Gyog et Lewe iobagio castri Albensis, praesentibus io- 
bagion'bus castri (/acună de 4,5 cm.) de mandato nostro super 
terra praedicta iuste et rationabiliter erexerunt“ şi „ut igitur 
haec nostra concessio robur obtneant perpetuae firmitatis nec 
per quempiam in aliquo cursu tempurum possit vel debeat in 
irritum revocari seu aliquatenus retractari... praesentes conces- 
simus literas duplicis sigilli nostri munimine roboratas.?)“ Este 
deci vorba de un loc Juat și donat dar care putea fi susceptibil 
de retrocedare, mai ales că nu arată cauza luării lui.) Lacuna 
face de altfel. destul de dificil textul. 

Din cele expuse se vede clar că suntem în fața unor acte 
autentice, până la ale lui Ladislau. Insă și diploma lui pentru 
Cricău e autentică tocmai prin faptul că se referă numai la 
această donaţie. lată de ce. Ladislau începe domnia la 1272. 
Cum era obiceiul, toţi cei nedreptățiți de suveranul anterior pu- 
teau căpăta o revedere a chestiei lor de la urmaș, dacă se se- 


1) Zimmermann, Î, 164—165. 

2) Id. ib., p. 97—98. _ 

3) Dacă ar fi vorba de un falsificat, ne e imposibil să credem că fal- 
siticatorul nu ar fi motivat precis acest lucru. Insă unui suveran i se putea 
permite un capriciu şi când ne gândim la Ştefan înțelegem și mai bine. Dar 
motivul, cunoscut contemporanilor, putea să fie și inavuabil, pedeapsa venind 
atunci în mod tacit. 

sizau. Obştea Cricăului nu avea de ce și nu a făcut-o.) E pro-. 
babil că mai târziu s'a ivit un conflict de hotar între urmaşii lui 
Andrei de Geoagiu şi obște. Ca nu cumva să-și piardă această 
nouă donaţie obştea aleargă la rege şi capătă privilegiu recu- 
noscut numai privitor la această chestiune ; e vădit că nu ară- 
taseră nici un act mai vechiu, libertăţile lor neputând îi con- 
testate de nimeni. Partea adversă merge și ea însă cu plângerea 
spunând că i s'a înstrăinat posesiunea pe care o avea „ab an- 
tiquo“, de către Ştefan și regele constată că în adevăr fusese a 
lor — și lucrul e adevărat — și le-o înapoiază. Cauzele pentru 
care fusese înstrăinată rămân tot ascunse, partea interesată ne- 
având nici un interes să arate decât că fusese „alienatam“. De 
ce anulează și privilegiul lui Bela nu se poate explica, fiindcă 
nimic nu este mai clar decât hotarul acela fixat de el. Apoi de 
data aceasta nu mai e vorba de Gyvmurd ci de Gomord:?) Ac- 
tele anterioare, pe de altă parte, nu sunt declarate false şi anu- 
larea lor nu se face pentru un motiv fraudulos, ci dintr'o simplă 
rațiune : „aequitas suadet et calculus deposcit rationis, ut...“ 
Aceasta presupune deci o netăgăduită autenticitate a lor, 

Cum rămâne atunci faptul că cu toate acestea se dă un 
act nou în contradicţie cu cele anterioare? Explicaţia nu poate 
fi decât în incuria cancelariei, căreia i s'au adus probe inexacte 
pentru acest al doilea act, ori poate prin ea s'a putut procura 
un subreptic. Oricum actul adus capitulului de Alba-lulia şi 
autentificat la 1315 a fost, dacă nu un fals propriu zis, măcar 
fals prin conținut. Și e normal ca acesta să nu fie autentic în- 
trucât din grija de a fi cât mai valabil și de a părea cât mai 
autentic, atacă chestiuni care nu privesc scopul precis al falsi- 
ficatorului : anularea donaţiei regelui Ştefan. 

In conclusie: actele Cricăului nu sunt false, iar diploma 
pentru succesorii comitelui Andrei este un subreptic, îraudă care 
le-a servit la legalizarea de mai târziu. 

* 


1) De altfel e explicabilă întârzierea şi din alt motiv : copilăria regelui. 
2) Ar putea fi şi o greșală de transcriere şi actul acesta păstrându-se 
întro copie autentificată la 1315. 

In cap. IV se discută „7erra Loysta“ (p. 99—106). E vorba 
de diploma din (26 Octomvrie) 1311, dată de Carol Robert 
comitelui Nicolae de Tolmach, fiul lui Corlard, prin care îi întă- 
reşte privilegiul acordat de Ştefan în 1265, care la rândul lui 
întăreşte privilegiul acordat de Bela, tatăl său, în 1233, asupra 
donaţiei făcute în terra Loysta!). Din mai multe motive actul 
este declarat fals. Şi este și după părerea noastră. Insă amintim 
că formula „cum magno nasu“ nu este un argument împotriva 
autenticităţii (p. 103); ci rex Bulgarie și mai ales „privilegium, 
Bele... felicis recordacionis“ în 1265 (p. 105) sunt categorice. 
Adăogăm însă şi forma exterioară: liniile care se pleacă în jos 
și scrisul care nu se aseamănă cu scrisul din întâia jumătate a 
sec. X1V2), cum şi faptul că locul sigiliului a fost tăiat, probabil 
intenționat, și că vorbele lipsă din textul tăiat au fost cetite 
numai de Kemeny. Toate aceste lucruri întăresc ipoteza d. 
Schiopul, care mai observă că la 1233 Mathya era cancelar 
nu vicecancelar ca în act; filiația lui Andrei inconsecventă (p. 
103—104); „servicia que patri nostro... exhibuit“ și „patri... et 
matri nostre reverendis“ (p. 104). Argumentul ex silentio privitor 
la Tălmaciu, comes Corlardus şi terra Loysta, anterior anului 
1311, nu este hotărîtor. De altfel este un argument foarte greu 
de susținut. 

i *% 

Ajungem în sfârșit la cel mai nou document, care este însă 
și cel mai important. E vorba de cap. l al lucrării despre Di- 
ploma andreiană din 1224 (p. 9—77). Se știe că nici această 


1) D. Schiopul spune că „istoriografia curentă a identificat „aqua 
Lothur“ cu râul Lotur (sic) de la miazăzi de Carpaţi“ (p. 101). Nu știm la 
cine se referă, dar oricum este greșită informaţia aceluia, întrucât râul Lotru 
nu este la miazăzi de Carpaţi ci între cele două şiruri de munţi care for- 
mează depresiunea Brezoi. 

2) Am înainte fotografia documentului din 1372 al provincialilor celor 
Șapte Scaune (Zimmermann, Texte zu den von dem Archivamt der Stadt 
Hermannstadt und der săchsischen Nation herausgegebenen „Photographien 
von Urkunden aus siebenbiărgisch-săchsischen Archiven“. Sibiu 1880, planşa 
V), după care se poate vedea cam din ce vreme au fost documentele cuno- 
scute falsificatorului. Deci, argumentul de bază împotriva autenticitaţii este 
tocmai „aspectul extern al diplomei din 1311“ asupra căruia d. Schiopul nu 
are de obiectat decât lipsa datei zilei și lunei (p. 102). 

diplomă nu ne-a parvenit în originalul din 1224, ci abia prin- 
tun vidimus din 25 iai 1317, care apoi a fost deseori vidi- 
mat!) D. Schiopul consideră că privilegiul din 1224 wa existat 
niciodată și că însăși confirmarea din 1317 este un falsificat. 
Deci ne aflăm în faţa unui original abia de la 20 linie 1366 
înainte. Relevă și faptul că însuși |. K. Schuller credea că la 
1317 nu mai exista originalul din 1224 (p. 16). 

Ca să dovedească inexistența diplomei din 1224 d. Schio- 
pul observă că: 1. Nici odată nu s'a cerut confirmarea acestui 
privilegiu de către urmașii lui Andrei (p. 17). 2. Nu mai este 
menţionat în nici un alt act, deși se dau privilegii separate 
oaspeților din Transilvania (p. 18—20). 3. In tot acest interval 
nu se observă nici „dovada materială a privilegiilor acordate“ 
(p. 20) prin această diplomă, adecă: a. Nu există unitate terito- 
rială de la Orăștie la Baraolt: „comitatus chybiniensis“ (p. 21 — 
28), b. Nici unitate politică „a Waras usque in Boralt“ în frunte 
cu un Singur judecător și un singur şef politic, amândoi numiţi 
de rege, alătu:i de dregători aleși de popor“ (p.28), întrucât nu 
se întâlnește nici un astfel de dregător până la începutul sec. 
XIV (p. 28—30); c. Nu se constată nici un sigiliu pentru toată 
comunitatea de la „Orăștie la Baraolt“, ci numai pentru Sibiu 
şi nu se observă nici faptul că preoții sași beneficiau de dijmă 
(p. 30—31). 4. Nici în cazuri necesare (procesul din 1308—1209) 
nu se beneficiază de acest privilegiu (p. 32—38). 5. Diploma 
" iîgnorează privilegiul Cavalerilor Teutoni (care la rândul său 
ignorează și el privilegiul Sașilor); de aici resultă că amândouă 
diplomele sunt false (p. 38—41). 

La aceste obiecțiuni se adaogă: |. Diploma a mai fost con- 
testată în sec. 18 (p. 15—17, 42—44). 2. Are vicii de formă 
(datarea, p. 44—46; formulele de tradiție, p. 45—47). 


1) Intâia oară de Ludovic la 1366, apoi de încă 11 ori de împărați, 
regi şi principi cari au stăpânit și Ardealul, ultimul fiind al principelui Ga- 
briel Bethlen în 1627. De asemeni mai multe c&pii au fost transmise de ca- 
pitulul din Alba lulia (7 copii dintre 1407—1485) şi de conventul din Cluj- 
Mănăștur (1 din 1428). Toate aceste acte de la 1317 până la 1627 s'au pă- 
strat în original, afară de întărirea Palatinului Mihael Orszag din 1478, și a 
regelui Ștefan din 1583, la care se adaogă însuşi întâiul original. (V. filiera 
lor la Zimmermann, |, 33 şi 322; 1, Sibiu 1897, p. 252, 568, 610; Ii, Sibiu 
1902, p. 386). 


OBCU CLUJ 


e 97 = 

Trecând la studierea diplomei din 1317, d. Schiopul o de- 
clară și pe aceasta falsă, pentru că: 1. In protocolul iniţial nu 
se menţionează emitentul (î. e. Andrei 1!) diplomei iniţiale (p. 
49—51). 2. Formulele „ut dixerunt“ și „tenorem dicti privilegii“ 
(p. 51—52), „quandam cartam“, formulele de tradiție (p. 60—62)!), 
titulatura lui Carol Robert „Bulgarie Cumanieque rex“ care ar 
fi copiată după un act din 1236 al regelui Bela IV pentru oa- 
speţii din Dej (p. 70—71), act deasemeni declarat fals (p. 65—66) 
3. Existenţa nesigură a comiţilor Blafuuz și Hennyng (p. 52—55). 
4. Nici după 1317 nu apare un comes de Sibiu; există în ade- 
văr la 1324 unul, dar acela nu e numai de Sibiu (Thomas 
Vaivoda Transilvanus comes de Zonuk et de Cibinio), de unde 
se deduce inexistența instituțiunii (p. 55-56). 5. Nici în acest 
interval nu se face cunoscut privilegiul din 1224 și nici exi- 
stența unităţii săsești „a Waras usque in Boralt“: (p. 57). 6. Pri- 
vilegiul Sașilor din Mediaș din 1318 infirmă o astfel de unitate 
(p. 57—60)2). Falsul sa săvârșit „către mijlocul secolului al 
XIV-lea, epoca clasică a falsificărilor de diplome“ (p. 72). Spre 
a nu mai suferi neplăcerile unui nou proces ca acela din 1308- 
1309, Sașii şi-au făurit astfel „un fel de program naţional... aşe- 
zându-l pe bazele unui drept istoric“ (p. 75). 


(Va urma) 


1) Pe baza formulei „Cumanie Bulgarieque rex“ anterior anului 1270 și 
„Bulgarie Cumanique rex“ înainte ca și după această dată, se declară false o 
serie întreagă de alte acte (p. 64—70), care nu ne interesează în notele de 
față, întrucât d. Schiopul expune acolo numai părerile criticei maghiare recente, 

2) Aici (p. 59—60) se declară falsă o altă diplomă a Sașilor din Mediaș, 
datată 12 August 1315, publicată de Zimmermann, î. 315—116. 

Cronica evenimentelor din anii 1848—49 


scrisă de protopopul gr. or. ŞTEFAN BRANEA 
- din comuna Măierău*) 


Transcrisă cu litere latine şi comunicată de Alexandru Ceuşianu 
(Sfârşit) 


44. Domnul Urban a avut o lovitură la Hodoşa. unde au 
fugărit tare pe unguri — le-au luat un car cu pite, un steag și 
odoară. In 28/16 Octobre. 


45. Domnul Urban au avut o lovitură sângeroasă la 29 Oc- 
tobre la Şarpotoc, acolo au căzut mulți lănceari parte puşcaţi de 
ânkenteșii maghiarilor, parte înecați în Mureş fiind strâmtoriţi 
asupra apii întratâta cât cătanele noastre şi-au pierdut tot curajul 
lăsând dintre sine 7 morţi (unii spun mai mulți unii mai puţin, 
în adevăr nu se poate şti) şi vre-o 50 de lănceari căzuţi, dar şi 
din partea săcuilor pe atâţia, că bravele noastre cătane s'au purtat 
cu toată bărbăţia vrednică de laudă. 


46. In 31/19 Octobre iară s'au atacat ai noștri cu ungurii 
la Sântioana (Vajdaszentivân) acolo iară au căzut mulți de ai 
noştri, dar şi acolo mai mulți dintre săcui. Au prins pre procu- 
ratorul Lorinczi, carele era maiorul Gnkenteşilor din Vasarhei 
puşcat, au luat un steag şi așa seara târziu s'au întors la Sas- 
Reghin cu triumf. 


471. lară în 1/20 Novembre adecă Miercuri au venit până la 
25 mii de săcui şi unguri, s'au apropiat de Reghin pe trei locuri, 
— o parte de cătră Petelea, o parte dela Apafaia, iar altă parte 
de cătră Breaza. Domnul Urban încă şi-au ordinat trupele cele 
foarte puţine spre atac, — ci văzând atâta de mare numărul vrăş- 
mașilor au aflat cu cale a se retrage şi chiar când erau de o 
puşcătură de parte iară numai au reterat fără de a se împotrivi, 
cât de puțin. Aşa maghiarii au cuprins Reghinul fără nici o lo- 
vire. Polițaiul cu vre-o câţiva au ieşit înaintea lor rugându-se de 
pace, însă mai marele lor Berzentzei au poruncit între groaznice 
juruituri că de nu vor da peste patru ceasuri 5C mii de florini 
argint şi mâncare la 30 mii de oameni va arde tot oraşul zicând: 
„Aceştia pentru mine apoi ceilalți vor vedea ce vor face.“ Din 
care se vede, că măcar cum tot căuta să se prădeze oraşul deși 
da suma poftită. Abia s'au întors orășenii din loagărul maghiarilor, 
îndată au intrat în oraş, toată noaptea au jefuit iară 2/21 Nov. 
Joi pela 10 ceasuri au început a arde oraşul şi l-au ars de tot. 


*) Continuare din nr. precedent. 

Ars-au bisericile, turnuri, clopotele, cu un cuvânt toate. De în- 
semnat este că în biserica românilor au puşcat ca vre-o 100 de 
pușcături şi nu s'au aprins şi așa au rămas nearsă zicând şi un- 
gurii: „Hagyjuk hât ha az Isten akarja hogy megmaradjon.“ 

N. B. Caută tot de preoți zicându-ne câini, — ca să-i omoare, 
cum au fost omorit în ziua mai dinainte pe Paterul dela Apafaia, 
anume că omoară pe cel românesc popă. 


48. După ce au luat toate dobitoacele, porcii şi tot ce le-au 
trebuit și după ce l-au pustiit orașul prin foc, — Vineri dimineața 
Sau pornit înapoi şi trecând prin Petelea; după ce și de-acolo au 
jătuit tot ce au fost mai bun pușcând mai mulți oameni bătrâni 
şi mueri nevinovate precum făcuseră aceasta şi când ardea Re- 
ghinul, au dat foc şi la acest sat frumos, l-au ars de tot până la 
temeliile caselor, n'au rămas nemic. 

De însemnat că D-zeul popoarelor au cruțat şi aici pe ro- 
mâni, a lor case au rămas; ce-i mai mult, precum la biserica ro- 
mânească din Reghin și aicia, nişte săcui întrând în biserică au 
tăiat sfintele vesminte şi icoanele, după aceea au puşcat cu sa- 
litru întrânsa ca să se aprindă, (că toate puşcăturile lor era cu 
salitru şi acesta aprindea tot) şi neaprinzându-se şi-au umplut 
pușca a doua oară şi nenorocitul se puşcă pe sine singur umplându-şi 
puşca, și căzu mort unde şi astăzi se află, luându-l canonul fără- 
delegilor sale, că-l mănâncă câinii și paserile. 


49. Acum era lumea ungurilor, când iată numai în 5/24 
Novembre Dumineca se aud puşcături la Vaşarheiu. Au venit un 
general maior Gedeon cu maiorul Clocovean (intercalat: cu rege- 
mentul I.-îi dela Orlat) cu 18 tunuri au pușcat de 57 de ori, 
însă de două ori au puşcat în săcui, cealelalte în paradie pe 
de-asupra lor le-au slobozit. Au mai slobozit şi o haubiţă. Au în- 
ceput a se împrăştia săcuii în toate părțile și au fugit şi aşa au 
luat Vașarheiul, iară Gedeon au dat îndată o proclamaciune în 
care pofteşte că decât 6 chizeşi să se trimită din cei mai de 
îrunte în Sibiu, cari să fie răspunzători precum şi magistratul și 
scaunul, că de va fi numai ceva mișcare îndată Clocovean să poată 
aprinde oraşul cu o haubiţă ce o are în cetate, iară săcuii s'au 
cărat. Vaşarheiul îndată au pus armele jos şi au ridicat steagul 
galben negru. 


50. Apoi Domnul Urban s'a rătras până la Aldorf, din sus 
de Bistrița, acolo i-au sosit oștile de mult aşteptate din Galiţia cu 
tunuri și general-maior Wardener. De acolo au pornit cătră Dej 
şi Gherla, acestea amândouă le-au luat cu mână voinică. De-acolo 
au pornit cătră Cluj, acesta încă s'au supus şi toate au scos 
steagul galben şi negru, apoi au ieşit vre-o 14 mii de unguri din 

țara ungurească la Strâmba, pe aceştia i-au fugărit 2 compănii de 
ai noştri și le-au luat 2 cară de muniţie, — de-acolo iară au ieşit 
14 mii cu 16 tunuri, pe aceştia i-au bătut d. Urban şi i-au alergat 
din Dej, unde s'au fost încuibat. Apoi aflând necredința în locui- 
torii dela. Someşfalău, i-au ars Urban şi au tăiat pe mulţi așa cât 
câinii şi porcii i mâncă; acum a crezut că-i pace, ci focul iară 
au izbucnit. 


51. Dela Dej şi Someşfatău s'au întors domnul Urban cătră 
Kirâlyhâgo, acolo iară au aflat şănțuliţi pe unguri, i-au duduit şi 
de-acolo, mai încolo la Feketeto, iară s'au strâns, au mers într'acolo 
Şi i-au duduit şi de-acolo cu mână bărbată, — însă iară s'au în- 
tors. Vezi la No. 55. 


52. De însemnat, în 5;24 Novembre au luat românii Vaşar- 
heiul, într'această zi adecă Duminecă și Luni şi Marţi au jăfuit 
oamenii curţile toate la leci, la Fălfălău, Disnăieu, Holtmureş, 
Maiereu, ba şi pe alte mai multe locuri precum şi Şieul mare, 
Ideciu de jos, Gurghiu ş. a. Jaf ca acela cași care nu s'au mai 
auzit decând lumea. Ce-au putut duce, precum castene, scaune, 
mese, ferestre, uşi, cuptoare, toate le-au stricat, — cucuruzul, grâul, 
tot l-au dus de prln coşuri, aşa cât n'au rămas preț de 6 crețari, 
în curţi, în afară decât pereţii; cei mai mult atâta s'au înverşunat 
oamenii cât au început a se jăcui unul pe altul; au jecuit pe 
preoții ungurești şi la Ideci și pe jidovi de toate ce au avut, cât 
ticăloșii au rămas la sapă de lemn. Intre altele, Marţi seara (in- 
tercalat 7 Novembre curent) au început a se lăuda satele vecine 
şi mai ales rusenii și filenii că vor jăcui şi pe popa cel românesc 
şi toți au început a sări asupra mea cu cuvinte, că mă vor jecui 
şi pe mine zicând că eu ţin cu domnii, alții ziceau că la mine 
vor căpăta unsoare bună destulă. Temându-imă dară şi eu de cele 
ce se putea întâmpla, am aflat cu cale a fi, ca să mă depart pu- 
țin, să fug dinaintea răului. Aşa Luni seara fui silit a-mi pune 
preoteasa şi pruncii cei mai mari, şi cu cei mai mici doi gemeni 
betegită numai de o săptămână în car şi a o trimite în puterea 
nopții la Idicel la bunul meu șogor losit Brancovan unde şăzurăm 
până în 18/30 a lunii lui Decemvre, când ne-am întors iară în 
Măierău. 


53. Domnul Urban a bătut Clujul, Dejul, Gherla şi peste tot 
cu ajutorul prefectului celui previteaz lancu dela Abrud. Acest 
lancu au ars Vinţul de sus de tot, au ars Zlatna foarte tare, pe 
mai mulți unguri i-au tăiat cu mână română. Intr'acesta mai mult 
decât în toţi sperează naţia română ca întrun bărbat eroic vred- 
nic de aducere aminte. 


54. Insă să se ştie, nația noastră şi-au statorit Comitet de 
împăcăciune a națiunei române în Sibiu, la acest comitet sunt 

bărbați vrednici prezideluind prea vrednicul Barițiu. Acest comitet 
fu întărit de comando General Anton Puchner. Acest comitet dădu 
rânduială pentru înarmarea poporului român: împărți Ardealul în 
20 de prefecturi sau legioane, în tot legionul 100 și mai multe 
sate, în toate 10, mai multe sau mai puţine sate un tribun şi 
vicetribuni. Aşa în prefectura sau legiunea noastră XII. îu numit 
prefect Constantin Roman Vivu, vice tribun onoraiul părinte Ştefan 
Moldovan, amândoi din Pintic. Aceştia şi-au numit 104 sate din 
legiunea sa mai mulți tribuni, au strâns loagăr ca vre-o b000 
oameni,-au pornit şi au desarmat pe ungurii din satele cele de 
prin prejurul Bandului, Pănet, Filea, Cuieşșd şi alte din Scaunul 
Murăşului. 


55. Acum pela Crăciunul ungurilor iară au venit mulţime de 
unguri din ţara ungurească. Au intrat în Cluj şi Dej și Gherla, 
le-au cuprins fără de lovire, — iară domnul Urban au reterat până 
la Bistriţa, acuma iară s'au înoit lumea ungurilor, tocmai atuncea 
căpătarăm o poruncă dela stimatul Andrei Şaguna ca pe 16 a 
lunii lui Decemvre K.(alendar) V.(echi) să ne aflăm la sinodul 
general la Sibiu toți protopopii, preoții cei mai harnici, și din 
mireni partea inteligentă. M'am pornit și eu cu şogorul Iosif 
Brancovean şi cu Cornea Dimitrie din Potoc, însă auzind de in- 
trarea ungurilor iară în Ardeal ne-am întors temându-ne a merge. 
Vom vedea de-acum ce va urma, că revoluţia-i foarte groaznică, 
sânge s'au vărsat şi se varsă tare mult. 


56. Am auzit, că au avut lovire sângeroasă tabăra maghia- 
rilor cari sub comanda generaluiui Bem au venit din ţara ungu- 
rească, cu domnul Urban. Domnul Urban le-au prins Kassa ra- 
ghiarilor cu bani. Însă fiindcă generalul Wardener au vândut pe 
Urban, cât era gata, fiind încunjurat să-l prindă şi numai cu o 
politică plină de tactică au scăpat cu armata sa şi au tot reterat 
până ce au ajuns în Bucovina în Câmpulung. lară Wardener ge- 
neralul văzându-se ruşinat s'au otrăvit şi au murit. 


51. Ungurii de-acolo din Bistriţa s'au întors cătră Vasarhei 
însă au dat o proclamare, ca să dea cheltuială scaunul Bistriţii 
104 mii de zloți argint, 40 de cară câte cu 4 cai şi regementul 
român 96 mii de arginţi, sub pierderea satelor prin foc şi spân- 
zurarea mai marilor satelor. Compagnia Monorului au şi dat 8 
mii de zloți de argint — arginţi aruncaţi pe ei. — Biraelor din 
tot regenrentul le-au poruncit tabăra ungurilor, ca să asculte întru 
toate de ei să le fie supuși lor. 


„58. Ungurii sau dus până la Galfalău, acolo au fost o lo- 
vitură foarte sângeroasă, însă cu ce fruct nu am putea ști, că un- 

gurii spun paguba cea mai multă din partea românilor, iară de 
alți se aude, că din partea ungurilor au pierit 800 pe cari Co- 
mando Generalilor Puchner i-au lovit cu tunurile de pe deal. 
Destul că d-l Puchner au reterat şi s'au retras cătră Șeica mare, 
acolo se va vedea ce va mai fi, — încă. 


59. In 5/17 se aude cum că bravul prefect lancu au atacat 
Aiudul, l-au aprins şi fără de milă l-au ars omorind cea mai 
mare parte a locuitorilor lor dintrânsa, de-acolo au venit la Cuci, 
acolo se aude că au ars curtea lui (loc gol)... din Cuci în 9/21. 
lar noaptea de acolo au venit cătră Ernot, acolo au avut o lovire 
crâncenă, ci până acum nu ştiu cu ce îruct. 


60. Mă vei întreba cetitor: Oare ce-i pricina revoluţiei ace- 
steia așa sângeroasă? la care îți voi răspunde cu comparaţia Nr. 
29. (Probabil 63) din care accurat se vede că ungurii nu vreau 
să cunoască pe noul împărat Francisc losif 1, nici nu vreau a fi 
supuși casei austriace. 


61. La Şeica mare încă au avut lovire, — cu ce fruct nu 
ştiu, destul că au reterat Puchner până la Sibiu, acolo au fost 
lovire determinată de ambe părţile atâta de straşnică ca şi care 
mau fost decând - Ardealul, însă nu ştiu cu ce fruct. 

NB. Cetitoriu! Imi vei ierta că eu n'am voit a scrie nimic 
din interese, ci am spus după cum am auzit de anibe părțile, fă- 
când combinare mijlocie. Dee D-zeu ca să poci scrie de acu și 
ceva de pace, că doară e destul sângele până acu, vărsat. 


62. Vezi No. 54. Prefectul Constantin Roman Vivu, când au 
reterat Urban, dânsul încă au pornit după dânsul, ci i-au închis 
ungurii drumul şi aşa ei au căutat a se întoarce dela dânsul pe 
la Budac de acolo la Sebeş, la Râpa de sus, de-acolo la noi de 
aci cu vre-o 17 tribuni s'au tras la Gudea. Acolo în 8 zile a lui 
lanuarie 1849 s'au slobozit vre-o 60 de săcui călăreţi, i-au în- 
cunjurat casa şi din casa deregătorului Kontal Zaharie l-au prins 
împreună cu pe fostul protopop Ştefan Moldovan, cu doi tribuni 
Maier loan din Huduc şi Nasta din Băița, amândoi feciori de popă. 
l-au prins zic pe 4 inşi, i-au dus legaţila Ditrău, cu mare durere. 
Iară ceialalți tribuni s'au împrăştiat toți în toate părțile ca apostolii 
lui Isus, când l-au prins pe dascălul lor jidovii. Ce va mai fi știe 
D-zeu, destul că e durere mare revoluţia sângeroasă. 


63. No. Exh. 497. 1848 Sinod 4 Decem. 1848. 

Episcopul nostru Andrei Şaguna face cunoscut, mulțămirea 
fostului şi bunului nostru împărat Ferdinand 1. care au fost în 
Olmiitz în 2-a lunii lui Decemvre a. 1848 şi de-odată pășirea pe 
tronul împărăției tot în aceeași zi a împăratului Francisc losif |. 

şi de-odată ne îndatorează ca să-l pomenim sub acest nume de 
acuma înainte pe tânărul împărat la S. Liturgie. Doamne păzeşte 
întru mulți ani şi supune-i la picioare pe tot vrăjmaşul şi piz- 
mașul!!! Naţia maghiară nu vrea să-l cunoască, ci încă tot crește 
revoluţia. 


64. Generalul maghiarilor Bem au mers cătră Sibiu, acolo 
au fost lovire foarte sângeroasă, au pierdut Bem foarte mulţi un- 
guri dintre ai săi, n'au putut lua Sibiul ci fu silit a retera cu ru- 
şine, acela carele zicea: „Nem hiszem hogy kâtszer 24 6ra alatt 
ne tudjam bevenni Nagyszebent“. De-acolo însă într'o lovire au 
fost prins vre-o 50 de sași, pe aceștia i-au adus la Vasarhei. 
Acolo când au auzit de falnica soarte a maghiarlior, au năvălit la 
Sechaz unde erau] închiși, asupra lor mai mulţi zeci de oameni un- 
guri lănceri şi au omorît dintre dânșii, ca pe nişte câni turbaţi, 
vre-o 11--12. Săracă soarte. 


65. Nefericitul prefect Roman Constantin fu dus la Vasarhei _„m 
pe la Praid. Acolo fu deținut în cetate până în 28/9 Ianuarie 
1849 Vineri când fu silit împreună cu Ştefan Moldovan, amândoi 
prin mijloc de batjocură, a se sui întrun car cu 2 vaci. Acolo 
fură legaţi şi petrecuți până la hotarul Sângeorzului lângă căpâlna 
de-acolo şi acolo îi omorîră, fără de milă cu bote, pari, lănci 
Ş. a. și trupurile lor le prăvăliră în șanț unde fură până a treia 
zi când apoi tot de Vasarheeni fură îngropați nu ştiu unde. Ci 
luare aminte. Mai întâi omorîră pe bătrânul, pe Moldovan; acesta 
câte lovituri toate le-au răbdat numai ce se ruga cu mâinile unite 
neîncetat lui D-zeu, ca sfântul Ştefan mucenicul să-l ia. lară Con- 
stantin fostul prefect când au văzut că se apucă şi de el neîn- 
cetat zicea: „Ne ăljetek meg barâtim, ne dljetek meg“ şi aşa s'au 
sfârşit iată acum doi prefecți din prefectura XII-a Bătrâneanu şi 
Roman și un vice tribun, 


66. lară acum mai decurând un căpitan Baro[n] Heidte au bătut 
pe unguri la Mediaş; — acolo au prins mulţi dinei; ungurii încă 
au prins pe un căpitan de lănceri pe care în 2/14 Febr. Miercuri 
l-au zdrobit în mijlocul Vasarheiului în piaţă. Falnică soarte. Mulţi 
rabdă şi răbdăm nevinovaţi. Câţi tribuni tinerei şi preoți nu umblă 
fugăriți pe la noi, şi mai cu seamă se ţin în grădini. 

De pomenire sat Idicel pre cari şi eu cât am putut și poci 
şti D-zeu iară mai mulți decât toţi i-au grijit şi grijește ca un 
tată adevărat vrednicul preot Brancovean, carele pe sine se puse 
în primejdie pentru dânșii împreună cu neuitaţii lui poporeni. Ci 
neuitată poate să fie mult onorata Maica românilor Doamna Gărăg 
Fira soața d-lui Şerban Lupu ; aceasta nu numai când sta prefec- 
tura în sus şi era prefectul cu mai mulți tineri tribuni cu cai ş.a. 


OBCU CLUJ 


= 34 a 


în mai multe săptămâni ca o danie adevărată au dănieluit pe ro- 
mâni cu multă şi neprețuită osteneală şi cheltuială, ci și după 
prinderea prefectului ca o mamă adevărată au grijit de bieţii tri- 
buni în Idicel. Acolo le-au trimis o femeie găzdoaie, le-au trimis 
grâu, vin, vinars, pită şi alte victuale tot. In tine o lume! Naşte 
şi creşte mai multe fiinţe adevărate ca aceasta care-i vrednică de 
aducere şi pomenire în viitor de muere eroică. Soaţa Abigailii. 


67. In 2/14 Februarie 1849 au venit sub comanda lui Macs- 
kâsi Pâl ca vre-o 600—800 maghiari la Gurghii şi de acolo prin 
satele Ibăneşti şi Hodac şi Caşva, acolo au jăfuit pe români. Pre- 
cum aud eu au mânat vre-o 130 de boi, mai multe care încărcate 
cu jafuri. Ce-i mai falnic au prins pe popa lui Toader din Hodac 
cu mai mulți oameni lângă el, pe cari i-au adus până din jos de 
Jabeniţa, acolo au puşcat pe nenorocitul şi vrednicul preot şi mai 
mulţi români împreună cu e] cu totu 80 până la 100. 


68. Domnul Urban au prins cu totul mai mulți ofițeri dela 
Bărgău, Murăşeni şi pe aiurea; au prins pe maiorul lor şipe un 
obeşter Riczko împreună cu 3 tunuri și peste tot mai mult de 
1000 unguri, mai multe cară cu jafuri şi 2 cu praf. Acestea le-au 
prins în 5/17, 6/18—7/19 Februarie şi au şi dat domnul Urban 
o proclamație în care ameninţă groaznic asupra rebelilor, opreşte 
nici a se împrietini cu ei. 


69. In 7/19 Febr. s'au sțobozit ca vro 45 de unguri hoţi 
dela Glăjărie pe valea Pueșştilor la Idicel. Au jătuit pe bieţii ro- 
mânii noștri, le-au luat slănini, brânză, haine şi altele, iară a doua 
zi auzind bravele noastre cătane dela Rus şi Murăreni îndată s'au 
adunat și au ieşit la Idicel ca să prindă pre hoți, dară ei s'au 
fost dus. 

Vezi aceasta-i dragoste că nu se lasă unul pe altul până la 
cea mai de pre urmă picătură de sânge. Bieţii preoți și tineri tri- 
buni, preoţi de pe râu toţi, iară unul din Pintic Dimitrie Moldo- 
van iară tribunii din lumea și țara toată adunați şi până acum 
ocrotiți (vezi No. 66) s'au speriat că-i vor prinde şi așa pe la 
miezul nopţii ei căutară a fugi la Rus cu toţii, de acolo în 9/21 
Februarie ei au pornit cu toții cătră domnul Urban plini de nă- 
cazuri, goli de haine şi încălțăminte. O Doamne, trimite-ne din 
cer păzitor. 


70. Iară la noi din sat de toate părțile aşteaptă frică. Un- 
gurii se înfrichează de cătanele române de prin vecini, iară ro- 
mânii noştri se înfrichează de unguri, cari se tot făgăduesc că vor 
veni în sus să jăcuiască pe români. Doamne, oare aceasta când 
va avea sfârşit? Oare până când te-ai mâniat pe noi!?? 

71. Au venit poruncă în 10/22 Februarie dela solgăbirăul 
Boer Elek  vszolgabiro ca să dee satul nostru porţia toată, a 
căruia a 4-a parte o au şi dat. Să dee ilişul tot, care cu 10 
stânjeni de lemne cu tot trage bani mai mult decât 800 de husoşi 
arg. Mare lovitură de-odată, dar cine-i poate sta împotrivă. 


72. Despre ţara ungurească nu se știe nemică, cum stau lu- 
crurile despre Sibiu şi de aiurea de prin ţară încă nu se ştie 
nemica alta, fără tare mult pierzând, fură siliți a se retrage cu 
mare ruşine înapoi. lară despre bravul prefect Iancu şi Axente se 
aude că să fi ars şi Turda toată în 28 lanuarie a. c. şi săo îi 
bombăluit cu tunurile toată, încât poate fi adevărat nu se poate 
şti. Comunicaţia aşa de tare-i ciontată, cât nice până la Sas Re- 
ghin nu e siguritate a putea umbla. (Insemnare ulterioară): N'au 
ars Turda. 


"13. In Bistriţa era acum d-l Urban, iară ungurii auzind că 
ce au făcut cu ei Urban, cum i-au prins şi i-au trimis la Cernăuţi, au 
trecut Duminecă în 13/25 Februarie toată armata ungurească cu 
generalul Bem prin Monor, acolo au şi puşcat doi oameni. De- 
acolo s'au dus la Urban şi nu ştiu avut-au lovitură sau ba, destul 
că Urban iară au reterat la Tihuţa, iară Bem generariul ungurilor 
îndată s'au întors numai singur cu câţiva ofițeri cătră Vaşarhei și 
au trecut prin Monor în 16/28 Februarie Miercuri. Acolo niște 
nenorociți au puşcat după un adjutant Teleki Sândor și după Bem, 
pentru care s'au măniat şi s'au dus în Batoş. De acolo au trimis 
o grămadă de cătane numite vadăszesapat, au înconjurat Monoru, 
Gledinu și Şieuţu (intercalat: au şăzut acolo până Duminecă în 
20 Febr.) în 17 Febr. au jăfuit tot ce au avut, nu le-au lăsat ne- 
mica. Dobitoace, oi, porci, cai, haine etc. cu un cuvânt tot, iară 
oamenii care unde i-au găsit i-au puşcat, cum spun mai mult de 
80 au puşcat, iară pe mulţi care i-au prins, i-au dus la Vașarhei 
şi acolo i-au pușcat pe toți din sus de Vasarhei în comuna Vert 
de cătră maghiari întrun tău. Săracă umanitate. 


74. lară în 2| Februarie c. vechi Luni au venit la Maiereu 
ca vreo 2400 unguri tot Vadăszesapat din Marosszek. D-zeu nu- 
mai poate spune, iar condeiu nu mai poate scrie ce am păţit eu, 
şi prin câte am trecut de cum au venit până sau dus. lară mai 
ales Luni toată noaptea, batăr am avut un fecior căprar cu 15 
lângă el „salva guarda“, în mai multe rânduri numai D-zeu nau 
mai ţinut: de am putut scăpa. Dela tata i-au deschis cureaua cu 
bani depe trup. A 2-a zi Marţi 22 Febr. pe Toader l-au ţinut 
arestat nu ştiu pentru ce. 


75. In 22 Febr. Marţi au fost ziua cea falnică şi plină de 
asprime. De dimineață s'au dus cu toţii la Rus, Murăreni şi Dum- 

brava, acolo pre toţi oamenii cari cum i-au găsit i-au pușcat cu 
cea mai mare tirănie, a cărora număr nu se ştie, fără e trecut 
peste 100, jăfuit-au tot ce au găsit prin căsi, prin poeţi etc. n'au 
lăsat nici găini, care numai le-au putut prinde, cizmele, sumanele, 
cojoacele şi altele din picioarele muerilor le trăgeau jos şi le lăsa 
ticăloasele desbrăcate şi desculțe pe omăt, Sara au venit cu foarte 
multe prăzi, dobitoace nenumărate etc. au început a vinde vite 
şi oi câte cu un florint argint. Cine oare dintre creştini sar lă- 
comi să cumpere; ci cumpără tiranii cei ce erau tăvăliți în sân- 
gele cel nevinovat al românilor. 


76. Acum cugetam, că au trecut ziua năcazului. Ticăloşii 
cari au scăpat câte cu vreo două vite în pădure, acum se so- 
coteau 'scăpaţi, ci în 23 F. Miercuri iară porniră o parte cătră 
Rus, iară alta pe Ciscău în sus, au încunjurat poenile acolo, i-au 
vânat tot ce au găsit, au puşcat dobitoacele, le-au adus în sat. 
toate şi le-au mânat. In toată tufa era om mort puşcat. Plângere 
de copii, de mueri, văduve și de bătrâni neputincioşi, au dus 
foarte multe dobitoace. Fânurile le-au aprins, tot ce au găsit au 
mânat carăle încărcate. Oamenii au rămas morţi ca nişte fiare 
sălbatice puşcaţi. 


77. Insă între arestanţii cari i-au prins Marţi era şi Toader 
fratele meu. Pe el l-am scos cu multe rugăciuni, fără pe ceialalţi 
ca 'vre-o 24 Ruseni, Morăreni şi Dumbrăveni i-au scos seara când 
se mestecă ziua cu noaptea din jos de sat şi acolo i-au împuşcat 
şi i-au măcelărit pe toţi într'o grămadă în tău Zălăuaşului şi i-au 
ţipat în apă. lară Miercuri când au vădăsluit prin păduri încă au 
prins ca vro 29 de arestanţi pre cari Joi i-au pornit către Teaca. 

In dealul Luerului, între Sâplac şi Lueriu, i-au puşcat pe 
toți într'o grămadă, între cari au fost şi Tăpşan Ştefan din Măie- 
rău, bărbat nevinovat, muriră şi el cu ceilalți. Fie-le ţărâna uşoară 
adevăraţilor mucenici. 


78. Joi în 24 Februarie au pornit cu toţii, unii cătră Teaca 
iară unii la Sas-Reghin, după ce au tras după toate satele de 
prin prejur dela Filea 500 F. aramă, 100 coţi pănură şi vro 200 
coţi pânză dela lIdicel, 100 f. de argint dela Huduc, Dumbrava 
etc. Dela toate pe rând dus-au jafuri nenumerate. lară ticăloşii 
cari au mai rămas în viață nu cutează nici a se apropia cătră. 
sat ci prin munţi şi crepăturile pământului se chinuesc, flămân-: 
zesc. Doamne, nu ne lepăda până în sfârşit. 


79. Noi gândeam că numai aici e zbiciul lui D-zeu, ci pe 
atâţia încă. Tot Vadâszcsapat s'au băgat pe râu în sus la Gur- 
ghiu tot în 21 Febr. Luni acolo precum auzim au puşcat mai 
mult de 100 de oameni bărbaţi şi mueri în Hodac, lIbăneşti şi. 


OBCU CLUJ 


i PIŢI 


Caşva. De-au jăcuit tot ce au avut, mau rămas bieţii copii cu 
nemica. Cari au mai rămas în viaţă, aşa de tare i-au apăsat cu 
jaturile şi cu omorul cât mai amar pahar mau putut bea nici mu- 
cenicii pe vremea tiranilor împărați de demult. Invie Doamne şi să 
se risipească vrăşmaşii. 


80. După aceste cruzii ne mai auzite depărtându-se de pe 
la noi armata lui Jenei cea omoritoare şi jăfuitoare abia am mai 
răsuflat câte o ţâră când iată ne vin porunci aspre să dăm porţia 
după rectificaţia anului trecut. Se înfiinţează în toate satele garda 
națională Orsereg, însă pe români batăr înfricoşaţi de groaza 
morţii se îmbia, totuş nu vreau să-i primească. Şi-au ales ofiţiri 
şi în toate zilele se exerţăluia. Pe la noi în compania Els6 Torda 
megyei nemzetări szâzad au fost Gal Boldizsâr din Maierău că- 
pitan (szâzados). Aici la noi era vardă în casa lui Tamâsi Joan. 
Apoi în vardă tot întins plin de români pe cari îi băteau îi jă- 
cuiau de bani, de haine etc. Săraca dreptate. 


81. Acuma tot sperăm că doară vom mai rămânea batăr cu 
viața, când numai sosesc nişte ofiţeri de ai lor, cari verbuăluesc 
feciorii să meargă cătane adăogând, că cine nu merge de voe, îl 
vor duce de silă, făgăduind că celor ce vor merge le vor da 
moşii (adecă ale românilor.) Acum de-odată s'au învoit bieţii un- 
guri de pe la noi, parte îndulciţi de lăcomia jafurilor care au văzut 
că le-au făcut cătanele frații lor pe la români, parte pentru fă- 
găduințele că le vor da moşii, care le vor plăcea, pe când vor 
veni acasă. De bună voie s'au dus în cătane pe seama ungurilor 
68 feciori din Măierău numa, între care de frică şi vro câţiva 
români. 

„Acum deplin nădăjduim că nu vor mai veni iară să ne jă- 
“cuiască, 


82. An. 849 Apr. 19 s'au ciontat de tot ţara ungurească cu 
Ardealul de cătră casa austriacă. S'au făcut republică indepen- 
dentă după ce au bătut toate cătanele împărăteşti din ţara ungu- 
rească şi Ardeal, numai Bălgradul stă încă, şi prefecturile lui 
Iancu, Axente şi Prodan, aceștia toţi în mijlocul a la 2 ţări fără 
arme numai cu lănci, bâte şi puţine puşti de vânat au .omorit 
mai mult de 12,000 de cătane ungureşti şi nici cum nu s'au su- 
pus ungurilor. Aceştia au apărat și Bălgradul de nu l-au putut 
lua. Aceia săracii au ţinut foc din toamna 848 până cătră luna 
lui August când au intrat muscalii. Săracii, când auzeam cu ce 
furie merg de toate părţile ungurii asupra lor, cu a inimii putere 
priveam la vestea cea mai proastă, că doară mor putea şi n'a 
îngădui D-zeu ca să-i poată bate. l-au și apărat D-zeu, că dacă 
mau avut ei arme şi-au căpătat dela unguri destule şi arme şi 
muniţie şi tunuri destule. Acum ca republicani şi-au pus pe 

Kossuth Lajos dictator president a republicii. Să fi văzut şi auzit 
câte cântece, că împăratul e bitang, că mamă-sa e curvă. Câte 
cuvinte şi cântece să piară toate naţiile şi numai cea maghiară 
să rămână. O Doamne, până când!!! 


83. In luna lui April alt csapat a lui Nagy Sândor szâzados 
din Beica aici la noi, tot secui, şi oricine cu înfricoşări l-am aş- 
teptat. Acesta au ţăfuit pe popi de-arândul apoi român nau ră- 
mas nejăcuit nice unul. Dar pe câţi îi bătea câte 50 ba şi câte 
100 bote peste izmene. Pe cei mai vinovaţi (batăr că toţi erau 
nevinovaţi ci numai după a lor părere era vinovat) îi trimitea la 
Sântioana, acolo apoi îi judeca pre moarte şi îi puşca acolo. Au 
puşcat mai mulţi de 200. Incă ce nu sau mai auzit, pe mulţi îi 
lega buzdug şi-i trimitea lângă Mureş şi aşa legaţi îi ţipa de vii 
în Mureş şi se înecau. Acest csapat a şezut la noi 15 zile în 
care timp au tot jătuit de pe la oameni. O Doamne! 'Totuş csa- 
patul acesta nici dela noi mau omorît pe alţii fără pe un ticălos 
de român din Solovăstru. Acesta batăr eu în mai multe rânduri 
m'am rugat pentru el lui Boer Elek szolgabiro şi lui Kesmărki 
eskiidt ca să-l sloboadă totuş l-au trimis la alszolgăbirău şi pe 
drum fu puşcat la Hotmurăş. 


84. A. c. Mai 1, 2, 3 şi mai încolo au recrutat pe număruş. 
Ungurii au strâns foarte multe cătane din toate satele cu număruş 
dela 18 până la 32 ani. 


85. Acuma era lumea ungurească „magyar kiztârsasăg“ iară 
bani de ai lui Kossuth mulţi tare, umblă rsereg, garda naţională 
maghiară, cu nişte cănaci pe coloape şi pe şapce cât cozile cai- 
lor, când iată se aud puşcături cătră Bârgău. Acolo când au 
venit bravii de muscani au fost o bătae .crudă, au căzut mulţi 
dela ambele părţile. Au reterat ungurii până la Bistriţa, apoi de- 
acolo au început a tot retera ungurii. 

Tot pe acel timp au ieşit muscanii cu austriecii uniţi pe la 
valea Timișului pe apa Prahovei. Acolo era supremcomandant a 
muscanilor Liiders generalul, iară aicea la Bârgău Grotten- 
hielm. Săraci unguri. Voi aţi dat proclamație şi poruncă, ca să 
ţinem sărbători în s. Joi şi Dumineci după Rusaliile noastre şi 
Miercuri după Rusalii să postim şi să tragem în toate aceste zile 
clopotele de două ori să le ajute D-zeu ungurilor, ca să ne vie 
muscanul să ne strice republica şi iată că D-zeul ungurilor nu 
numai nu v'au ascultat, ci încă împotriva rugăciunii voastre au 
dat biruinţă muscanilor de v'au bătut ca să ne scoată pe noi de 
sub ascuţimea sabiei cei barbare. Să trăiască împăratul Niculae! 


86. Garda naţională dela Măierău, Disnăieu, Hotmureş etc. 
sub comanda căpitanului Gal Boldizsăr, toată au ieşit la Sas Re- 

ghin, când iată într'o Duminecă vine ca vr-o 90 de cazaci se duc 
în Sas Reghin, — aleargă pe toţi ungurii cătane de acolo, prind 
dintre ei 144, — ca vro 300 de puşti şi pe la Disnăieu, Râpa îi 
duc cătră Bârgău. Apoi iată că se adună ca la 24 mii de ar- 
madie ungurească din toate părţile la Reghin, — stau gata a 
merge în contra muscanilor şi bravii muscani, pe la Batăş, la 
Dedrad la Reghin şi Petelea până la Curtifaia voiniceşte i-au 
bătut, le-au luat şi două tunuri prinzând ca vro două compănii 
dintre ei. La Reghin au şezut muscanii ca vro 12 zile, deacolo 
au pornit la Vaşarhei, aici mau aflat pe nime; de-acolo s'au dus 
cătră Cluj, Gherla iară la Banfi-Huniad au avut o bătae grea, 
acolo au pus ungurii armele jos. O parte au pus armele la Arad, 
o parte la Timişoara, toate le-au supus muscanii în patru săp- 
tămâni şi în Ardeal şi în ţara ungurească, — numai Komaromul 
au rămas neluat. Bravi sunt muscalii, moarte şi biruință; însă pe 
Tai i-au săcerat colera, care tare domnea în timpul acela pe 
a noi. 


87. Ungurii de pe la Gurghiu şi Glăjărie au jăfuit foarte 
tare, aceştia pe vremea ungurilor până a nu veni muscanii. Au- 
zind că popa Dimitrie Angel este la noi, carele în urma procla- 
maţiei lui Csâky Lâszl se trăsese la mine; că Csâky au fost 
dat o proclamaţie hoțească în care scrie tuturor iertare păcatelor, 
de se vor întoarce acasă şi aceasta numai pentru aceea, că ve- 
nind românii acasă să-i poată mai bine prinde şi omorî. Au 
venit într'o noapte ca vro 60 cu solgăbirăul lor Bocskor Misi: 
mi-au încunjurat casa, m'au jăfuit de multe ale mele, mi-au dus 
multe şi au prins pe bietul prea vrednic popă din Gurghiu 
legat cu mâinile la spate, l-au dus la Gurghiu, de-acolo la Vasar- 
hei și de-acolo la Turda şi acolo în temniță au șezut vro trei 
luni, până apoi de frica muscalilor l-au slobozit ungurii mai 
mort. Acolo au murit și blândul preot dela Şarpotoc Leon Cornea. 
Acolo s'au topit trupurile mai multor preoţi şi Tribuni. 

Tu române ştii răbda, a ta-i răbdarea, dar şi statornicia, — 
tu în toate acestea nu te-ai lăsat de al tău împărat, ai voit a îi 
jăfuit, a muri, orice a răbda, mai bine decât să te tăgăduieşti de 
cătră împărat. Ţie nu ţi-au mai rămas alta decât statornica cre- 
dinţă, dar mai ai tu un proverb românesc: „Ţine minte.“ 

Cincinat Pavelescu 





de V. Branisce-Căliman 


Trubadurul inspirat de poezia unor vremi 'apuse a închis 
ochii pentru vecie, criticul neiertător a amuţit, magistratul cu largi 
orizonturi şi-a părăsit chemarea, Cincinat Pavelescu a plecat 
dintre noi. 

Pe-o zi de toamnă târzie, în pragul iernii, ne-a părăsit pe 
neașteptate, cu eleganța care l-a caracterizat viața întreagă. Câţiva 
camarazi, o mână de prieteni i-au adus ultimul omagiu, i-au spus 
ultimul bun rămas înainte de ce va rămâne „un nume pe o cruce.“ 

Și Brașovul ultimilor săi ani, ultimelor sale năzuințe și spe- 
ranțe, l-a petrecut cu lacrimi de duioșie și recunoştinţă 

Cu Cincinat Pavelescu se stinge un reprezentant al versului 
clasic, al formei desăvârşite, 

lar dacă contemporanii n'au cunoscut decât pe epigramistul 


plin de spirit, posteritatea, — ea singură dreaptă și nepărtinitoare, 
— va trebui să-i consacre locul pe care îl merită poetului cu ne- 
sfârșite resurse sufletești, liricului Cincinat Pavelescu. 

În poeziile sale adânc simţite și turnate în versuri lapidare, 
în fiecare clipă ți se destăinu-ște un suflet chinuit de eternele pro- 
bleme ale existenței, mereu întîlnim aceeași năzuință spre ideal şi 
perfecțiune. 

Intreaga-i operă este străbătută de cea mai desăvârșită since- 
ritate, nimic nu este artificial sau căutat. - 

"Din poeziile sale se desprinde o spovedanie discretă, dar pă- 
trunzătoare. El susține că numai suferința îl ridică pe om şi-l face 
capabil să înțeleagă rostul vieţii. 

In fiecare ființă care a îndurat grele lovituri de ale sorții, el 
vede un frate, Această identificare cu sufletele încercate este admi- 
rabil concretizată în poezia „Trecătorului.“ 

Tot prin suferință ajungem la artă, suprema creafiune a su- 
fletului omenesc. Acestui ideal de artă, creațiune pură a spiritului 
omenesc, îi închină poetul frumoasele 'versuri din „Olarul şi am- 
Tora. “ 

Sufletul său este străbătut de-un misticism nelămurit. Neli- 
niştit se întreabă : Ce este viaja, care este rostul ei? Suntem noi 

stăpânii faptelor noastre sau o putere ocultă ne călăuzeşte spre sco- 
puri necunoscute ? 

Constată deşertăciunea năzuințelor omenești şi spulberarea 
iluziilor noastre. 

În asemenea clipe, singurătatea şi moartea îi apar ca singura 
soluție, 

Tot sbuciumul și toată lupta devin inutile în fața morţii, căci 
într'o clipă moartea aşterne uitarea peste tot ce-a fost. 

Aceste concluzii pesimiste, ar părea că-l împing pe poet la 
revoltă. | 

Şi totuși el nu se oprește la această interpretare unilaterală a 
fenomenelor, el nu priveşte problemele existenții orin prisma egoistă 
a individului, ci se închină cu smerenie în fața eternelor legi ale 
firii. | 

Şi este impresionantă această liniştire a sufletului său sbu- 
ciumat, în fața rosturilor mai adânci cari guvernează această lume. 

Caracteristică este poezia „Seara tulbure“. 


In fața acestor legi ale firii eterne și inmuabile, egoismul ome- 
nesc, lovit o clipă în interesele sale, se transformă într'un nobil al- 
truism, 

Și-atunci moariea nu-i mai apare ca un simbol al zădărniciei 
existenței umane, ci ca o transformare creiatoare. 

Viața nu se isprăvește odată cu moartea individului, ci ea 
este eternă, 

Această supremă mângăere o exprimă poetul în „Impresii de 
toamnă. “ 

Şi tot aceeași idee este exprimată în  „Panteism“ și în 
„Moartea“. 

Astfel, moartea apare ca o transformare, creiatoare de viaţă 
nouă. 

Poetul se consideră ca o părtică a naturii, supus acelorași legi. 

Și este impresionantă această identificare a ființei sale cu 
natura înconjurătoare în poezia „Primăvara“. 

Contopindu-și existența în vraja nesfârşită a firii, sufletul său 
este mişcat de eternele legi ale naturii. 

Omul și firea, planta şi pasărea, pulsează uniți de seva pri- 
măverii care-i face să palpile în acelaşi ritm. 

Poetul își dă seama că aceste legi sunt mai puternice decât 
voința omenească și neputând pătrunde cu mintea misterul care le 
călăuzeşte, împăcat, se supune lor. 

De aici marea lui iubire pentru natură și omenire şi adânca 
înțelegere pentru procesele firii. 

Dând fenomenelor vieții această profundă interpretare, el con- 
sideră și iubirea ca pe-o lege eternă a naturii. 

Astfel, pentru el dragostea nu este capriciul de-o clipă al in- 
__dividului, ci o manifestare a însăşi vieții. 

Iubirea dă rost acestei lumi şi face să ne legăm de viață, ori- 
cât ar fi de grea sau de ingrată. 

Şi poetul îi aduce un frumos omagiu, închinându-i cele mai 
alese poezii ale sale, căntând-o și preamărind-o în versuri nemu- 
ritoare. 

In poezia „Veşnicei iubite“ ne apare în toată măreția sa sim- 
bolul eternității iubirii. 

Cele mai multe din poeziile lui C. P. sunt un imn adus 
iubirii. 

Şi acest sentiment apare curat și lipsit de orice dorințe egoiste, 
dezinteresat și capabil de sacrificiul suprem al unei fiinţe, de sacri- 
ficiul vieții. 

In iubire găsim cele mai bogate resurse sufletești. 

Altruismul îl călăuzeşte pe poet în sentimentele sale. 

Și dacă poetul a fost inspirat în aceste poezii de iubiri de-o 
clipă, sau de pasiuni profunde, a căror urmă rămâne adânc săpată 
în suflet, până în clipa supremă a vieții. inspirația nu se datorește 
atât unei femei, cât sufletului său subtil și delicat. 

Cele mai frumoase versuri sunt adresate unei ființe ideale, pe 
care o așteaptă și a așteptat-o cu întrigurare o viaţă întreagă. 

Acestei ființe ideale, plăsmuite de fantezia sa nețărmurită, îi 
păstrează poetul comoara nesecată a sufletului său, 

Asfel concepută, femeia apare în lirica lui C. P, ca idealul 
suprem al vieții. 

Cu emoție tinerească și teamă el o evocă în poezia: „Visez o 
iubire“. 

Și cu aceeași tenacitate chipul ei îl întovărăşeşte până la sfâr- 
şitul vieții. 

Așa ne apare în cele două poezii închinate „Așteptatei“. 

Inspirat de același ideal femenin, el scrie versurile  „Necuno- 
scufei, “ 

Din silueta fusară a unei femei pe care o zărește o clipă, din 
privirile pe cari o necunoscută i  le-aruncă în treacăt, poetul își 
clădește un ideal, căruia îi rămâne credincios, 

Această poezie este inspirată de-un sentiment subtil, de-o in- 
tuiție de artist care într'o clipă prinde eternitatea. 

Și cred că nici unul din liricii noştri nu a idealizat mai mult 
femeia, ridicând-o pe culmile înalte ale poeziei. 

Cincinat Pavelescu îi aduce un imn de slavă dezinteresat. El 
vede în femeie suprema creațiune a naturii. 

Intocmai cum binecuvântează fenomenele cele mai neînsemnate 
ale firii, cari par să nu aibă nici un scop, un cântec, o floare, un 
amurg sau o culoare, numai pentru ecoul pe care-l trezesc, pen- 
trucă-i fac inima să bată şi sufletul să cânte, așa adoră și femeia, 
privind-o prin prisma eternității. 

Astăzi opera lui Cincinat Pavelescu zace uitată într'o ediție 
de mult epuizată, păstrată de puțini iubitori de artă ; poeziile sale 
risipite în reviste și publicații de mult apuse, nu mai sunt la înde- 
mâna nimănui; și în albume, oferte cu grație de-alungul anilor 
multor femei, stau uitate poezii de-ale lui inedite. 

In loc de „jerbe mari de trandafiri sau albe crisanteme“ ar 
trebui cu toții, oficialitate și prieteni, să culegem, aceste flori pre- 
țioase ale sp ritului său şi, editate de vr'o fundaţie culturală, să le 
aducem ca omagiu pe proaspătul lui mormânt. 

Gestul acesta ar constitui o reabilitare târzie a marelui ne- 
îndreptăţit. 

Numai atunci vom putea recita fără remușcare nemuritoarele 
versuri ale Serenadei, atât de dragi lui: 


Și neaua 'ncepe să s'aştearnă 
Intâi mai rar, şi-apoi mereu 

Ca pe balcon, şin părul meu,..... 
Plângi, suflete]. ... E iarnă. 

Amos Frâncu şi Avram lancu 
de Dr. llie Dăianu 


La 3 Noemvrie s'a împlinit anul dela moartea distinsului 
avocat, fruntaș luptător național, a cărui pierdere a fost deplânsă 
de toată lumea românească, şi mai cu seamă de lumea Moților, 
a copiilor orfani ai lui lancu. 

Moţ prin naştere şi prin temperament, Amos Frâncu a fost 
întotdeauna preocupat de cauza Munţilor Apuseni, şi de regele 
Moților, Avram lancu. Născut în Baia-de-Criş unde lancu a pe- 
trecut mai ales anii din urmă ai vieţii sale tragice, şi unde şi-a 
dat şi nobilul său suflet tulburat, Amos Frâncu a fost din pruncie 
impresionat de figura eroului, care îl desmierdase de multe ori 
pe copilul delicat, şi-l alintase pe genunchii săi. El văzuse şi în- 
mormântarea celui care a pus Munţii în jale de mult, şi toate tra- 
diţiile şi legendele ce circulau despre Iancu le-a supt ca o băutură 
dulce a prunciei sale. 

Astfel, mi se pare foarte firesc, că sufletul lui se mișca şi 
se avânta oridecâteori era vorba de cauza lui lancu, care însuma 
toată gloria şi mândria Munţilor auriferi. 


Schinteietor la gândire şi volubil la graiu, Frâncu se tran- 
sfigura când vorbia de epoca lui lancu, dovadă episodul intrat 
acum în literatură: „Clopotarul dela Târnava“ descris după spusa 
caldă și colorată a lui Amos Frâncu. 


Pe cât de uşor era la cuvânt, pe atât era de dificil la scris. 
De aceea nici n'a rămas după el decât foarte puțin tipărit. Nu 
scria bucuros, dar ce scria era desăvârșit, și ca formă, şi ca fond. 


Intre puţinele scrieri ale sale, cea mai largă şi mai adâncită 
este ceea ce a scris întru apărarea onoarei lui lancu faţă cu in- 
sultele şi calomniile adversarilor unguri. 

Mă gândesc la acel „Apel şi cerere de nulitate“ date de 
Frâncu contra ordinului ministrului de interne al Ungariei, Desider 
Percel, care la 15 Martie 1895, (tocmai în ziua de sărbătoare a 
libertăţii maghiare!) dăduse ordin de oprire și confiscare a co- 
lectei pornite printre Români pentru un monument în memoria 
lui lancu. 

Acest „Apel“ a fost redactat de Frâncu la 1 August 1895, 
dar a rămas un act de arhiv necunoscut multă vreme marelui pu- 
blic românesc. Frâncu avea motivele sale să nu-l deie publicităţii, 
iar alții nu s'au găsit să facă acest serviciu public, pe cât de ne- 
cesar pentru Români, pe atât de riscat. Ar fi putut-o face oamenii 
Tribunei din Sibiu, — cum o şi aştepta el, — dar aceia, se vede, 
îşi dedeau seama 'că provoacă de nou fulgerele zeilor puterii 
de stat. 

Peste patru ani a avut subsemnatul norocul să deie publici- 
tății această puternică apologie a eroului lancu. In campania pe 
care „Tribuna“ de atunci, 1899, o făcea zi de zi ca răspuns la 
insulta repetată acum de procurorul dela Alba-lulia, contele Lâzâr 
Mikl6s, am crezut că i-a venit rândul şi lui Amos Frâncu, şi am 
câștigat dela dânsul textul recursului şi l-am dat în nrul 268 din 
acel an al 'Tribunei cuprinzând aproape întreg numărul. 

Conform dorinței sale am accentuat şi atunci, în prefața 
broşurei, apărută în „Tipografia“ soc. pe acțiuni din Sibiu, că 
facem publicația „fără autorizarea autorului care are modestia de 
a detrage publicităţii lucrările sale“ — dar, e momentul a o spune, 
că asta era numai din precauţiune. 

Lucrarea lui Frâncu ocupă 44 pagini tipărite, şi e condensată 
cum nu se poate mai mult. | 

Noi i-am mai adaus vre-o zece pagini „Anexe“, dând tex- 
tul ordinului faimosului ministru Percel, şi câteva traduceri de 
texte, la cari se face referire. 

Azi broşura: „Pentru Memoria lui Avram lancu“, este pu- 
blicaţie rarissimă, și nu se mai găseşte nici pe la anticari, nefiind 
tipărită decât întrun număr restrâns, mi se pare 500 exemplare. 
Societatea numită „Uniunea avocaţilor români“ sau — „Liga Anti- 
revizionistă“, ar face un bine tipărind-o din nou. 

Dacă amintesc de această unică operă de concepție a lui 
Amos Frâncu acum, o fac nu numai pentru a-i aduce un prinos 
de recunoștință la aniversarea morţii lui, ci şi pentru un alt 
motiv, literar. Din bunăvoința d-lui Aurel A. Mureşianu, dela 
Braşov, am avut ocazia să cunosc câteva scrisori de ale lui Amos 
Frâncu adresate părintelui său Dr. Aurel Mureșianu, directorul 
Gazetei Transilvaniei, cu care Frâncu era în strânsă prietinie, şi-i 
era și colaborator la Gazetă. Aceste scrisori ne dau o vie icoană 

de preocupările generației conducătoare, la sfârşitul veacului trecut. 
Când se vor publica, generația tânără de azi va avea o lectură 
interesantă, din care se va putea lămuri asupra trecutului mai 
apropiat. 

Una din aceste scrisori, pe care-mi iau voie a o publica aci 
în întregime, se ocupă aproape exclusiv de cartea lui Amos 
Frâncu asupra lui lancu. Ea ne desvăluie culisele laboratorului in- 
terior, din care a ieşit, şi ceva din culisele administraţiei de atunci, 
tot în legătură cu lucrarea despre lancu. lată scrisoarea: 


Frate Aurel ! 

Eu am înaintat după o muncă oribilă de 2 săptămâni re- 
cursul în cauza lancu în 9 coale. [ți poţi închipui, că pe lângă 
lipsa de orice biografie, a orice essay, a orice istorie prag= 
matică, ce muncă m'a costat. 56 de oare am scris continuu cu în- 
treruperi de 4—5 oare pentru somn și fără să mânc 3 zile nici 
măcar o bucăţică de pâne, fiind şi bolnav! 

Intreg organismul meu a suferit o lovitură, care abia în săp- 
tămâni sper să o repar. Națiunea însă cred, că poate fi mulţu- 
mită „mit ihrem Gratis-Taglohner“, fiindcă acest rolmi l-a destinat 
soarta. L-am zdrobit ordinul minsterial şi ca istorie şi ca drept, 
încât sum convins, că vor spumega patrioții. 

I-am esplicat, ce însemnează a îi judecător şi parte, ce în- 
semnează a fi ministru monarhic, şi a insulta memoria unui le- 
gitimist. Isvoare am folosit mai esclusiv străine, indicând locurile 
din vorbă în vorbă. — Kovâri, br. Stein, Urmâssy, br. Hefter, 
Râkossi, Gratze, contele Gelich, Czetz, Papp, Szabo Nândor, 
Csânyi, Szilâgyi, Jancs6, Kossuth, Aulich, br. Appor, pe toți i-am 
trecut în revistă înaintea lui Perczel, urmaşul acelui M6r, pe care 
compatrioții lui îl numesc Brut al revoluției ungurești, ca să vadă 
cum se apleacă şi cel mai crunt dușman înaintea memoriei erois- 
mului şi umanităţii aceluia, care a salvat de petire Turda, Abru- 
dul și Aiudul, şi a învins trei armate mari: Hatvany, Kemeny, 
Vasvâry 


l-am aretat, cine a fost causa represaliilor Românilor, ce el 
numește versări de sânge, vrând să presinte lupta pentru legiti- 
mitate şi libertate naţională a noastră, ca simple acte de ucidere 
şi jaf. Atât pentru orientare, Ție personal, şi observ numai, că 
am dat o antiteză între Kossuth și Iancu, ca caractere individuale, 
politice şi militare. Iţi poți închipui în căldură caniculară a ceti 
lucruri, ce agită și pe cel mai blajin om. 

Ştiu, că ai dori să ai recursul. Eu însă îl am numai în con- 
cept şi nu i-l pot trimite fiindu-mi cancelaria acum enorm ocu- 
pată prin pierderea iarăși alor 2 săptămâni, încât trebuie să lu- 

crăm zi şi noapte. De altfel eu unul sum determinat a nu-l da 
publicităţii ; le stă însă în voie clienţilor mei să și-l copieze la 
poliție şi să-l publice. 

Recursul cred, că e ţinut întrun ton atât de energic, pe cât 
de obiectiv şi e atât de nimicitor pentru contrar, şi ca istorie, şi 
ca drept, şi ca chestie de libertate constituțională şi individuală, 
încât sum convins, că neputându-l combate se vor resbuna prin 
un proces de presă în momentul când eu l-aș da publicităţii. 
Acesta-i adecă sistemul. 

Deoarece însă am informații positive, că se pândește siste- 
matic, ca să fiu pus la umbră, şi deoarece — cum vei şti — le- 
gea astăzi nu te mai apără fiind degradată justiția în serviţiul 
puterii, nu aflu oportun, ca tocmai acum să sporesc numerul mar- 
tirilor, fără a folosi nimic causei, şi în contul ruinei mele ma- 
teriale şi a sănătăţii mele atât de sdruncinate prin acțiunile şi lu- 
crările atât de febrile în cești doi ani din urmă. 

“Tu ştii bine, de câteori m'am uitat eu liniştit în ţeava pisto- 
lului, cunoşti şi resoluțiunea mea şi lozinca mea de a-mi dedica 
toată viaţa causei noastre sfinte şi aşa vei apreția motivele mele. 
Eu însuşi aș fi bucuros, dacă domnii dela Tribuna și-ar lua 
osteneala, dupăcum li-am spus, să copieze la poliție actul, socot 
însă că ei nu vor face asta, cu toate că ar renta ca să vadă lu- 
mea, cum în ţara aceasta esecutiva se substitue jusţiei ei, pentruca 
să falsifice istoria şi dreptul şi ar trebui deci tradus în nemțeşte 
şi franţozeşte. 

Se înţelege, că Ție-Ţi stă în voie a face comunicat în Ga- 
zetă pe baza împărtăşirilor mele despre conţinutul recursului pentru 
orientarea publicului. 

Acum îţi fac o împărtăşire strict confidențială, care absolut 
nu e menită pentru publicitate, o pățanie a mea din incidentul 
acestui recurs. Am trimis pe substitutul meu Dr. Moşoiu la poliție 
să-mi copieze un act în cauză. Abia vine acasă acesta cu copia, 
intră la mine poliția în frunte cu un comisar (d-l Bell) şi cu co- 
mandantul forței lor armate! Cel dintâiu se postează la uşe, cel 
de al doilea în numele șefului său mă provoacă, ca imediat să-i 
dau procesele verbale luate în afacerea lancu, deoarece substitutul 
meu, cu prilejul copierii le-ar fi înstrăinat din act. Şi-mi declară 
că nu se mişcă din casă, până nu se află actele. Iţi poţi închipui 
situaţia mea. Mi s'a suit sângele la creeri, însă m'am stăpânit, şi 
i-am declarat, că ordinul, ce-l are e o nemaipomenită insultă în 
contra niea şi afirmarea e sfruntată calomnie, însă mă supun forții, 
şi să poftească, a începe perchisiţia. Până a nu începe acesta 
însă m'am adresat cătră substitutul meu Dr. Moşoiu, care sta ca 
încremenit şi-şi învârtea în sânge ochii la această infamie, şi l-am 
provocat să meargă la poliție să vadă actul, să constate, nu cumva 

e mestecat procesul verbal între alte acte ale dosarului şi d-l că- 
pitan de poliţie, în escesul său de frică, să nu fi observat. Co- 
misarul l-a lăsat să se ducă, însă i-a dat pe şeful poliţiei ar- 
mate ca acompaniare. Ei pleacă. Eu încep să-mi pierd răbdarea 
şi-i zic comisarului: „Nicht wahr, Herr Comisaer, es heisst wie- 
der die Walachen stehlen.“ El se scuză şi se provoacă la ordinul 
ce-l are. lIntr'asta — observ — îi spusesem până nu plecase 
Dr. Moșoiu, că eu încă nici că vorbisem cu Dr. Moşoiu până la 
sosirea poliției, iar Dr. Moşoiu a declarat, că însuşi căpitanul po- 
liției lui nu-i dase spre copiare numai chiar actul ce-i trebuia 
- pentru copiere, şi celelalte le închisese în puiucul mesei. Comi- 
sarul însă făcea pe „Stean de peatră“ şi şedea nemișcat, cu toate 
că şi scriitorul meu îl asigura, că eu nici că vorbisem cu Dr. 
Moşoiu. După plecarea d-lui Moşoiu cu polițaiul, eu şed la masă, 
comisarul în fața mea, să nu mă piardă (nota bene: după cum am 
înțeles mai târziu, avea şi ordin de arestare). Eu meditam asupra 
cvalificării şi sancţiunii enorm de grele înscrisă în lege pentru 
înstrăinarea şi nimicirea documentelor publice, comisarul se uita 
lung la mine, un motiv care m'a determinat să-l fixez cu acea 
mare încordare din tălpi până în creştet. La un sfert de ceas omul 
meu, ca fost oficer, care mă cunoştea de mai nainte, tocmai din 
afaceri de onoare, vede că mi se mișcă 0 coardă la 
inimă şi începe conversaţie cu mine, întrebând: Pe cine representă 
fotografia asta? Răspuns: lancu. Şi aceasta? Martirii dela Se- 
ghedin şi Vaţ. Şi asta? Apărătorii Memorandului. Respunsurile 
scurte și apăsate l-au adus la tăcere. Intr'asta Dr. Moșoiu fusese 
Ja poliție, ceruse actul, ca să vadă, dacă procesul verbal lipsește, 


Căpitanul refusă, dar la amenințarea, că va face aretare cri- 
minală pentru calomnie adresată lui, dă actul şi visitează. Proces 
verbal ca'n palmă. Atunci Dr. Moşoiu îl reflectează pe jupânul, 
să binevoiască a se declara, că primit-a el actul întreg dela Vici- 
şpanul, unde fusese înaintat, sau a remas între actele aceluia pro- 
cesul verbal, să-l provoace să-i dee un comisar să meargă îm- 
preună la Vicișpanul. Comisarul refuză, însă la Wachtmeister îi 
dă un semn. Acesta iese, iar pe Dr. Moșoiu îl concediază căpi- 
tanul, cu motivarea, că înainte de ce ar fi venit acasă şi așa a 
mai fost şi în alt loc. Dr. Moşoiu grăbeşte dând cu socoteala, că 
Wachtmeister-ul a mers la vicișpanul după el, intră ca o îurtună 
la vicenotarul Schieb, şi-l prinde în flagrant delict pe Wachtmei- 
ster tocmai în momentul când primia dela acesta procesul verbal, 
care rămăsese la comitat, din greșala espediţiei. Dr. Moşoiu acum 
se acață de acesta şi-l sileşte să vie la mine în cancelarie, să-mi 
arete procesul verbal şi să-l legitimeze că nu e hoț. Până a nu 
veni însă Dr. Moşoiu cu Wachtmeister-ul eu continuam acel dulce 
tete-en-tete cu comisarul, când deodată vine un polițaiu și în nu- 

mele şefului îl provoacă să se reîntoarcă acasă, simţise, se vede 
prin telefon, ce s'a întâmplat. Dup'aceasta sosește Moșoiu cu in- 
dividul. Numai aceasta mi-a trebuit să aud legitimarea acestuia, 
I-am spus: „Sagen Sie Ihrem Herrn dass, wenn er nicht binnen 
5 Minuten Abbitte leistet fiir die mir zugefiigte Insulte, so werde 
ich mir eine solche Satisfaction nehmen, von welcher noch nie 
eine Politzei getrăumt hat.“ — Tu ştii ce eram să fac. Abia trec 
2 minute şi iată Wachtmeisterul, care în numele şefului său se 
roagă de iertare. Am luat la cunoștință. Deoarece de Dr. Moşoiu 
încă nu se rugase de iertare, acesta pleacă după secundanţi. După 
amiazi vine la mine căpitanul și se roagă iarăşi de iertare, de- 
clarând că comisarul a lucrat contra avisului lui, încât pentru 
perchiziție. l-am spus părerile mele. De Dr. Moşoiu sa rugat 
iarăş de iertare între martori. 


Apreţiarea ceasului, cât a ţinut lucrul acesta i-l las ie şi 
însemnătatea, ce ar fi avut, dacă procesul verbal nu s'ar fi aflat. 


Deoarece causa e achitată prin rugări de iertare, nu se mai 
poate publica cu numele participanţilor. Ţie îţi stă însă în voie 
- să o publici sub linie ca corespondență din China, numind pe po- 
lițai madarini, pe lancu—Christos, pe romani creştini, etc... 

Ar fi de tot hazul. 


Cât pentru vederile mele politice, ce-mi ceri pentru moment, 
e greu să le pun pe hârtie şi durere, nici că mă pot duce la tine 
fiindcă afacerile nu mă lasă. Păcat, că nu te-ai ţinut de părerile - 
mele din iarnă, când îţi ceream să agiți Tu causa congresului şi 
ideea alianței. „Gazeta“ însă trebuie necondiţionat să agite şi 
acum. Principiile înainte de toate şi nu persoanele. Pentru acestea 
este timp de refec. Scrie deci câţiva articoli de înfrățire în coar- 
dele cele mai ideale fără a atinge persoanele, arată însă enorma 
responsabilitate a acelora, ce iau în mână soarta alor 3 popoare 
Şi-i provoacă să-şi împlinească cu o ideală abnegaţie datoria. 
Aceasta, cred, trebuie să o facă Gazeta şi să insiste pentru con- 
servarea neatinsă a programului și pentru concentrarea tuturor 
elementelor bune, fără de a căror concurs concentric nu se poate 
duce în viață o acţiune atât de mare menită a schimba sistemul. 
Primul articol trebuie să fie istoric: aretând că nici când în trecut 
aceste 3 popoare nu s'au duşmănit, lupta contra semilunii, şi că 
renaşterea politică cade pe acelaş timp şi e paralelă. .Aretate per- 
soanele mai marcante: Rajachich, Miletic, Stur, Hurban, ententa 
cordială în dietă întrun partid, Miletici—Polit— Mocsony — Hodoș. 
Slovacii şi Serbii în procesele politice. Presa. Al doilea art. să fie 
glorificarea în thesi a alianței. AI treilea: dorințe pentru o bună 
reuşită cu pointarea responsabilității acelor ce în asemenea causă 
au luat rolul de conducător. 

"Cât pentru acțiunea internă regret foarte mult că dela Blaj 
încoace ai stat pe loc mărginindu-Te a scrie lui Cosma. Inţele- 
gerea a fost să faci plan. Să chemi pe câţiva intimi şi apoi să 
convocăm pe mai mulți. Acum evenimentele s'au accelerat, causa 
concentrării a remas însă actuală. Elementele bune sunt mult dis- 
gustate de moștenitorii „legitimi“ Cristea, Ciuta şi o mulțime de 
oameni cum se cade aşteaptă; şi nu uita că şi Pop de Băseşti 
iese în 5 Aug. Deci începe şi convoacă făr' întârziere. 

Te sărută Amos. Sibiu 2 Aug. 895. 


Se zicea de mult: Habent sua fata libelli! lIşi au și scrierile 
păţaniile lor. 

lată Dr. Amos Frâncu, dacă m'a scris, şi mai ales, dacă n'a 
publicat multe, apoi s'a îngrijit, ca despre scrisul său să putem fi 
informaţi deplin, cum s'a făcut și ce pățanii i-au însoţit pu- 
blicarea. 

După lupte de peste o jumătate de Veac pentru cauza na- 
țională, el se odihneşte acum în mormântul solului natal, lângă 
părinţii săi loan şi Ana n. Adamovici, la Baia-de-Criş aproape 
de 'Ţebea, unde subit goronul lui Horia îşi doarme somnul de 
martir glorios şi lancu, pentru care Frâncu a tras de atâtea ori 
sabia de oţel a spiritului său viu. 


Cluj, Octomvrie 1934. 

a URĂ ai 


Zaharie Boiu 
1 Martie 1934—6 Noemwvrie 1903 


„Meminisse juvabit?“ 


Implinindu-se o sută de ani dela nașterea celui mai de seamă 
predicator de pe vremuri al Ardealului, ne facem datoria de Români 
recunoscători şi de creștini adevărați, schițând pentru cetitorii noştri 
viața și activitatea acestui distins cărturar ardelean, om cinstit, de 
ispravă şi de talent, care a făcut parte din strălucita pleiadă a bă- 
trânilor idealiști şi luptători din epoca anilor 1860—1900. 

Zaharie Boiu a văzut lumina zilei la 1 Martie 1834 în „Ce- 
tatea“ pitorescului oraș ardelean Sighişoara. 

Tatăl său a fost fiul parohului din Porumbeni. Rămăsese 
orfan de părinți și a fost crescut de parohul ortodox al Sighișorii, 
„Ștefan Bălaș, căruia i-a urmat la timpul său în scaunul de paroh 
și protopop român, în această extrem de rezistentă citadelă a cul- 
iurii săsești, 

Maica lui a fost loana, născută Păloșan, femeie credincioasă 
și cu frica lui Dumnezeu, Nimic mai firesc deci, că alături de nu- 
meroşii săi frați, Zaharie a crescul de mic în vechile şi frumoasele 
„ virtuți naționale şi creștineşti ale neamului nostru. 

Văzând marea râvnă pentru carte a băiatalui lor încă din 
clasele primare, părinții l-au înscris în liceul săsesc unde, începând 
din clasa primă şi până'n ultima, el lua totdeauna cele mai înalte 
note, iar în anul 1854, trecându-și bacalaureatul „eximio rmodo“, 
el devine şin serie şin clasificare întâiul bacalaureat român al 
acestui vestit liceu săsesc, ce cultiva cu predilecție studiile umaniste, 
așa că elevul Z. Boiu, care simțea chemarea muzelor, se deprindea 
încă de pe-atunci în versuri românești, nemțești şi... latinești. Era 
elev în clasa a VIl-a, când în 3 Ianuarie 1853, apăru în primul 
număr al „Telegrafului Român“, întâia lui poezie anonimă. lată 
cum aprecia primredactorul ziarului, Aron Florian, pe „poetul“ no- 
stru : „Fantasia i se vede vie. sentimentul nobil, gustul în formare şi 
arta în drumul desvoltării. Un talent tânăr, care promite Românimei 
incă un poet“. 





„Despre Nic. Cristea, a cărui amintire s'a sărbătorit de-odată cu a lui 
Z. Boiu, vezi paginile pe cure i le-a închinat în „Soc. de Mâine“ d. lon 
Mateiu. Nota Red. 

Dar cu tot elogiul „criticului“, după un an, strălucitul baca- 
laureat se face... dascăl în Săcelele Brașovului. Mitropolitul Șaguna, 
auzind însă de însuşirile și purtarea tânărului învățător, îl chiamă 
la Sibiu, aşa căn 1855 el intrăn „Seminarul Adreian“, termină 
cursurile teologice și pedagogice și din însărcinarea Mitropolitului 
ocupă numai decât o catedră de profesor, o menține însă doar doi 
ani, căci pleacă apoi în calitate de bursier, împreună cu lon Popescu, 
marele pedagog de mai târziu, la Universitatea din Lipsca, pentru 
complectarea studiilor teologice și filosofice, dar mai ales pedagogice, 
căci în deosebi de dascăli buni şi calificați se resimțea pe-atunci 
nevoia la toate școalele noastre românești din Ardeal. 

Rechemat după doi ani, Boiu fu numit în 1861 profesor defi- 
nitiv la „Seminarul Adreian“, unde a funcționat nestingherit doispre- 
zece ani în șir, fiind socotit drept unul din cei mai distinşi şi mai 
pricepuţi profesori ai acestui institut educativ, ce-a dat Românismu- 
lui ardelean o serie de preoți și normalişti, atât de solid înzestrați“ 
sufleteşte, moralicește și naționalicește. 

Dup'un an de activilate profesorală, Boiu scoale în 1872 în- 
tâiul abecedar scris cu litere latine, vestitul său „Abecedar pentru 
şcoalele poporale române“, cure în foarle scurtă vreme a ajuns 14 
ediții. El rămâne în acelaşi timp credincios muzei sale, apărându-i 
în același an primul volum de versuri cu un titlu cam „mureșanian“ 
„Sunete și Răsunete“, versuri al căror ritm şi conţinut se situa între 
lira lui Bolintineanu, Alecsandri și Mureşianu și care fuseseră „su- 
state pe-acele vremi“, ba unele din ele, ca de pildă „Visul copile“, 
apărură în traducerea germană a lui Schuller, în foiletonul ziarului 
săsesc „Hermannstădter Zeitung“ din Sibiu. 

În 1863 se căsătoreşte cu Caliopi Damian, apoi hirotonit de 
„marele Andreiu“, fu ales în 1864 cu unanimitate paroh al parohiei 
ortodoxe române din Sibiu-Cetate, devenind astfel, după moartea 
arhimandritului grec Meletios, primul paroh român ortodox în acest 
oraş săsesc, a cărui limbă şi cultură le cunoștea perfect. 

Cu o specială vocaţie duhovnicească, cu dragoste vie de biserica 
sa, zelos şi temeinic în toate, Z. Boiu era adevăratul preot după 
rânduiala lui Melhisedec, care în scurtă vreme făcu din parohia sa 
o parohie de model, creindu-i o serie de fonduri și înființând încă 
și-o școală primară chiar în fața seminarului teologic, unde profesa. 

In anii 1863—65, din încredințarea celui ce-l inspira, ia asu- 
pră-și redactarea ziarului bisericesc-politic „Telegraful Român“. 

Paralel cu activitatea sa ziaristică se desfăşoară însă, cu mare folos, 
munca scriitorului pedagog. 

In 1865 apare partea întâi, iar în 1867 partea a doua a 
„Cărții de cetire“. In 1867, în urma vredniciei, a muncii necurmate 
şi-a meritelor ce şi le câștigase, e hirotesit întru protopresbiter. In 1868 
apar: „Elemente de istorie“, „Elemente de geografie“, „Elemente de 
istoria naturii şi fizică“, In 1870 e ales consilier arhiepiscopesc, 
apoi membru al Consistorului Mitropolitan, deputat sinodal, al con- 
gresului național bisericesc, fiind acum colaboratorul intim al pro- 
tectorului şi slătuitorului său de ieri, al marelui Mitropolit Șaguna, 

Un astfel de om, situat cu slujba și îndeletnicirile sale multiple 
în centrul politic şi cultural al românismului, nu putea rămânea, 
bineînțeles, străin de mişcările naţionale şi politice ale neamului său, 
mișcări ce vibrau de altfel atât de intens în sufletul său de poet. 

Politicește, ca absoluta majoritate a intelectualilor noştri de 
atunci, aparținea în chip firesc partidului naţional, al cărui luptător 
convins și desinteresat s'a dovedit o viaţă 'ntreagă. EI este traducă- 
forul în nemţește al hotăririi conferinţei naţionale din 18831 precum 
şi-al celebrului „Memorand“ al Românilor către Impăratul Francisc 
Iosif din Viena. 

În şedinţele consiliului municipiului Sibiu, cuvântul său eloc- 
vent apăra cu energie drepturile naţiei și bisericei sale, fiind ferm 
convins în sufletul său, că în curând se va realiza „unirea tuturor 
Românilor“. 

La toate festivitățile naționale, glasul său era ascultat, iar 
cuv întările sale bisericești impresionau profund poporul, care-l pore- 
clise „Gură de aur“. . 

Decenii dearândul Z. B. a făcut parte din comitetul central 
al „Astrei“, iar discursurile sale ocazionale erau nelipsite la adună- 
rile generale ale acesteia, ba între anii 1892—95 el devine chiar 
primsecretar al acestei soc. culturale și redactor al „Transilvaniei“, 
în care a publicat o serie de articole literare și poezii, sub pseudo- 
nimul Eugen Silvan. 

În 1897 editează „Micul catehism al bisericei oxtodoxe-orien- 
tale“ — cărţile lui şcolare ajung toate o serie de ediții, fiind hrana 
sufletească a nenumărate generații de învățăcei, iar numele autorului 
lor străbătând în cea mui umilă .căscioară țărănească, încât drept 
recunoștință, „Reuniunea învăţătorilor români din dieceza Caransebe- 
șului“ îl alege, în 1871, membru onorar. 

Neostenita lui muncă la catedră, pe amvon, în sânul „Asirei“, 
în parohie, era cunoscută iuturora, aşa că asociațiile culturale şi 
naționale şi mai ales „academice“ și l-au făcut pe rând membru de 
onoare. Încă din 1877 membru corespondent al „Academiei Române“, 
căreia îi dedică cu acel prilej o frumoasă Odă publicată în „Ana- 
lele“ ei, era acum membru onorar al Soc. „Petru Maior“ (Pesta), 
„Carmen Sylva“ (Graz), „Andreiu Șaguna“ (Sibiu) etc. In acest 
răstimp apărură „disertaţiile“ și prelegerile sale publice: „Casa 
română“ (1874); traduce în nemțeşte Istoria bisericească (î. Il) și 
Compendiu de dreptul canonic al lui Șaguna; traduce din nemfește, 
în metrul original, pe „Nathan der Wieise“ al lui Lessing. In 1884 
apare: „Despre elementul naţional în educațiune“ ; în 1891: „Aca- 
demia Română“, în 1894: „Fundaţiunea Ion Otteteleşanu“ ; în același 
an: „Trei decenii din viața Asociaţiunii“ ; apoi traduce din latinește 
„Confesiunile“ lui Augustin. 

Preot în cel mai nobil înțeles, având o soție vrednică, cu care 
împărtăși într'o fericită căsnicie de 41 de ani şi bunele şi relele 
acestei lumi — viața familiară a lui Z. Boiu ar putea servi drept 
pildă generaţiei de azi. Dumnezeu l-a învrednicit cu patru fii, ce-au 
primit educaţie aleasă și terminând cu toții studii academice, au 
devenit cetățeni cinstiți, harnici şi de seamă ai neamului și patriei. 

1, Doctorul Romul Boiu, mort în cursul războiului mon- 
dial de pe urma suferințelor îndurate în temnițele ungurești ale 
Clujului — deci o victimă a sentimentelor sale naționale. 

2. Ion Baptist Boiu, absolvent al facultăţii teologice şi al celei 
de litere și filosofie, fost profesor, paroh ortodox al Sibiului, consilier 
comunal, membru pe viață al „Astrei“. 

3. Olimpiu Boiu, inginer de Viena, inspector general silvic, 
șeful Domeniului Coroanei Mălini (Fălticeni). 

4. Anastasiu Boiu, director de bancă, senator, fost prefect 
de Sibiu (1922—26), deputat sinodal, congresual, preşedinte al Cam. 
de agricultură și al altor soc. comerciale şi industriale, căpitan in- 
valid din războiu şi președinte reg. Soc. inv. din războiu. 

Iată, ce frumos vorbeşte de familia Boiu, scriitorul şi directo- 
rul Horia Teculescu, în cartea sa „Pe Târnavă 'n jos... oameni şi 
locuri“, sulevând un moment emoționant din preziua prezentării 
„Memorandului“  Impăratului din Viena — moment legat de fiul 

lui Z. Boiu, di inspector Olimpiu Boiu, actualmente domiciliat în 
Moldova: 

„Cel mai mare fiu al Sighișoarei, Z. Boiu a fost şi un luptă- 
tor hotărit pentru drepturile poporului. El și-a crescut copiii în 
această atmosferă de jertfă pentru neam, încât conducătorul Româ- 
nilor din Ardeal lon Raţiu l-a găsit demn pe unul din fiii lui 
(Olimpiu) să-l încredințeze cu misiunea de a duce „Memorandul“ la 
Viena. Are însemnătate și faptul că Z. Boiu a tradus în limba 
germană această ultimă cerere a iu pc din Ardeal cătră Impă- 
ratul din Viena. 

Inginerul' Olimpiu Boiu, azi administratorul Domeniului Coroa- 
nei Mălini (Fălticeni) ca şi tatăl său la 1848, travestit în muncitor, 
a dus memorandul la Viena, în fundul desagilor. 

„La sosirea mea, ne povestește O. Boiu, deputaţiunea Româ- 
nilor aștepta deprimată, neavând încă Memorandul, care a doua zi 
trebuia iale sint Împăratului“. Am intrat cu cuvintele : 

„L-am adus!“, 

Dica de bucurie isbucniră în ochii lor obosiţi de asieslană 
şi îngrijorare și mă îmbrățişară şi sărutară pe rând: I. Raţiu, Pop 
de Băsești, E. Brote, V. Lucaciu și S. Albini. 

Situaţia, ne spune O. Boiu, era salvată, dar eu, ne mai având 
ce căuta în Ungaria, m'am angajat inginer silvic în Carintia, unde 
am stat şase ani, trecând apoi în serviciul Domeniilor Coroanei“. 

Tărâmul pe care Z. B. s'a afirmat însă magistral era orato- 
ria, în specie cea bisericească. Ca rod al acestor strădanii, publicase 
încă în 1889 „Cuvântări funebrale și memoriale“, cu un adaus de 
texte biblice, dar opera lui cea mare, sânt minunatele „Seminţe din 
agrul lui Cristos“, cuvântări bisericeşti pentru toate Duminecile şi 
sărbătorile de peste an precum şi ocazionale — scriere de seamă, 
în trei tomuri, închinate memoriei lui Andreiu Şaguna la a 15-a 
aniversare a morţii sale (16 lunie 1898), bine apreciată și premiată 
în 1900 de „Academia Română“. Aceste cuvântări răspândite în 
tot cuprinsul românesc, au fost decenii dearândul isvorul din care 
s'au inspirat și pregătit generațiile de preoți-predicatori ai Ardealului. 

Desigur gândindu-se la ele, secretarul perpetuu al Academiei, 
Dimitrie Sturza, în raportul său către sesiunea generală din 1904, 
spunea despre Z. Boiu, mort la vârsta de 70 de ani, în 6 Nov. 
1903, dup'o viaţă petrecută în muncă cinstită: „Distinsul bărbat, 

cel ce-a fost podoaba bisericei sale și fala amvonului de peste 
Carpaţi!“. 

Dar cum spuneam chiar la 'nceputul acestui articol, Boiu a 
scris versuri din fragedă pruncie, rămânând credincios poeziei, până 
la băirânețele sale. Un an după moarte-i, fiul său Baptist adună 
într'un volumaş de 42 pagini toate poeziile patriotice, pe care tatăl 
său le scrisese cu prilejul războiului independenței României, sub 
titlul „Frunze de laur“, poezii eroice din anii 1877—78. Le recitesc 
cu adevărată plăcere, căci numai ici-colo câte-un latinism sau 
arhaism stânjinește cursul lor limpede, plin de avânt, de patriotism, 
de panromânism. Versurile lui Z. Boiu par scrise de-un poet „regă- 
fean“ ; el ne elogiază pe soldatul dela Griviţa şi Rahova, pe căpi- 
tanii viteji ai mândrei oștiri liberatoare, pe blânda Doamnă Elisaveta, 
pe Domnul Carol I. In ele pulsează un suflet mare şi plin de sfântă 
dragoste pentru țara românească de-atunci și cea de azi, a tuturor 
Românilor. În „Dedicaţiune“ (sir. III-a) el cântă: 

„Frunze fie-aceste versuri, frunze de cununi laurine 

Pentru voi, ce. România prin virtute-ați înălțat...“ 
iar în str. IV-a încheie versul: 

„Să vieze-a voastre fapte în splendoarea nemurirei 

Ca a soarelui lumină, ca a nopții blândă stea!“ 

In „Geniul României,“ făcând apologia „panromânismului“, 

el încheie, umezind ochii oricărui bun Român din... zilele rele de azi: 
„O scumpă Românie, ferice te numesc! 
Cînd Domnul tău în arme hotarele-ți păzeşte, 
Când Doamna prin virtute coroana-ți strălucește, 
Când fiii tăi cu Dânșii un suflet se simfesc, 
O lacrimă fierbinte înneacă cântul meu, 
Salute Românie, cu tine-i Dumnezeu!“ 


Dascăl sătesc, profesor la şcoala normală, conferenţiar, scriitor- 
pedagog, preot, predicator, ziarist şi poet, fiind, în zisa lui Șaguna, 
„tuturor de toate“,... cel ce scrie aceste rânduri a botezat după nu- 
mele lui una din străzile Sighişoarei, iar H, Teculescu a pus o 
„placă comemorativă pe casa, în care s'a născut vrednicul sighișorean 
„şi târnăvean, care a fost Z. Boiu. 


A. P. Bănuf 

Flori de lumină 
Un prieten necunoscut de Al. Lascarov-Moldovanu 


Stătea în fața mea — și pe când îmi vorbea, eu mă căzneam 
să-mi aduc aminte dacă l-am mai văzut vreodată. 

Străinul era îmbrăcat sărăcăcios, avea privirea ușor ostenită, 
iar glasul îi era moale şi bun. 

Imi spunea, simplu şi neprefăcut: 

— „Văd că nu-ți mai amintești de mine, — dar eu nu voi 
uita niciodată binele pe care mi l-ai făcut“. 

Făcui semn de protestare, dar el dădu încet din cap, şi. 
urmă: 

-- „Eram foarte amărit atunci... Oamenii mă respingeau.. . 
Nimeni nu-mi arăta vreo bunăvoință... N'aveam ce mânca... Dar 
mai mult ca foamea, sufeream de lipsa dragostei oamenilor... O, 
domnule, cine ar putea vreodată să prindă în vorbe şi s'o arate, 
această foame de dragoste??...“ 

Privii spre prietenul necunoscut — şi parcă începea să mi se 
limpezească aducerea-aminte... Unde? Când?... 

Necunoscutul povesti mai departe: 

— „Atunci, la un colț de stradă te-am întâlnit pe dumneata. 
Te mai cunoscusem odată, în grabă, cu alt prilej. M'ai oprit — și 
m'ai întrebat: — „Ce ai? De ce ești așa?“ Văzuseși în sufletul 
meu... Și, în adevăr, în clipele acelea, treceam prin cumpăna 
morții... Mă duceam să săvârșesc păcatul crimei împotriva ta însuți. . . 
Și dumneata ai văzul — și mai oprit... Nu-mi mai aluc aminte 
ce mi-ai spus, — dar știu că mai luat de mână — și am mers 
amândoi pe malul apei — şi mi-ai vorbit despre Acela care este 
Stăpânul nostru, despre dragostea Lui, despre viața aceasta trecătoare, 
despre veşnicia care ne aşteaptă — şi mai ales mi-ai dat din dra- 
gostea dumitale... Dar dragostea aceasta nu era ceva obişnuit... Pe 
când vorbeai, — nu ştiu ce lulguială de lumină aurie juca în jurul 
frunţii dumitale... Nu era ceva din mărunta sbuciumare a vieţii de 
toate zilele... Era ceva deosebit... Parcă nu vorbea un om, —- ci, 
“prin el, grăia alicineva cu mult mai presus de oameni... Sufletul 
meu a fost isbit puternic dar dulce de noutatea și prospețimea unei 
revelații neînchipuit de luminoase... Vorbeai — și eu simțeam cum 


OBCU CLUJ 


înfloreşte viața cea adevărată în mine... Lacrimile s'au ivit atunci, 
dar eu nu ştiam încă nimic din toată splendida epopee... Și dum- 
neata mi-ai vorbit mai departe, — ținându-mă necontenit de mână...“ 


Prietenul se opri din povestit — și privi câteva clipe în pul- 


berea drumului. 


Apoi, adăogă: 
— „Și aşa, m'am întors iarăși la viaţă...“ 
Îi țineam şi acum mâna în mâna mea, — şi simțeam că îl 


CUNOSC... 


Ii spusei: 
— „Da, îmi amintesc... Mai era atunci cu noi cineva... Lui 


trebue să-i mulțumim... Eu n'am făcut decât să ascult de dul- 
cea lui poruncă... 


Prietenul şopti cald: 
— „Da, — Lui să-i mulțumim...“ 
Și, despărțindu-ne, ne-am îmbrățișat frăteşte, acolo, în stradă. 


9% 
Sai 


Clopotele de Crăciun 
Richard Dehmel 
Clopotele . . . iară, iară, 
Mă 'mpresoară, mă 'nfioară.. .. 
Cântec lin şi cântec sfânt 
Vino, vino pe pământ! 


Vreau să fiu din nou copil 
Și să cad azi în genunchi, 
Spre Isus — pruncul umil — 
Mânile să-mi fac mănunchi. 


Căci eu știu, iubirea care 
Sa născut cu El, trăiește, 
Deși El muri pe cruce, 

Deși moartea ne pândeşte. 


Stiu, că toți prin suferință 
Frați vom fi, cu gândul sfânt: 
Fie dragoste 'ntre oameni, 

Fie pace pe pământ! 


In româneşte de $. B. 

Cântare către tine 


Ca să fe uit, o, neuitată, 
Frânsei de-apururi tristul vers 
În care-am înoptat odată, 
Planetă stinsă 'n univers. 
Sfârșii credința mea în mituri, 
Suferitoare. Și mi-am zis: 
Acele sfinte asfințituri 

M'au înşelat; erau în vis! 
Pe rug arsei cu 'nverşunare 
Deslănțuită, de ateu, 

Albastre flacări de uitare — 
Copil, copil ce fui mereu ! 

Şi n raza cerului și 'n huma 
Ce se dospeşte n tine, sfânt, 
Poate mai stăruie și-acuma 
Cenușa risipită 'n vânt. 


Ca să te uit pe tine, marea 
Mi-a 'ntins lopată de galeră; 
Bătea 'n albastru depărtarea 

Și 'n pânze-o lună efemeră. 
Pustiuri vaste, ca regrete, 

In care zac înmormântate 
hRătăcitoare siluete 

De sclavi şi roabe cumpărate, 
Sub pași tăcuți de caravană 
Pe dune-mi oglindiră chipul — 
De-asupra luna ca o rană 
Insângera întreg nisipul. 
Oceane-adânci și stepe dese 
M'au legănat pribeag pe valuri, 
Tulburătoare-arome-adese 
Vestind apropiate maluri. 

Din țărm în țărm, din țară 'n ţară, 
Pe căi pierdute 'n nopți senine, 
Sorbii cu sete cupa rară: 
lubito! să te uit pe tine... 

O, cine-a culezat, uitare, 
S'arunce 'ntâi acest cuvânt? 
Din spuma dantelată 'n mare 
Prindeai în ochii mei vesimâni. 
Alături te simțeam la proră 
Pe cât, învins, cădea misterul, 
Din zarea largă și sonoră: 
In urmă, cer — în faţă, cerul. 
Și taina dintro cupă plină, 
Golind, o risipeam de-odată — 
Tu rămâneai mereu lumină 
Și noapte de stihii brăzdată; 
O, tu ce-mi tăinuiși în umbră, 
Cu-alean sculptată 'ntreagă fiinţa 
Pe care-o simt încet cum umblă 
Şi-mi dojenește suferința. 
Sleind deplin mireasma serii, 
Uitai luceferi pe lagune, 
Vitai în oaze palmierii — 
Pe tine cum să te uit, spune? 
Şi pretutindeni unde, seara, 
Lipeam lopeţile de țărm, 
La sânu-i mângâia chitara 

Un cânt pe care vrui să-l sfărm. 


Din culmi ce n'au fost încă 'nvinse, 
E ultima ce-o porți în tine... . 
Împarte luna flacări stinse 

Şi cântă Pan dintre ruine. 

De şoimi sihaștri 'mpresurată 
Plutește singură pe zare, 

Cetate albă descântată 

În plângeri de viori barbare. 

Sub vânt înfiorându-ți haina 

Pe trupul strâns, o, negrăită ! 
Nepreţuit mă doare taina 

Ce n'a fost încă prețuită. 

Ca un vârtej de ape moarte, 

Mă fură noaptea 'ntre suspine — 
Şi căi şi lună şi catarte 

Duc toate numai către tine. 


Dumitru Olariu 

Sufletul mâăicuții 


Sufletul măicuţii, blând, 
A sburat în slavă, 

Dar veni-va când şi când 
Să mă mângăie plângând 
Când voi fi bolnavă. 


Va veni în sărbători, 
După liturghie, 

Va veni cu pași ușori 
Farmecul de alteori 
Iarăşi să-l învie. 


Va foșni ciudat acum 
Haina-i de mătasă 

Şi pluti-va sfânt parfum 
De tămâie'n jur — şi fum, 
Fum albastru 'n casă. 


Și veni-va într'o zi 
— Numai Domnul știe 
Ziua asta când va fi — 
Mama mea se va grăbi 
Tare-alunci să vie 


Să m aștepte la răscruci 
Invelite 'n ceaţă, 

Unde, suflete, te duci 

Făr' să știi ce drum s'apuci 
După-aceasta viaţă. 


Mă va duce mama, ea 
Știe bine drumul, 
Mă va duce sus pe-o stea; 
Și rămâne'n urma mea 
Pulberea şi scrumul. 
Ecat. Pifiș 

Moment.... 


Niciodată gândul nu îmi fu mai spornic, 
Viaţa mai intensă, sângele mai dornic. 
Niciodată ţinta nu îmi fu mai dragă, 

Calea mai deschisă, vrerea mai întreagă! 


Niciodată pasul nu îmi fu mai harnic, 
Inima mai plină. sufletul mai darnic; 
Mândre'n iureș aprig, forţele-mi s'adună 
Năzuind s'așeze visului cunună,,. 


Anii de 'ndoială se prăvăl în tină, 
Inima-mi se 'nalţă veselă, senină, 
Val de energie s'opintește vrerea; 
Cad fără de urmă teama şi durereal 


Sănătos, puternic, încordat în luptă, 

Dărm în juru-mi noaptea, ţintă nentreruptă, 
Și mereu lumina își lărgește zarea 
Cuprinzând fiinţa-mi, vesela și tarea. 


Vesel, cânt năvalnic imnuri de lumină; 
Rănile din vremuri dulce mi salină, 
Şi'n viaţa nouă care-o 'nalţ cu mine 
Strălucește ziua zodiilor line... 


Vasile Netea 

Pagina de „Umor şi satiră“. 


Cugetări 
(mai mult sau mai puţin originale) 


MOTTO 
„Tout est dit, et l'on vient trop tard, 
depuis plus de sept mille ans qu'il ya 
des hommes, et qui pensent... Etc.“ 
La Bruyere 


„Toate-s vechi şi nouă toate.“ 
Eminescu. 


Le-am auzit, le-am cetit sau le-am 
gândit ? 
Autorul. 


Cine trece prin lumea asta nebatiocorit, neîntemniţat şi ne- 
bătut, se poate socoti un fericit al pământului. 
% 


Pe semne am învățat să vorbim, ca să exagerăm faptele, 
să ne mințim în sânul famiiiei, să ne calomniăm vecinii şi să 
'njurăm pe Cel nevăzut... 


Iți recomand să lauzi exclusiv pe morţi, — ei nu te-or mai 
desminţi ! 
sk 
Două lucruri sânt peste putinţa ta: să-ți ieși din piele şi 
să scapi de osânda semenilor. 
se 
Relativisrn. 
Sobolul: Singura fericire e întunerecul subsolului, — restu-i 
lumină şi nenorocire ! 
Peștele: Completez pe Thales — „apa este începutul și 
sfârşitul tuturor plăcerilor !« 
Pasărea: Fără aer, aş îi un biet Prometeu înlănțuit! 
% 


Minus ciupercile, plantele sânt inofensive. 
Exceptând câteva carnivore, animalele-s tolerabile. 

Carnivori și vegetariani de-a-valma, oamenii sânt — înspăi- 


mântători ! 
% 


Ipocriţi mai sântem! 
Toţi blestemăm „valea plângerii“, dar nici unul n'am pleca 
dintrânsa cu una-cu două! 
* 


Incalificabila "ndrăzneală a păcătosului de om, de-a se de- 
creta construit „după chipul și asemănarea lui D-zeu !“ 
% 


Nu e oare mai aproape de Dumnezeu cel care cercetând 
se mai îndoește, decât cel ce stând pe loc, crede ca prostul și 
nu cercetează nimic, semănând boului din parcul „Schânbrunn“, 
mulțumit să pască liniştit iarba din faţa castelului imperial, fără 
să se mai întrebe: „Ce-o fi având Franț-losef în hardughia asta 
mare 2“ 

e 

Dacă&'n străfulgerarea unei clipe de perfectă luciditate ar 
zări până'n fundul sufletului lor gol şi sterp, atâția din nebunii 
ce mâzgălesc ziua și noaptea hârtia curată cu impurul „ope- 
relor“ lor și-ar frânge condeiwn bucățele, isprăvind pentru tot- 
deauna cu fabricațiunea cotidiană de „artă și literatură.“ 

* 


Se vor naște vr'odată tineri, care să mai aștepte și bătrâni, 
care să isprăvească din bună vreme? 
> 


Imi place foarte mult logica de fier a Domnului Homo Sa- 
piens, care, analizând lumea, găsește că Dumnezeu le-a făcut 
toate înțelepțește și mai ales pertect acomodate îmbrăcăminții, 
hranei şi băuturei d-sale cotidiene, după cum dovedesc cu pri- 
sosință plantele, îruztele, animalele, apa, vinul și borvizul — ca 
apoi, în zilele de Dumineci și sărbători, spălat, îmbrăcat frumos 
și sătul ca un pașă, amicul Sapiens să-l poată „lăuda prejDom- 
nul“ în desăvârșită tihnă şi evlavie, pentru toate câte i-le-a dat 
Acesta, în natură, în numărar, sau hârtii de valoare. 

* 


OBCU CLUJ 


sa E e 


Dadar putea 'nvăţa omul din păţania altuia, n'ar mai fi în 
lumea asta nici proști, nici păcătoşi, încât te-ai disgusta, de-atâta... 


virtute |! 
%* 


Ce mai dragă de viață am duce 'n lumea asta, dac'am ști 'n 
tinereţe, pe cât putem; șşi-am mai putea la bătrâneţe, pe cât 
știm ! 

% | 

România postbellică are ceva din tragicul destin al „Mă- 
năstirii Argeșului“ : tot ce zidesc meșterii-guvernanţi în zilele 
albe ale „puterii“, se dărâmă în prima lor noapte de „neagră 
opoziţie.“ 

+ 

Legile românești sânt regule de conduită civică foarte severe, 
grupate frumos în paragrafi, codificate, promulgate și impuse sub 
sancţiunea celor mai drastice pedepse oricărui „Samurache“ din 
România, de către grupul restrâns al autorilor acestora, respec- 
tabili „Samsoni“, „dulăi de curte“, care: „obligă a fi 'n legali- 
tate, exclusiv pe... câfei“. 

* 

De ce-i mereu desordine în Țara Românească ? 

Fiindcă România dispune de-un permanent surplus de for- 
midabile talente, din păcate foarte superficiale, dar din neno- 
rocire, catastrofal de... active. 

* 


De ce nu se ivește și în România un dictator? 

Fiindcă nu există Român atât de... naiv, să-l creadă pe 
cellait mai mare bărbat de stat, decât ar putea îi el însuși, cu 
ocazia istorică binevenită. 

. * 
Opinia „lor“ despre dumneata. 
Gentil cu toată lumea — ei te fac lichea. 
Spui răilor şi proștilor pe nume — ești o brută. 
Ocolești „buna societate“ — ce îngâmfat caraghios | 
Eşti om inteligent — păcat, că-i sărac! 
Eşti bogat — norocul prostului! 
Eşti funcționar inferior — vai de mama lui! 
Eşti funcționar superior — s'a "'nvârtit, canalia |! 

Ai ajuns ministru — s'a suit scroafa ?n copac! 

Te 'usori cu săraca — nenorocitul de el! 

Te 'nsori cu bogata — un parvenit stupid! 

Ai copii, berechet! — o să-i mănânce şi urechile, pâr- 

litului ! 

N'ai nici unul — a avut, ticălosul (îţi spun la ureche): 

orchită dublă ! A 

— Și după ce-om muri, ce ne-aşteaptă? 

Depinde de religiunea, confesiunea şi purtarea dumitale. 

In rai, peste zi, o să ai fericire absolută; iar noaptea, un 
„somn îngeresc. Ă 

— „Insuportabilă monotonie !“ 

In iad, înainte de masă, te vei pârioli în flacări; după 
-masă, vei lua o baie de apă fiartă; iar noaptea, te vor massa 
dracii cu smoală topită, amestecată'n fărâme de sticlă. 

— „Sinistră perspectivă !“ 

In schimb, în purgatoriu e lume dalbă: permanentă discuţie 
în contradictoriu între romano și greco-catolici, despre... dogme, 
păcate simple şi capitale, grația divină, relațiunea între Tatăl, 
Fiul şi Spiritul sfânt etc. etc. 

— „Doamne, sânt greco-catolic şi nam păcate de moarte... 
nu mă trecen purgatoriu, c'o s'ajung în... sanatoriul“ 


A. P. Bănuţ 

Pe ce lume trăim? 


De Horia Petra-Petrescu 


Ce îndurerat trebue să fie orice om, care mai raționează în 
zilele noastre, dacă citeşte rapoartele detailate despre diferitele 
- match-uri, unele — ca cel despre match-ul între boxeurii Schme- 
ling și Walker, în Long Island Bowl New Jersey), — transmise 
prin cablu. 

De ce era vorba? Mickey Walker provocase pe Max Schme- 
ling, vestitul boxeur, să se lupte cu el şi în ziua fixată, întrun 
stadion arhiplin, 60.000 de spectatori aplaudau frenetic, — „sălbatic“ 
spunea telegrama transmisă ziarului „Prager Presse“ — pugilatul 
dus până la paroxism al celor doi matadori ai boxului. 

Nu mă pricep deloc la boxat, sunt beoţian când e vorba de 
regulele jocului, ştiu atâta numai cumcă Pnock aut însemnează că 
ţi-ai adus adversarul în impas, cu umerii amândoi la pământ, ca 
să nu se mai poată ridica de istovit ce este de puteri şi că cineva, 
arbitrul, numără până la... (câte?), fluturând mai apoi batista: s'a 
câştigat partida! 

Aferim! Bine, zic, doi atleți, doi oameni bine nutriţi, doi inși, 
cari s'au îngrijit sistematic ca musculatura să le fie la perfecţie, 
se întâlnesc, se pândesc cu ochi de vultur, îşi mai masează gâtul 
cu degetele tari ale mânilor sdravene, încercând să clatine ceva 
din potrivnic, încep să se înşface, prind să se înflăcăreze (par'c'ar fi 
cocoşi din Spania!), şi — de-odată — „zdup cu niamțw în țărână“, 
cum spunea aşa de plastic Victor Vlad-dela-Marină, în „Ăl mai 
tare om din lumie“. 

Fiecare cu gusturile sale! Unuia îi place muzica, altul adoră 
pictura, altul e nebun după literatură, altul, să moară şi alta nu, 
după lupta de boxă. 

| E liber orişicine să-și aleagă după pofta inimii — dar e şi 
aici un... „dar“, 

Vă rog, cetiți numai câteva rânduri din raportul de trei co- 
loane, despre etapele luptei între Schmeling şi Mickey (0, nu e 
Mickey Maus !) Walker. 

„In mijlocul vacarmului şi a tropăielii din picioare a publi- 
Cului, bate gongul, anunțând a opta rundă. Schmeling dă lovituri 

grele, la dreapta, la stânga, cari silesc pe Walker să caute adăpost. 
In mijlocul ringului se încinge un schimb greu de lovituri, căruia 
îi pune capăt Schmeling, cu o lovitură în bărbie, care desarmează, 
Walker se retrage, Schmeling, ca un fulger, după dânsul, îi dă 
câteva lovituri, cari îl aruncă pe Walker pe scânduri. lar numără 
arbitrul, într'o tăcere care-ţi răpește răsuflarea, de astă dată până 
la 7. De-odată se ridică Walker cu o încordare disperată şi opune 
rezistență contrarului. Dar abia I-a eliberat arbitrul, şi Schmeling îi dă 
din nou o lovitură grea, în bărbie, la dreapta, până la „9“. Şi nu 
sa ridicat bine Walker, cu o față desfigurată de durere, că îl şi 
acoperă Max iarăşi cu lovituri, la dreapta, la stânga, în faţă. 
Walker cearcă să se apere, Schmeling însă este fără cruțare. Du- 
zine de lovituri, cari şi-au ajuns ţinta, în față şi pe trup, îl aduc 
pe Walker şah-matt. Ochii lui Walker sunt închiși de durere, 
totuşi Schmeling îl loveşte mereu. Faţa lui Walker s'a prefăcut 
într”o mască înfiorătoare. Dar tot mai stă în picioare. Se clatină 
încoace şi încolo şi lovește desnădăjduit în jurul său. In clipa 
în care sună clopotul, aruncă manajerul cârpa în ring. In mijlocul 
unui fluerat, care-ţi ia auzul, şi în aplauze orcanatice pentru 
Schmeling, se împleteceşte Walker, complet epuizat, în colțul 
său. Managerul său păşește în ring şi aduce la cunoștința arbitru- 
lui că Walker nu mai este în stare să lupte mai departe. Mii 
de spectatori sărbătoresc pe Schmeling, când acesta este declarat 
învingător cu un K. a. technic...“ 


Ce sunt descrierile acestea, cetitori dumneavoastră? Oameni 
în toată firea se bat ca orbii, își trag la pumni de li se umilă 
obrazul, de stă să le iasă ochii din orbite, se tăvălesc la pământ, 
se clatină ca beţivanii, stau să-şi rupă fălcile — și 60.000 zi: 
şasezeci de mii de oameni, bărbaţi și femei (unii au alergat din 
cine-știe ce depărtări ale Americii!) şuieră, tropăie, urlă, rag, îşi 
ies din piele de plăcere, că unul din luptători s'a ales cu o trân- 
teală numărul unu! 

60.000 de homines sapientes, de oameni cu scaun la cap, 
după definiţia lui Lince, își pierd cel puţin o zi întreagă, dacă nu 
zile scumpe de lucru, ca să vadă cum, întrun sfert de oră, cu- 
tare sau cutare a fost mai ager şi mai crud în împărțeala la pumni! 


Ce atestat grozav de paupertate spirituală ! 

Iți vine să râzi cu hohot de o atât de gigantică nebunie, care 
a contaminat atâta lume şi-ţi vine să plângi lacrimi amare, că se 
găsesc oameni cari să se poată entuziasma de astfel de brutalităţi. 

Cum? — te întrebi — asta-i îndeletnicire de oameni teferi 
la minte? Cum? Sutele de mii de dolari, cheltuiţi pentru călătoria 
la Long Island Bowl, pentru un sfert de oră stupid, n'ar fi putut 
fi folosiți mai bine pentru milioanele de șomeri americani? Cum? 
Puterea bădărană, care stă să-ți scoată ochii, care e gata să-ţi 
aducă lumânarea la căpătâi — poate ea entusiasma pâna la delir mase 
de oameni? - 

Dar aici vorbeşte trogloditul din noi cei de azi! 

«+ Şi gândul ne poartă la altă întrecere. Pe Wartburg, — nu-i 
vorbă, nu în vremurile noastre! — la „turnirul“ cântăreților călă- 
tori. Cunoașteţi sau aţi auzit de „Războiul cântăreților de pe Wart- 
burg“. O, ce mai „război“! S'au întrecut cântăreții vaganţi întru 
preamărirea idealului femeiesc, acompaniându-se pe liră, cântând 
despre cele mai nobile, despre cele mai suave fremătări ale sufle- 
tului omenesc... 


Nu spuneţi, cetitori dumneavoastră: Lupta lui Schmeling s'a 
întâmplat în America! Schmeling este german, european, şi euro- ; 
penii sunt cuprinşi, în mare parte, de aceeaşi frenesie sadică de - 
a vedea luptele de boxă în prea-cinstita noastră Europă! 


Gândindu-te, te apucă, da, o greață nebună faţă de o astfel 
de atmosferă și durerea ţi se potențează când te gândești că se 
răspândeşte şi alt gând năstrujnic, care prinde rădăcini şi germi- 
nează flori de ale răului: cele două tabere beligerante identifică 
pe idolatrizaţii lor cu poporul din care fac parte; Schmeling este 
poporul german, în America, chiar reprezentantul Europei întregi, 
Walker este poporul american, America! (De astă-dată n'a fost 
atât de pronunțată antiteza, după cum a fost în rândul trecut, la 
O altă trântă a lui Schmeling). 

Cum? Pumnii lui Schmeling — expresia Europei? Cum? 
Maxilarele sdrelite ale adversarului — o victorie a unui popor, a 
unui continent chiar, asupra celuilalt? Ce tra-gi-co-me-di-e grozavă! 

Și mentalitatea aceasta persistă la mulți, foarte mulţi ...bipezi. 

O întrecere a creerului! Aşa ceva: da! O întrecere între sa- 
vanţi — aşa da! („Intrecere“? Mai bine emulaţie nobilă!) Dar la- 

boratoarele atâtor ţări tânjesc! Nu sunt parale să se simtă învățații 
la largul lor şi să presteze ceeace doresc din tot sufletul. 

Câtă vreme... Schmeling, Schmeling a câştigat în sfertul de 
oră, ştiţi cât? Nici mai mult, nici mai puţin decât 50.000 de do- 
lari! Ca să nu mai vorbim de manajerul său şi de partea ad- 
versă, care n'a plecat nici ea cu mâinile goale. 

Te întrebi, revoltat, pe drept cuvânt: Pe ce lume trăim?! 

Din stânga și din dreapta 


61. 


In una din frumoasele zile ale acestei toamne târzii, urcând 
spre „Warte“ (i-aș zice „Dealul Spirii“ — cum ar trebui să-i 
zicem Românii — dar, întrebuințând această denumire, nimenea 
mar şti azi despre care deal e vorba), mi se năluci că văd înain- 
te-mi, suind agale, cu bastonul încrucișat pe sub coate, peste 
spate — cum obicinuia să urce — pe mușteriul zilnic, de dinainte 
de războiu, al acestui însorit drum, pe bătrânul profesor al fostei 
Şcoale comerciale sup. ort. rom. din Braşov, Joan Socaciu („ Ţara“, 
cum îi ziceau cei mai apropiaţi, „Moşul“, cum îl botezașeră elevii), 
fostul dascăl de economie naţională, drept cambial şi comercial, 
cap limpede, suflet fără „hicleşug“, şi autor al câtorva apreciate 
lucrări de specialitate. Mi-l va fi nălucit drumul — căruia-i cuno- 
ștea fiecare scobitură, fiecare colţ de piatră — ori mi-l va fi năză- 
rit prezența oarbei din marginea drumului — oarba pe care de- 
atâtea ori o va fi miluit obolul compătimirii sale, — nu știu. 
Năluca însă, ca orice nălucă, s'a topit repede în neant, cum şi de 
unde a şi venit, deşteptând în schimb amintiri care, de dincolo 
de ceața anilor interpuşi după plecarea-i în eternitate, abia mai 
licăriau printre constrângerile aspre ale vieţii ce nu-ți prea dau 
răgaz de visare. 

Şi cu cât înaintam, cu atât cioburile de amintiri, risipite prin 
cele unghere umbrite ale craniului, atrase ca de-un magnet invi- 
zibil, răsăriră vioaie, sprintene, bucuroase parcă de dragostea *n 
care le 'nvăluia sufletu-mi dornic de ele, închegându-se întrun 
tot luminos: în întruchiparea celui care în anul cruntelor încercări 
1917, se răznise de noi pentru totdeauna spre tărâmurile inacce- 
sibile nouă, chiar celor mai piccarzi dintre Piccarzi, decât cu 
prețul oaselor zdrobite. 

Și această întruchipare, spre deosebire de năluca vaporoasă 
de mai nainte, în loc să se destrame la prima potignire pe dru- 
mul acesta pietros, prindea tot mai multă consistență, începând 
dela o vreme chiar să-mi vorbească și să-i vorbesc. Dar lucru 
Ciudat, în jurul noului tovarăș nu roiau amintirile legate de activi- 
tatea-i didactică — cum te-ai fi aşteptat, fiind vorba de-un om a 

şcoalei — ci cele prilejite de viața-i singulară, de-o regularitate 
mecanică și monotonizată (zicem noi), superiorizată şi îndulcită 
(şi-o simţea el), de tabieturi boiereşti, — în care nu ştiu dacă truda, 
sărăcia şi necazurile tinereţelor sale se cereau compensate sau le 
reclama „boeria“ ascendenţilor săi de pe vremea lui Mircea Vodă, 
cari de sigur ar fi ţâşnit cu ţărâna'n cap din uitatele lor mor- 
minte, dac'ar fi văzut cum vameşul dela podul Oltului trage cu 
arma după copilul răstrănepot al lor, fiindcă n'avusese să plătea- 
scă creițarul de vamă, — tabieturi; înnărăviri şi comodităţi al căror 
deranj sau zădărnicire erau în stare omului acestuia echilibrat, 
potolit, să-i grămădească sângele la cap, să-i sfărâme stăvilarele 
calmului și să se reverse în exteriorizări uneori destul de jigni- 
toare. 

Era de-ajuns, de-o pildă, să se aşeze cineva pe scaunul lui 
în restaurantul în care lua masa, ca să nu-i mai tignească mân- 
carea. Ba când delicventul i să părea şi nepăsător de supărarea 
lui, îi administra prompt, fără sfială, lecţia de cuviință. Cum o 
păţise părintele Ittu din Valea Sibiului, care, venind la Braşov 
să-şi vadă băiatul, se rătăcise în restaurantul „La Împăratul Ro- 
manilor“ din Str. Orfanilor (azi a Murăşenilor). Când l-a zărit 
Socaciu pe scaunul său din capul mesei — deşi toate celelalte 
locuri dela masă erau libere şi deși scaunul îi stătuse neocupat 
mai bine de-o săptămână, din cauza absenței sale din Brașov 
(era o vacanţă), — neștiind nimenea când va „pica“ — l-a şi 
miruit: 

„Da d-ta, părinte, nu ţi-ai aflat alt loc? Tocmai pe locul 
meu ţi-ai găsit să te așezi?“ 

Vă puteţi închipui curcubeul culorilor prin care a trecut 
obrazul părintelui, nebănuitor de vinovăția uzurpării exclusivității 
dreptului altuia de a-și odihni şalele pe acel scaun! Zi-le gesturi 
«de burlac îmbătrânit în anumite obicinuințe, năravuri şi... pace! 
Zic burlac, deşi a cunoscut şi viața conjugală. Insurătoarea lui a 
fost însă de-o atât de scurtă durată — abia un an — încât vădu- 
via de-o jumătate de veac (a murit în vârstă de 71 ani) îi vola- 
tilizase aproape toate amintirile legate de „viaţa'n doi“, iar burla- 
cilor le da dreptul să-l considere starostele lor, — mai ales că 
nimenea nu credea că „Ţara“ ar fi putut avea cândva „pirostriile“ 
cununiei pe cap. 

Două decenii mi-a fost dat să pot fi în societatea acestui 
călugăr necălugărit. Vreme berechet ca să poţi cunoaşte pe cineva 
până'n cele mai ascunse firizi ale sufletului. Insuficientă însă pentru 
a-l putea cunoaște temeinic pe un Socaciu, având în vedere că 
societatea lui se mărginea la ora de masă — şi când mânca 
arareori vorbia — şi la ora de după masa de amiazi, petrecută în 
Casină (Cazinou, cum i se spune, mai pe italieneşte, dincolo de 
Carpaţi), unde obicinuia să-şi ia „cafeluța“ turcească şi unde; 
iarăşi, lăsa pe alții să vorbească, el neîndeletnicindu-se cu nici 
un fel de joc, mulțumindu-se cu chibițatul la un „66“, sau la un 
„piquet“ până -la ora trei şi-un sfert când, oricât de pasionantă ar 
fi devenit partida, își cobora piciorul de pe scaunul de vis-a-vis, 
unde-l avea întins sub nasul jucătorului advers şi... p'aci ţi-e 
drumul... 


Când cerul se'mbrobodia a ploaie sau când era cu stomacul 
mai încărcat şi când capul, mai greu, cerea un reazim ca să nu 
se slăbească şuruburile şi să nu facă închinăciune de pomană, 
încăleca scaunul întors cu speteaza "nainte, odihnindu-şi-l pe podul . 
palmelor subpuse bărbiei. In cazuri de acestea, pleoapele nu 
arareori se'ncleiau, prinse'n mrejele lui Moş Ene. Scenă mai rară 
însă aceasta, fiindcă „ţigarilos“-urile!) — cea mai eficace medi- 
cină contra somnolenței — îl ţineau mereu treaz, nu cumva să 
depășească ora plecării. Intre numeroșii membri ai Casinei nu 
mai era decât un singur amator de „putorilos“ (aşa o botezaseră 
cei osândiți să-i inhaleze mireasma) : Moş Corbu). Fireşte nu din 
provizia sa. Dar şi Moş Corbu arareori, din cauză că ceilalţi 
membri, ca să scape de această tămâie — curat a diavolului! — 
puneau mână dela mână şi-i cumpărau câte-o cutie de „purzicean“, 
pe care i-o puneau la dispoziție în timpul petrecut în localul 
Casinei; din care pricină — uşor de înțeles pentru un dascăl 
sărăcuț — tot timpul pe care i-l îngăduia școala — și acesta era 
mai mult decât cel reclamat de școală — aci şi-l părăduia. 





1) Cele mai ieftine ţigări de foi pe vremea aceea și, judecând după 
pariumul care storcea lacrimi şi boția organul mirosului condamnat să-l 
„Savureze“, de mirare că găsiau cumpărători şi cu prețul acela minimal. 


| 2) Invățătorul Zosim Butnariu, rămas cu numele de mai sus de când 
a jucat acest rol în opereta „Craiu Nou“ a lui Ciprian Porumbescu, 

Cu Socaciu însă nu se putea proceda în felul acesta. Il 
apăra de această ofensă calitatea lui de vechiu, venerat profesor, 
fost dascăl al multora dintre membrii Casinei. De aceea, cât timp 
îşi scrumifica el ţigarilosul, nu aromia nimenea. Noroc că: întot- 
deauna fuma numai jumătăți de țigări. Prin ceeace nu punea la 
prea îndelungată încercare pe cei din jur. 

Cu viața fixată în cele mai mici amănunte ale ei, nu oră de 
Oră, ci aproape minut de minut — oră de sculare, de masă (în 
două seri pe săptămână în bodega Eremias sau Pană „că-ţi spun 
drept, te saturi de-atâta cărnărie; trebue să mai schimbi mâncă- 
rile,“ — cum își motiva el pentru acele seri absența dela „Impă- 
ratul Romanilor“), de Casină (în cafenea nu mergea decât pentru 
cafeaua de dimineața și pentru ziare), de plimbare (mereu aceeași 
cale — iarna, vara — peste „Konigsweg“ la „Warte“, cu deose- 
birea că vara drumul se prelungia până'n poenița de sub „Băn- 
cile teologilor“), de culcare etc., — nu e de mirare că gura lumii 
îi născocise ponosul că, odată, silit de-o forță majoră să întârzie 
în drumul său zilnic, a încurcat rău rânduiala gospodăriilor dintro 
stradă 'ntreagă, toate acestea orientându-se asupra orei din zi — 
deci şi a celei de masă — nu după ceasul din perete, ci după 
profesorul Socaciu. Atât era de precisă ora trecerii lui pe acolo! 

Intro zi, vorbiţi înainte, ca să-i încerce călitura voinţei, hai 
toți Casiniştii să-l mai rețină în local peste oră lui fixă. N'a fost 
chip. "Toate argumentele, toată atmosfera de veselie creată înadins, 
— mazăre pe perete. Socaciu, țanc la ora trei și-un sfert, ridică 
spre cap măciulia bastonului — felul de a da şi răspunde la bi- 
nețe — și cu vorba-i obicinuită: „Salut!“ ne lăsă înciudați, uitân- 
du-ne cum se închide uşa după ceafa-i înflorită de peri suri. 

De astă-dată însă, spre nenorocul lui, a călcat cu stângul. In 
loc s'o ia, ca de obiceiu, spre Târgul Cailor (Casina era în et. |. 
al casei bisericii ort. din Tg. Grâului), o luă pe str. Vămii (azi 
Voev. Mihai). Pare-mi-se voia să-şi târguiască ceva dintro prăvă- 
lie, de aceea-şi modificase itinerariul. 

„Pe stradă — ne istorisi el însuși mai târziu — am băgat 
de seamă că toată lumea zâmbeşte, ba pe mulți i-am văzut chiar 
oprindu-se şi râzând de-a binele. Abia doi-trei inşi, cunoscuți, 
par'că s'ar fi uitat cu compătimire. 

Mă uit eu în dreapta, mă uit în stânga, dar nu văd nimic 
ce ar putea stârni râs sau compătimire. De unde să-mi plesnească 

prin cap că eu sunt centrul privirilor și că atât râsul unora cât şi 
compătimirea altora (ăştia vor fi crezut cam scăpat dela 
„Petcuţ“) 1) mă privesc pe mine“. 

— Dar ce se întâmplase? — noi, în cor, deşi cunoșteam 
perfect de bine cu toții „festa“ pe care i-o aranjase medicul colo- 
nel Mureşianu, fie-iertat. 

— Ce să se 'ntâmple! S'a pus pretinul Mureșianu — 
ăsta-i om serios? — şi mi-a vârit, pe când chibițam în Casină, 
O gheorghină în partea de dinapoi a pălăriei. Şi cum eu n'am 
observat-o când mi-am luat pălăria din cuier --— era în partea 
care nu se vedea — că ştiţi cuierul e înalt, am pornit cu ea, 
mândru şi frumos, pe stradă. 

Noi să plesnim de râs. Văzându-i însă indignarea, care a 
dus la răcirea pentru multă vreme a unei prietenii vechi, ne-am 
năbușit gâdiliciul, chestionându-l asupra finalului, pe care nu-l 
cunoşteam. 

— Şi când ţi-ai dat seama că mergi „în cătane“ cu floarea'n 
pălărie? — întreabă unul mai glumeţ. 

— Târziu, dupăce plimbasem gheorghina cât e strada Vămii 
de lungă, 

— Ţi-a căzut cumva din pălărie? — un alt posnaș. 

— Ce să cadă! Dar a venit un elev — vezi elevul cu mai 
mult bun simț! — care, văzându-mă şi dându-şi seama că e vorba 
de-o intențiune de ridiculizare, m'a 'ntrebat dacă eu mi-am pus 
floarea 'n pălărie? — că la aia se sgâeşte lumea. Şi-apoi să mai 
negi că unii oameni, şi 'ncărunțţiți, tot copii rămân? N'aş fi crezut 
niciodată ca un ' coșcogeamite colonel să se dedea la astfel de 
copilării !... Mi-a fost dat s'o văd și asta. Să-i fie de bine! — 
încheie vorba Moşu, mult mai mâhnit decât presupuneam noi. 

— Ei n'o lua şi tu aşa, Țară! A făcut și el o glumă, — 
se 'ncumetă să-i mai atenueze supărarea un prieten. 

Socaciu se răsuci pe scaun şi-un val de sânge îi inundă fața. 

Un alt prieten, ca să prevină erupția apostrofelor, care cu 
Siguranță ar fi urmat, luă asupră-şi rolul indignatului, căutând, 
binențeles, prin semne oculare, să ne prevină asupra adevăratei 
intențiuni care-l determină să se burzulească şi el. 


1) Pe vremuri, casă de nebuni. 

— Ce? Glumă? — se repede ăsta la nesocotitul debitant 
al inoportunei intervenţii împăciuitoare. Aş fi vrut să văd dacă 
tot de glumă ai fi taxat cazul fiind tu în rol?! Să te vezi tu om 
în toată firea, venerabil, om cu un trecut de-un sfert de veac de 
profesorat, cunoscut ca om serios, — umblând ca un al doilea 
Rupi!) (Şi'n tot timpul peroraţiei mereu ne trăgea din ochiu afuri- 
situl), pe cea mai circulată stradă, ziua'n amiaza mare, cu co- 
şcogiamite gheorghină "n pălărie, expus privirilor ironice şi obser- 
vaţiilor ridiculizante ale trecătorilor)... Asta o numești tu glumă ? 

Să fi fost tu sau altul în locul lui Socaciu, he-hei!... De- 
Sigur că se 'ncheia altfel povestea. Ba norocul colonelului c'a avut 
de-a face c'un om al lui D-zeu ca Țara, că altfel (aci iarăşi o 
ochiadă semnificativă), nu ştiu zău pe unde scotea cămaşa! 

Noi, asistența, să ne sufocăm nu alta! Dar cum nu stăteam 
faţă'n faţă cu cel jignit, n'a observat că suntem ca niște baterii 
încărcate cu gâdiliciu, gata-gata să se reverse în valurile contagi- 
oase ale unui râs homeric şi așa, mereuaş-mereuaș, Țara se potoli; 
la ceeace va fi contribuit, fără *ndoială, şi sosirea mâncării lui 
predilecte : un beefsteak zămos, să-l mănânci nemestecat. Relaţiile 
însă dintre vechii prieteni — cum spuneam — s'au răcit pentru 
multă vreme. Spre marea mâhnire şi a colonelului Dr. Mureșianu, 
— un bărbat întotdeauna foarte amabil şi politicos, față de 
toată lumea, căruia nici prin cap nu i-a trecut când i-a vârit floa- 
rea 'n pălărie, că Socaciu n'o s'o observe. In schimb, s'a *mbogăţit 
traista vânătorilor de' ntâmplări hazlii, a celor care se pricep să 
descrețească frunțile cu evocarea celor care, dac'ar mai îi printre 
noi în aceste vremuri atât de sărace în oameni cu conștiința în- 
totdeauna împăcată, ne-ar fi, cu siguranță, mai dragi acum decât 
atunci. 

Pe Socaciu o singură dată l-am mai văzut clocotind de in- 
dignare, ca'n cazul cu gheorghina. Când și-a găsit vârfuită de 
murdărie omenească piatra din poenița în care se izola, un ceas 
de vreme, aproape în fiecare zi, ca să-şi fumeze a doua jumătate 
de ţigară (cea rămasă dela Casină) şi să mediteze, nestingherit 
de nimenea. Sbicindu-se repede, piatra aceasta era singurul loc 


1) O figusâ nenorocită, petrecută de copiii străzilor, întotdeauna, de 
cum părăsia curtea, cu alaiu și tămbălău, 

în poeniţă, pe care te puteai așeza și după ploaie, oferindu-ți 
întotdeauna un loc uscat de odihnă. Şi indignarea lui n'a fost 
fără motiv, căci era cu ochi și cu sprâncene că cel care a mur- 
dărit piatra a făcut-o cu intențiunea de a-l jigni pe el, căci alt- 
cineva nu se abătea pe acolo, nefiind poenița în calea trecătorilor. 
Dacă, în cazul cu gheorghina, jignitul amor propriu nu-i îngădui 
să facă haz de năcaz — râzând şi el împreună cu cei care ar fi 
râs din toată inima, dacă nu l-ar fi văzut atât de revoltat — în 
cazul ultim, nu i-o îngăduia mâhnirea de a constata superioritatea 
patrupedului față de bipedul „coroană a creațiunii“, — dobitocul 
nefăcând niciodată ceeace face, cu infenția de a jigni, de a răni 
sufleteşte pe cineva. 

S'a 'ntâmplat odată, totuşi, să nu-și poată stăpâni nici el 
râsul, încadrându-se, fără rezerve, în atmosfera de generală ilari- 
tate a celor în fața cărora se găsia, deşi tot el era cel pe pielea 
căruia se râdea. 

Era în clasă. Explica Moşul: rar, clar, — ca de obiceiu. Nu 
s'auzia decât scârțăitul grăbit al peniţelor care luau note. De-odată, 
la o tusă cwnţeles, ochii elevilor se *'ndreaptă spre catedră şi con- 
deiele rămân suspendate de-asupra carnetelor. Moşul, cu fraza 
neterminată, despătura, fără să se uite la el, un șşerveţel roșu, 
gata-gata să-și deşerteze nasul în el. 

O răpăială primăvăratică de bună dispoziţie se descărcă în 
atmosfera de impusă seriozitate, punctată de tunetul unui basist 
pieptos din banca ultimă și încurajată (de silă bucuros!) şi de 
râsul profesorului, mai sgârcit, ce e drept, dar suficient pentru a 
potenţa la maximul intensității pe cel al elevilor. 

Ce se 'ntâmplase? Moşul, dupăce-şi luă cafeaua, în graba de 
a nu întârzia dela oră, în loc să pună şervetul, după întrebuinţarea 
lui, pe tavă, îl vâri — distrat cum era — în buzunarul cu batista. 
In clasă apoi, simțind nevoia acesteia, scoase, fireşte, ce băgase. 
Noroc că oprirea din scris a elevilor şi holbarea ochilor la „ba- 
tista“ roşie, opri la vreme desăvârşirea „operaţiei“. 

Dacă orele de singularism, în care Socaciu se complăcea atât 
de bucuros în plimbările sale, îi procurau o tignă pe care n'ar fi 
schimbat-o niciodată cu distracţiile, în plural, ale altora, a avut și 
parte de întâmplări când sa gândit cu jind la cei care nu erau 

singuri. Mai ales iarna, pe potecile pustii de dincolo de Warte. 
Câte-un vagabond cu privirea 'ncruntată, câte-un dulău crezut 
turbat au iuțit şi paşii acestui tacticos cu mers de arhiereu, pe 
care mi-a fost întotdeauna imposibil de-a mi-l putea imagina gră- 
bit. Poate de aceea trăgeam la 'ndoială și „cătănia“ lui, deşi se 
lăuda că 'n tinereţele sale a mirosit chiar praful de puşcă pe la 
periferia bătăliei dela Koniggrătz. 

— Astăzi o băgasem pe mânecă! — începu într'o seară de 
iarnă, la cină, dupăce se'mpăcase cu stomacul. — Era cât p'aci 
să mă rupă cânii... 

— Cum dracu? Glumeşti? — noi, toți, către el. 

— Ce să glumesc! 

— lan spune "Ţară, cum s'a întâmplat? — îl scormoneşte 
colegul său mai în vârstă Gh. Chelariu, care trăeşte și azi. 

— Cum să se 'ntâmple? Plecasem în plimbarea mea obici- 
nuită, spre Warte. Ajuns acolo, nu să mă 'ntorc, că nu era calea 
bătută mai departe și zăpada destul de groasă, ci hai să mă duc 
până la „Băncile teologilor“. 

— Şi te-ai încumetat pe gerul ăsta? 

— O fi ger pentru alţii, dar pe mine mă luase cu năduşeli. 
Că abia sosisem şi numai ce mă pomenesc înconjurat de-o haită 
de dulăi, unul mai flocos, mai sbârtit şi mai rânjit ca celalalt, şi 
glonț la mine. Să mă siârtice, nu alta. Par'că ieșiseră din pământ, 
bată-i D-zeu. 

— Câni flămâni, fără stapân. 

— Pe semne, 

— Şi cum ai scăpat din clupsa lor? — iarăși noi. 

— Cu diplomaţia. 

— Poate cu ciomagul! 

— Atât mi-ar fi trebuit, — să ridic bastonul! Cum erau de 
întărâtați, cred că 'ntr'o clipă mar fi ferfeniţit. 

Ce te faci acum loane? — mi-am zis când am simţit lângă 
mine răsuflarea caldă a potăilor. Ce-ţi foloseşte acum toată ştiînța 
ta de drept cambial şi economie naţională, dacă nu-ţi poţi salva 
viața de nişte jigodii? 

— Ei şi?... — noi, tot mai curioși. 

— Noroc cu nmaturelul meu calm, că dac'aş fi început, ca 

alţii, să dau din mâni şi din picioare, răstindu-mă la ei, eram cu: 
siguranţă fiul morţii. 

Nu le-o fi plăcut mirosul cizmelor! — observă unul mai 
colţos. (Socaciu purta iarna cizme pe sub pantaloni). 

— Poate că le-o fi displăcut şi mirosul cizmelor — spre 
norocul meu —, dar dacă erau pantofii parfumaţi ai d-tale pe 
acolo, stăpânul lor poate fi sigur că pleca'n ciorapi, dacă-i mai 
dedeau cânii răgaz dupăce-l descălțau. Eu însă, cum vezi, am 
rămas şi cu cizmele, şi cu bastonul, şi cu hainele nezdrenţuite, şi 
cu obrazul curat, — ripostă prompt Socaciu, sesizându-se de iro- 
nia intrerupătorului. 

— Maaare minune! — noi, iarăşi toți, admirativ, ca să mai 
atenuăm ascuţişul observaţiei colţosului. 

— In adevăr mare, — adăogă S. Și rețeta v'o recomand și 


dv., că omul nu ştie niciodată când poate ajunge în situaţii de 
acestea. 


— Şi care-i rețeta aceasta miraculoasă Țară? —- îl întreabă 
iarăş Gh. Ch. 

— Un discurs. 

—. Discurs cânilor? — noi, nedumeriți. 

— Da, discurs cânilor! Pozând pe indignatul — în realitate 
eram îngrozitul — am început să le ţin o lecţie de bunăcuviință 
— par'C'aş fi ținut-o unor elevi păcătoşi — înfruntându-i pentru 
necuviința de-a ataca atâţia dulăi, în vârf de deal pustiu, pe-un 
biet bătrân fără apărare. Am insistat apoi asupra ruşinei pe care 
o fac, prin necuviința lor, neamului canin, care, dacă ar avea aci 
reprezentanţii săi autorizaţi, cu siguranţă i-ar scuipa în bot, gonin- 
du-i ca pe nişte mișei ce sunt etc., etc. Și'n timp ce le vorbiam, 
mă uitam aspru la ei, neslăbindu-i din ochi nici un moment, mai 
ales pe care-i vedeam mai primejdioşi. 

Şi ce să vezi, domnule? Cu cât mă întărâtam mai mult la 
vorbă — mă înflăcăra evidența efectului — cu atât simțeam că 
le scade lor îndârjirea. La 'nceput, când am pornit a mă repezi 
Cu gura la ei, crezând poate că vreau să iau ofensiva împotriva 
lor, s'au dat, ce e drept, mai cu furie la mine. Pe urmă însă 
văzând că nu am intenția de a-i ataca, s'au mai domolit. 

„A fost greu pân'a prins să bată'n retragere codăul cel mai 
mare, că ceilalți m'au slăbit apoi repede, unul după altul. Așa că 

după vreo jumătate de ceas se limpezise locul. In retragere doar, 
dela distanță, dacă mai întorcea capul câte-un buhos, lătrând în 
vânt, par'că bosumflat că toată dandanaua s'a terminat atât de 
lamentabil pentru ei“. 

Cu toate primejdiile pe care le implica însă, uneori, aceste 
plimbări singulare pe dealuri, mai cu seamă iarna, totuşi Socaciu 
nu renunța la ele. Nu era în stare să renunțe, Erau doar — cum 
spusesem mai sus — orele lui de meditare, de *'nfrățire sufletea- 
scă cu natura, de calmant al nervilor. Nici o altă bucurie mar fi 
putut echivala tigna acestor ore de sihăstrie, la care se adăogau 
și alte bucurii — neîncercate de sufletul altora — cum era d. p. 
vederea pentru întâiașdată în an a cerșetoarei oarbe, la locul ei 
obicinuit din marginea drumului spre Dealul Spirii. Văzând-o, 
parc'ar fi zărit prima rândunică şi cel dintâi liliac înflorit. Vederea 
ei îi înviora sufletul ca un film vesel pe al unui copil. 

lată de ce nu se va mira nimenea, dacă spunem că nu era 
bucuros de loc când i se ataşa câte cineva în aceste plimbări 
singuratice. Şi Socaciu îşi avea metoda lui, verificată, de a evita 
acompaniamentele. Cum ajungea la prima bifurcare a drumului, se 
opria şi-ţi spunea scurt întrebarea: 

— Ei, d-ta încotro? 

Și dacă-i arătai cumva spre stânga, te lăsa cuc cu răspunsul 
neașteptat: 

— Eu pe dincoace, Salut!... 

In cazuri de acestea, o lua în direcție contrară chiar dacă 
nu era întracolo drumu-i obişnuit. 

Odată însă, mi-a succes totuși să-i încurc socoteala. Când 
mi-a pus întrebarea cunoscută, i-am răspuns indiferent: 

— Mi-e tot una. Am plecat la plimbare, fără ţintă hotărită. 
D-ta în care parte? 

— Eu p'aici, — îmi răspunse, neavând încotro. Şi de data 
aceasta mă ţinui scai de el. Văzând însă indispoziția pe care i-am 
pricinuit-o, a doua oară nu |l-am mai molestat, nedisplăcându-mi 
de altiel nici mie singurătatea în natură. 

Dacă i-am stricat şi eu odată tigna plimbării, ataşindu-i-mă, 
am făcut-o mai mult ambiţionat de insuccesul altora. Căci nu 
odată am auzit pe unul și pe altul povestind cum s'a scuturat 
Moşu de ei. Și nu numai bărbaţi. Așa, de-o pildă, două cucoane 

din societatea aleasă a Braşovului îşi povestiau odată, destul de 
înciudate, pățania lor. 

— D-le Pop, de ce l-aţi lăsat singur pe dl Socaciu? — îl 
întrebară într'o zi pe un prieten al acestuia, văzându-l că în loc 
să-şi continue plimbarea cu el, o ia in direcţie opusă, lăsându-l 
singur. 

— Fiindcă ştiu că nu-i face plăcere sucietatea nimănuia 
când e la plimbare, — fu răspunsul. 

-— In adevăr? Şi uitându-se una la alta: 

Hai să-l acostăm, să vedem ne refuză şi nouă acompania- 
mentul? 

— Siguuur!... Să nu-mi mai ziceţi pe nume de nu Vă va 
refuza |! 

— Nu credem. 

—  Incercaţi și Vă veţi încredința. 

Şi cucoanele, iuțind pasul și ajungându-l, îl şi asaltează: 

-— Bună ziua d-le profesor. 

— Aaa, sărut mânile!... 

— Dar numai singurel? Nu ţi-ai găsit nici o tovarășă? 

Da la ce? 

— la să-ți mai ţie de urât... 

— Mie nu mi-e urât singur. Dimpotrivă. 

— Se poate? — se miră cucoanele. 

— Vulturii nu umblă n cârduri! Ăs'a-i obiceiul cioicilor.!) 

Și cucoanele, cu coada colac (vorba vine), rămaseră să 
schimbe fețe şi să confirme ceeace nu credeau: convingerea lui 
P., iar „vulturul“, “un alt „sărut mânile“ şi cu bastonul încrucişat, 
pe sub coate, peste crucea spinării, o luă tacticos, cu mersul lui 
de arhiereu, spre înălțimile sihastrilor înaripaţi. 

Aşa era Moşu Țara, o repet: om fără „hicleșug“. Amabil, 
prietenos, câtă vreme nu-l deranjai în tabieturile lui, dar îndatăce-i 
încurcai socoteille, te repezia scurt. Clara pacta... 

Nu știu cum s'o fi simțind acum în noua sa patrie — al 
cărui farmec îi determină pe unii să se grăbească spre ea, ridi- 
cându-şi, nesocotiţii, înşişi viaţa, îngrijorați parcă de posibilitatea 
de a nu se mai găsi în ea, mai târziu, loc și pentru ei... Dar 


———————.— 
1) Cioarelor. 

dacă în împărăţia vecinicei lumini şi a eternei primăveri nu vor 
fi măsurătoare ale timpului, aş fi ?n stare să-mi bag mâna'n 
foc, că apariţia și dispariția Moșului prin regiunea pe care şi-o 
va fi ales pentru plimbările sale, vor servi de sigură orientare, 
asupra scurgerii timpului, lazaronilor care-şi prăjesc pe-acolo la 
soare invizibilele pântece. lar dacă sufletele bărbaţilor vor  vieţui 
şi acolo deavalma cu cele ale femeilor, mă dau Turc, dacă sufletul 
Moşului n'o fi şi acolo tot „vultur“, mereu răznit de-ale „cioicilor* 
cârduri. 

De afirmațiunea mea se vor convinge toți cei care nu-mi 
dau azi crezare — unii mai de vreme, alții mai târzior — dacă 
faptele lor de pe plaiurile acestea pământene ale foot-balliştilor şi 
boxeurilor în-de doi sau între milioanele popoarelor aţâțate siste- 
matic unele împotriva altora, nu cumva îi vor îmbrânci spre îm- 
părăția fără soare, fără lună şi fără stele a furnalelor cu smoală 
clocotindă. 


Profesorul Socaciu, căruia-i păstrez atât de frumoase amintiri, 
îmi va ierta (nu mă *'ndoesc de asta) scoaterea din păinjenişul 
colțului lor uitat a acestor înveselitoare amintiri, trezite, se vede, 
ca un contrast, de asprele zile pe care le străbatem azi, — cum 
a iertat şi prietenului său luliu Mureşianu gluma nevinovată care 
i-a pricinuit odată atâta sânge rău şi cum va fi iertat de mult şi 
necuviința dobitocului (mai dobitoc decât dobitocul) care-i spur- 
case locul de odihnă din poenița Stejerișului, de unde de-atâtea 
ori contemplase spaţiile intersiderale, pe care le străbate azi în 
„vulturesc“ sbor, acum fără baston şi fără de teama potăilor 
flămânde dela „Băncile teologilor“. 


S$. Tamba 

Dări de seamă 
Cărţi şi broșuri 


lon Focșeneanu: „In sus“, editura „Rapid“ din Brașov, 
colecţia „Brașovul Literar“, 72 pag. - ciclul Baudelaire. 

Volumul de versuri „In sus“, al d-lui lon Focșeneanu în- 
cepe cu o strofă în care se oglindesc însuşiri care caracterizează 
întreaga d-sale operă: pietate faţă de credințe, avânt către idealul 
care lasă loc și îndoelii unei inteligenţe critice, ca şi puterea de 
transfigurare a poeziei adevărate: 


Am patinat pe vorbe 'nvălvit 

In șaluri lungi de brumă și de vis: 
Spre care problematic cer deschis? 
Spre care adormit în piatră mit? 


In simbolica „Poveste a unui troglodit“, imaginaţia puter- 
nică a poetului ne conturează „negura lacustrelor lăcaşe“ şi „co- 
drul fulgerat cu ochi de fiară“ și ne sugerează starea sufletească 
a primitivului, „clipind cu îrică sau ţipând spre ele“, adică spre 
„îlorile“ de lumină, al căror farmec de îrăgezime şi irealitate e 
prins în versurile care îmbie să ţi le fixezi pentru totdeauna 
în minte: 


Dar floarea 'nchipuită din nimica 
E-un fulg dintro ninsoare de lumină. 


„Desnodământul e dat de „fulgerarea humii deslegate din 
fabr spre înălțimile însorite și de sdrobirea cutezătorului 
idealist. 


O idee asemănătoare, cu accentuarea sentimentului de ge- 
meroasă milă pentru toate neajunsurile omeneşti, formează cu- 
prinsul avântatei ode „Către soare“, remarcabilă prin concen- 
trare și prin armonia versului trohaic. 


Trecerea timpului, cu variata sa coloratură sufletească, e 
înfăţişată în „Vis ultim“ (din care de sigur că strofa treia se va 
înlătura într'o nouă ediţie), unde poetul aspiră către liniştea cu 
„visul stins“, ca Și în mai armonioasa, cel puţin în d două 
strofe, „Ornic ascuns“, unde cere, din contră, ca „pasu-i etern“ 
să fie „târzielnic sau spornic“, ca și bătăile inimii, simbolizate 
în „ascunsul meu ornic“, 


____ Dar, dacă forma în care sunt îmbrăcate reflecţiile față de 
timpul sufletesc cere o desăvârşire, senzația timpului care trece 
e dată definitiv şi cu o mare putere de sugestie în poezia „Timp“: 

Picuri calzi din lumânări de ceară 
Bat piroane 'n trupuri de tăceri 
Şi cu fiecare, trece'n ieri 

Tot ce pare astăzi primăvară. 


Stau pe-afar miresmele 'ncropite 
Ca pe prunduri apelen amurg; 

Din prezent, pe alvia zilei curg 

Orele spre mări nedefinite. 


Peste-apusul lor cădelniţează, 
Cu arome tari salcâmii sfinți 
Şi sub ochii Precistii, cuminţi, 
Agonia clipei scânteiază, 


In mai puţine versuri, de o factură și mai simplă, tristețea 
naturii e umanizată cu o putere uimitoare, în „7Zoamnă“ : 


Şi ?n turburi zori te-ai înălțat în perne, 
Ai strâns petale reci în mâini subțiri 

Şi ai privit, pierdut, cum Toamna 'cerne 
Otravă, peste-un parc de amintiri. 


Intrunind asemenea mijloace de exprimare și subordonân- 
du-le unui gingaş sentiment de regret și duioşie față de inevi- 


tabilele desamăgiri ale vieţii, 


în ritmul pe care îl nimerește în- 


totdeauna adevărata inspirație, de data aceasta al versului am- 
fibrahic, poetul ne dă dovada marei poezii la care se poate ri- 
dica, în așa intitulata „Infim“, care, cu înlăturarea repetiției 
(„braţe“ și „ramuri“) din strofa doua, poate figura în cea mai 
riguroasă crestomaţie a poeziei româneşti. 

In mai toate poeziile d-lui |. Focşeneanu găsiin numeroase 
impresii și nuanțe de sentiment date într'o limbă prelucrată ar- 
tistic, care se impun cu putere atenţiei, dar sacrificând prea 
mult uneori exigențelor unui modernism așa de trecător, d-sa își 
ia adesea libertăți dăunătoare față de muzicalitate, care con- 
stitue însăşi esența poeziei, şi uneori chiar față de sintaxă. 

Indemnul, pe care îl oprim, va porni, de sigur, hotăritor din 
însuși realul și marele talent poetic al d-lui lon Focșeneanu. 


At. C.B. 


* 


Ing. G. Brânduş: Valorificarea muncii şi raţionalizarea 
gospodăriei fărâneşti. (Sibiu 1934). (în Bibl. poporală a Asocia- 


„ţiunii Astra). 


Dintre cărticelele publicate de Astra cu subiecte economice, 
cea care atacă problema mai generală a refacerii și promovării 

gospodăriei țărănești prin mijloace proprii, este cărticica d-lui 
ing. Brânduş, cu titlul de mai sus. Un ţăran care nutrește do- 
rința de-a se reface după ultimele crize îndurate — și anume, 
de-a se reface înfruntând vitregia vremurilor şi fără problema- 
-ticele ajutoare ale altora — va găsi în cartea aceasta cele 
mai bune îndrumări. Pe lângă o parte introductivă și pre- 
gătitoare a înțelegerii problemelor ce și le pune, cartea cu- 
prinde capitole despre îmbunătăţirea producţiei agricole din 
punct de vedere cantitativ şi calitativ, sfaturi referitoare la rațio- 
nalizarea gospodăriei țărănești, cooperaţie, intrebaințarea cerealelor 
pentru îngrășarea vitelor; cultivarea grădinilor, stupilor etc. Și 
dacă cele 80 de pagini mici, nu-i vor putea da toate amănuntele 
lucrului nou pe care trebue să-l înceapă, vor oferi cititorului 
altceva, mult mai necesar decât amănuntele şi descrierea uneltelor: 
optimismul, încrederea că el singur, fără nici un ajutor dela cei 
mari, își va putea pune gospodăria pe o nouă şi solidă temelie. 
Deși — prin natura conţinutului, — cărticica poate fi consi- 
derată ca un mic prim manual al gospodăriei țărănești de mâne, 
adevărata ei valoare constă tocmai în optimismul acesta pe care 
îl radiază, în încrederea cu care rămâne cititorul în propriile lui 
puteri, în descătușarea de comodul și nenorocitul obiceiu de-a 
aștepta mântuirea lui dela alţii. Intradevăr, toți politicienii cari 
au trecut prin Satul lui, i-au promis ţăranului — în schimbul 
votului—salvarea definitivă şi un traiu pe roze, asigurat de statul 
condus de cutare sau cutare regim. -De ani de zile țăranul e în 
expectativă și mereu înșelat în așteptările sale. 

| Cartea d-lui inginer B'ânduş — care ar trebui, poate, 
incadrată într'o campanie generală de valorificare a muncii 
ţărăneşti — are curajul să rupă cu tradiţia, să îndemne și să 
îndrumeze pe ţăran să se refacă singur, prin munca lui. E curaj, 
căci a nu mai promite, azi, marea şi sarea, în vorbă sau în scris, 
însemnează a înfrunta un obiceiu generalizat, a risca să nu fii 
citit sau ascultat. Ne așteptăm la asta! Cartea va supăra pe cei 
leneşi — leneșii creiați de demagogia politică — dar poate ră- 
Sul şi trezi potențialitatea ţăranului şi-l poate pune din nou. 
a lucru. 

Mai adăugăm la acest d:namism al cărții încă o calitate: 
lămureşte, pe înţelesul tuturor, noile probleme ce se pun azi, 
atât pentru gospodăria țărănească — în mic — cât și pentru 
economia și industria țării — în mare. Valorificare, raționalizare 
(taylo ism), normalizare, standardizare etc., termeni opaci până 
acum, devin familiari intelectualului şi ţăranului care citește cartea. 
Căci nu numai pentru țărani e utilă. Invățătorii și preoții de la 
Sate, cari se ocupă cu refacerea economică a țărănimii, vor avea 
în cărticica d-lui Brânduș, cel mai preţios auxiliar în opera lor. 


Ax, Cr. 

Vas. Netea: „Un îndreptar pentru cercurile culturale“. Co- 
lecţia Progres și Cultură. Format 201/2 X 121/2 cm. Pp. 46, Lei 25. 


O broșură care pune în evidență un dascăl conştient nu 
numai de misiunea lui, ci şi de mijloacele care ar putea ajuta 
și de căile care ar putea apropia pe lumi'iătorii satelor de 
obiectivele spre care năzuesc. — DI Netea, spre laudă îie-i zis, 
nu se sfiește să spună în sfârșit lucrurilor pe nume, convins că 
„0 înviorare şi întărire“ a cercurilor culturale, menite să fie un 
puternic factor de ridicare a satelor, nu se poate obținea fără 
sinceritate și fără semnalarea și recunoaşterea, cu toată fran- 
cheța — oricât de dureroase ar fi pentru tagma căreia apar- 
ține şi d-sa — a păcatelor de care sufăr „activitatea extra- 
școlară și mai ales cea a cercurilor culturale“ — „cele mai 
multe din acestea fiind azi adevărate anacronisme pustii și mute 
— „hrănindu-se din substanța unei intelectualități mediocre“ 
— de unde și „monotonia, banalitatea și sterilitatea lor îngro- 
zitoare“ — „i:ră un gând nou, o experiență nouă, o realizare 
nouă“. 


Nu de „reorganizare“, spune di Netea, avem nevoie — 
cum cred unii — pentru a infuza o nouă viață acestui organism, 
ci „de suflet, de mult suflet, de pasiune și de ideal cultural, 
de dragoste, de pregătire temeinică și de muncă, de îndârjită 
muncă“. — Se face un aspru rechizitoriu lecţiilor practice, an- 
chilozate în vechile tipare, fără „să deschidă orizonturi noi în 
câmpul practicei pedagogice“, ca și conferințelor intime şi recen- 
siilor care le urmează „toate complăcându-se într'o mediocritate 
dureroasă, tradând o miopie intelectuală neașteptată, o lipsă de 
preocupări mai înalte, o teamă de luptă, de năzuinţi, o ocolire 
înspâimântătoare a realizărilor“. 

La fel sunt criticate con/erinfele pentru popor. Şi aci, ca 
şi la conferințele intime: vorbe, mereu numai vorbe, neprece- 
date sau urmate de faptă. Şi numai fapta rodeşte faptă. 


Broșura d-lui Netea nu se mărginește însă numai la con- 
statări. Ea dă și soluţii. Şi cum constatările, ca şi soluțiile, sunt 
rezultatul unor îndelungate discuții avute de autor cu camarazii 
săi învăţători din timpul stagiului militar la școala pregătitoare 
de ofițeri de rezervă din Bacău — unde a și fost scrisă broşura 
— ele nu oglindesc păreri izolate, ci sunt expresia convingerilor 
generaţiei tinere, căreia d-l Netea, prin felul bărbătesc în care 
a atacat problema şi i-a știut da expresie, îi face cinste. — Bro- 
şura trebuie cetită de toți cei care poartă la sufiet creșterea 
prestigiului corpului didactic primar și a eficacității sforțărilor 
ridicării nivelului cultural al satelor. 

*% 

Sub titlul „Contribuţiuni la istoria poeziei noastre, populare 
şi culte“, dl prof. dela Univ. din Cluj, O. Ghibu, şi-a scos din 
Memoriile secţiunii literare și în broșură aparte (de pp. 36) co- 
municarea — de interes nu numai istoric-literar, ci şi social — 
făcută în şedinţa dela 25 Nov. 1932 a Acad. Române asupra 

(primelor poezii lumești tipărite, după cât se știe până acum, în 
“1 românească și descoperite de d-sa în biblioteca lic. săsesc din 
Sighişoara, într'o cărţicică de 32 pp. din a. 1768. Cărticica în afară 
de 14 poezii erotice rom. (cuprinzând 532 versuri), conţine și 4 
poezii ungurești, dintre care una cu titlul „Un cântec ung. tot 
pe melodia românească“. — Cântecele (sau horele, cum se mai 
numesc) au titluri proprii ca d. p: Cântecul celui ce zace de 
dragoste, Can după ibovnica scăpată, Văietatul femeii adu- 
cându-și aminte de fetie etc. — Poeziile sunt tipărite cu litere 
latine, ortogriia însă e cea ungurească, — influență ce se re- 
simte şi în (fondul și în limba lor. — Autorul, după părerea 
d-lui O. Gl — spre deosebire de cea a d-lui A. Veress care 
a cunoscuţ/ediţia a ll-a — nu poate fi decât din câmpia Ardea- 
lului, iar fpografia în care au văzut lumina zilei, cea a Univ. 
din Cluj 'A doua ediţie, apărută după 1780, probabil în Buda, 
se tipăeşte cu litere cirilice, cu modificări şi eliminarea poe- 
ziilor țng. și a jumătate din cele românești. 
tă și concluziile pe care le trage d-l Gh. din studierea 
ale cărticele și a altor celecţii ms. de cântece ung. ardelene 





din fec. XVII și XVIII: 


In Transilvania, în sec. XVIII exista, pentru poezia şi mu- 
zid rom., un interes care depășea cadrele țărănimii, atingând 
nv numai pe Români, ci și pe Unguri. 
| 2. Poezia pop. din Transilvania avea de pe atunci un ca- 

cter general rom; ea era un produs al circulaţiei libere dintre 
diferitele țări locuite de Români. 

3. L. rom. era nu numai cunoscută, ci și întrebuințată în 
cercurile ungurești ardelene. 

4. Influenţa reciprocă între cele două literaturi, maghiară 

/ Şi română, a fost mult mai profundă decât se știa până acum. 


N. Tcaciuc-Albu: Vieaţa şi opera lui Tudor Flondor. Ed. 
Iconar. Cernăuţi 1934. Pp. 52. Lei 30'— Format 24X(16 cm 

Autorul operetelor „Moș Ciocârlan“ și „Noaptea Sif. 
Gheorghe“ și al atâtor cântece — „înaltă expresie a sensibili- 
tății moldovenești din Bucovina dintr'o epocă de jalnică prefa- 
cere (ruinarea proprietății mari românești și foarte chinuita ri- 
dicare a unei intelectualităţi sărace și dependente de voința 
stăpânirii străine)“ — a găsit în d. N. T. A. un înţelegător şi 
pios evocator, a cărui lucrare, publicată și în „Junimea Literară“, 

aduce preţioase informațiuni privitoare la familia și viaţa omu- 
lui şi la caracterizarea artistului care a fost Tudor Flondor. 
Lista compozițiilor lui T. F. cuprinde şi câteva lucrări inedite, 
rămase în manuscris — unele terminate, altele fragmentare sau 
numai începute — aflate de autorul acestui studiu printre hâr- 
tiile şi cărţile rămase pe urma compozitorului, — lucrări menite, 
pe lângă cele cunoscute, a pune în și mai vie lumină pe cel 
care „la bine și la rău“ a rămas în mijlocul neamului, mulţu- 
mindu-se „cu puţina glorie ce i-a putut-o da un popor sârac, 
subjugat de o împărăție mare“. 
* 


| 

Radu I. Paul: Izvoarele de inspirație a citorva poezii ale 
lui Eminescu. Cluj, 1934 Pp.25. Format 24X 17 tm. Fără indi- 
carea prețului. E vorba de nouă poezii în Bare vitoiul, deşi 
relevă oarecari „reminiscențe“, „ecouri“, „asemănăi de fond, 
chiar „versuri de aceeași metrică“(!), „strofe de aceeaşitactură“(!), 
„împărecheri de cuvinte“(!) şi „identitate de imagini! între po- 
ezia lui George Cretzianu şi câteva din poeziile lui Eminescu, 
— la sfârşit, dându-și seama de incomparabila supeidritate a 
realizărilor lui Em. față de ale lui Cr., se simte obligat ță con- 
state: a) că aceste ecouri „rămân note atât de izolatelși de 
şterse în vastul complex al simfoniei poetice a lui Em, încât 
sub raportul valorilor estetice, aportul lor în procesul de ckaţie 
a lui Em., este nul.“ b) că „unele din analogiile pe care ltam 
făcut, se pot datori unor impresiuni subiective ale mele“ cică 
„ar fi posibil ca aceeași temă tratată de Cr. și Em. sofi culo- 
scut ambii, independent, dela un al treilea poet străin sau româi“, 
Sunt concluzii prin care dl R. |. P. își taie singur creanga 
sub picioare, facându-și lucrarea de prisos. 


i | 


Dr. Radu |. Paul: Un capitol de stilistică românească: | 
Subiectul de voinţă. Cluj, 1934. Pp. 2). Format 23X15 cm. Lei 30, i 
i 


Autorul reia discuţia asupra întrebuinţării pron. pers. în scopul 
realizării unui efect stilistic, arătând în ce constă și cum rezultă 
acest efect (ca d. e. în fraza: „Se cam codesc ele fetele, dar le 
place să se mărite“). Se mai demonstrează că această construcție 
e posibilă și obișnuită cu toate persoanele pron. pers. nu nu- 
mai cu persoana a treia, cum se c:edea. In sfârșit, se constată 
că pron. pers., care îndeplineşte rolul de subiect de voință (așa-l 
numește autorul) nu este singurul element deosebit al con- 
strucţiei (în discuţie), ci este numai un element de completare 
pe lângă un predicat, care primește accent sintactic, pentruca 
astfel, împreună cu acesta, să exprime ideea determinării, hotă- 


A 


A 

ririi etc. Astfel, subiectul de voință formează o unitate funcțională 
cu predicatul său şi nici nu există ca atare decât în funcţie 
de acesta. 


De acest lucru nu s'a ținut seamă s:amă până acuma. Pro- 
blema a fost restrânsă numai la pron. pers. Ori funcţia acestuia 
în construcţia de care ne ocupăm, nu există decât în raport cu 
ideea verbală sub accent sintactic“. 


* 


Din documentatul (privitor la ceeace s'a făcut) și atât de 
concludentul (privitor la ceeace va trebui încă să se facă) Ra- 
port anual (pe 1933) al Serviciului sanitar al jud. Brașov, 
publicat de d-l Dr. Pompiliu Nistor, medic primar județean, ex- 
tragem şi noi câteva date referitoare la comunele noastre rurale, 
fiindcă raportul se mărginește numai la acestea. — Cifra po- 
pulaţiei jud. la 31 Dec. 1933 era de 112.483 (Români aproxi- 
mativ 63—64'/). In privința natalității, jud. Braşov e al 65-lea 
pe ţară (numai 6 jud. au nașteri mai puţine; în schimb suntem 
județul cu cea mai mică mortalitate din fară. Ceeace compen- 
sează încâtva prea redusa natilitate. Catastrofal de mică natali- 
tate avem în Cernatu, Ghimbav și Rotbav (13—17%/0); iar re- 
cordul natalității, în Fundata (5/4), urmând apoi Buzaele 
(41,6 —44.7%), Ţânţarii, Dobârl4ul și Holbavul (38—40"/,0). Mor- 
talitatea cea mai mică o are Rotbavul (5.1%/) apoi: Codlea, 
Sohodol, Peşte a, Bod, Teliu (toate sub 10/09); iar cea mai 
mare e în Zizin (24.4%,0). după care urmează Apața, Tohanul- 
vechiu, Crizbav (22—21.60%/.). Excedentul cel mai mare îl are 
Fundata (32.8%.0), cel mai mic Tohanul-v. (0.700), iar Cernatu 
prezintă un deficit de 3 suflete la mie. — ln multe comune nu- 
mărul Românilor scade îngrijorător faţă de conlocuitorii mino- 
ritari Astfel, pe când Sașii nu scad în nici o comună săsească, 
iar Ungurii numai în Cernatu (cu 4 suflete), Românii d. p. în 
Apața au excedent numai 1 suflet față de 2! Unguri, deşi Ro- 
mânii au 21%, din nașteri. Deficitari suntem în Crizbav (cu 2 
suflete) și Satu-nou (1 suflet), pe când Ungurii au un spor de 
7 şi 16 suflete. Proporţional, pierd Românii și în Turcheș, Baciu, 
Cernatu, Tărlungeni, Budila. Regres față de Saşi în Bod, Hăl- 
hiu, Rotbav, prin prea mica natalitate față de mortalitate. — 
Câtă vreme Saşii d. p., au numai 8 și Ungurii 15 morți la 100 
copii sub 1 an, Românii au 26. De murit, mai mulţi copii mor 
în Budila (Români 35%, Unguri 16'/,), Măieruș (R. 39%/0, Saşi 
19%) ; iar mai puţini în Cristian (1.4'/0), Crizbav, Sita-Buzău, 
Peștera, Bod, Intr.-Buzău, Codlea (2.3%—5%0). Raportată la în- 
treaga țară, mortalitatea infantilă din jud. nostru e însă infe- 
rioară celorlalte județe (minus Târnava-mică). 

Dintre boale. mai multe victime face fuberculoza. In unele 
comune procentul morților de tb. e direct alarmant, ca d, e. în 
Holbav, unde tot al treilea deces e cauzat de tuberculoză. Şi 
pentru combaterea acestui flagel nu e în tot județul decât un 
singur loc de izolare: micul spital al Soc. pt. Profilaxia tuber- 
culozei. — O altă boală contagioasă care face ravagii îngrijoră- 
toare e sifilisul. „Deși tratamentul a fost gratuit — spune ra- 
portul — rari bolnavi îl urmează complet, ceeace împiedecă ste- 
rilizarea și oprirea infecției.“ Majoritatea cazurilor o dau Bu- 
zaele (mai mult de jumătate din cazuri, — un sifilitic la 11—25 
locuitori), urmează apoi : Zârnești, Holbav, Poiana-Mărului, 'Tăr- 
lungeni, Satu-Nou, Ţânţari, Crizbav, Tohanele, — In creştere e 
şi numărul canceroșilor și al celor cu gonoree, apoi al defecti- 
vilor: alienați (11 cazuri “ nouă) şi guşați (120 cazuri nouă). 

Şi îi din puţinul relevat aici se poate vedea că ra- 
portul d-lui Dr. P. Nistor nu e lucrare peste care se poate trece 
la ordinea zilei cu ușurința cu care de obiceiu se trece peste 
astiel de rapoarte anuale. Constatările din acest raport sunt de 
interes prea vital pt. viitorul nostru ca de ele să nu se sesizeze 
nu numai serviciile sanitare — de sus până jos — ci și toți 
conducătorii satelor, cari mână 'n mână cu medicii (unii cu cu- 
vântul luminător, alţii cu fapta Și jertfa) să indiguească revăr- 
sarea răului și peste ce mai e încă sănătos. 


* 


In lipsă de spațiu, despre ceielalte cărți, ca și despre revi- 


stele primite, — în nr-ul viitor. 
*% 


O conferință despre porturile noastre din Țara Bârsei a 
ținut d-ra Dr. Luiza Netoliczka, şef de lucrări la Muzeul etno- 
grafic din Cluj, în ziua de Il August a. c. la Vălenii de Munte 
în cadrul „Universităţii populare Nicolae lorga.“ Conferinţa a fost 
bazată pe cercetări proprii, făcute în ultimii doi ani după cele 
mai nouă metode de investigaţiuni asupra portului. Spusele con- 
ferenţiarei au fost însoţite de o serie de fotografii luate, siste- 
matic, de ea însăşi, din sat în sat. 

După cum suntem informați d-ra Netoliczka pregătește pe 
baza acestui material bogat şi prețios — completat cu studii isto- 
rice şi comparative — o lucrare care va fi prima în ţara noastră, 
de felul acesta, în acest domeniu atât de important şi de pi- 
toresc. 

Ne bucurăm de faptul că chiar regiunea noastră, Ţara 
Bârsei, a fost aleasă de d-sa ca subiect al acestui studiu. 
Aşteptăm cu mare interes apariţia lucrării. 


* 

Lămurirea unei nedumeriri 


Biuroul Camerei de Comerţ şi Industrie din Brașov la obiecțiunea 
noastră (privitoare la suma, găsită mult prea exagerată, a cheltuielilor de 
cancelarie) exprimată în nr. trecut al revistei, pg. 581, ne arată că sub de- 
numirea — „poate greşită“ — „Cheltuieli de cancelarie“, se cuprind nu nu- 
mai cheltuelile de biurou propriu zise (care se ridică numai la suma de L. 
36.350), ci şi cheltuielile de administraţie: „luminat, încălzit, taxe de telefon, 
porto, registre pentru Oficiul Registrului Comerţului, imprimarea Dării de 
seamă pe 1933, impozite, întreținerea palatului Camerei, dobânzi la firma 
Siebag Mediaș pentru restul din costul instalaţiei de încălzire centrală, apă, 
canalizare, asigurare şi alte mici cheltuieli de ajutor“. lar adausurile de scum- 
pete (200,000 Lei) nu privesc pe funcționarii activi, ci pe pensionarii ieșiți 
la pensie sub stăpânirea banului aur, a căror pensie, fără aceste adausuri 
sub imperiul banului hârtie, depreciat, ar varia între 50 şi 100 lei lunar. 

Suntem bucuroşi să putem da aceste necesare lămuriri, care vor du- 
miri, credem, pe toți cei ce, în lipsa lor, ar fi rămas, ca și noi, cu impresia 
că la Camera de C. și 1. s'ar cheltui, la unele capitole, cu prea mare lar- 
gheţă. 

In tot răul, deci, şi-un bine. 


Poșta Redacţiei. 


D-șoarei Dr. E. Nefoliczka și d-lor Emil C. Lăzărescu, Norbert Salmen 
și Gâ. D. Banu. Vă rugăm de scuze că, din cauza aglomerării de material, a 
trebuit să amânăm pentru alt nr. cele trimise de dv. Dac'ar fi şi putinţa pe 
cum e dorința, mar îi fost nevoie de aceste scuze, pe care suntem siguri 
că dv. le veţi aprecia. 


$. B. în T. Dupăce ţi-au trecut atâtea mii de băieți pe sub mână, nu 
te mai poți supăra că unii — ca cel dela „Familia“ lui Sonnenfeld — jucân- 
du-se de-a școala, se imaginează pe olimpul catedrei, de unde, cu aiere 
de severi și imperturbabili Jupiteri trec note la carnet, distingând vrednicii sau 
strivind, sub talpa grea a autorităţii lor de savanți a-toate-știutori, ignoranţe. 

In cazuri de acestea, zâmbeșşti şi treci mai departe văzându-ţi de treabă. 

Ce ai şi putea răspunde unui savant care, în aceeași pagină în care 
vrea să dea altuia lecţii de limbă românească, scrie: „strămoșii noștrii“ (când 
și codaşii clasei întâia știu azi că acest pronume ca şi tovarășul său voșiri, 
nu se scrie niciodată — dar niciodată ! — cu doi îi) ; iar la afirmaţia revistei 
Conv, Lit, că „Familia“ a devenit locul de refugiu al generaţiei tinere ră- 
spunde, tot acolo: „Şi fiecare colaborator al ei nu s'a refugiat în aceste 
pagini“. 

Și dac'ar fi numai atât! Dar dascălul nostru de româneşte ne dezar- 
mează și cu alte cunoştinţe ale sale. lată, de-o pildă, felul lui de-a fragmenta 
cuvintele în silabele componente: șco-ala (nr. 5—6 pg. 132, col. 2), luc-ruri, 
cu-rsul (ibid. p. 133 c. 2), hib-ridităţii (ar. 3 pg. 108, c. 2), Sof-ronie (ibid. 
p. 109, c. 1) reg-retăm (ibid. p. 110 c. 1). 

Sau ce ai putea răspunde șefului Arbiter-ului nostru (te pomenești 
Că-i una şi aceeaşi doctă persoană!), care încă trage dungă peste tot ce am 
ştiut noi până acum în materie de desfacere a vorbelor în silabe, făcând 
din pron. caridouă silabe (ca-ri, nr. 7, pg. 103, c. 2), iar altele despicându-le 
cu barda măcelarului de care vorbeşte dl Octav Șuluțiu: câ-țiva (tot acolo), 
oame-ni (p. 108, c. 2) suf-letul (ibid c. 1), ba „îndreptând“ și ortografia co- 
laboratorilor care mau avut posibilitatea să-și facă ei corectura (ca în pg. 
107 a d-lui lov: ob-razul, sau a d-lui VI. Nicoară: ace-asta pg. 102). Astea, 
mărginindu-mă numai la ultimele pagini (prin care scapără cunoștințele multi- 
laterale, consecvența rară a părerilor și logica infailibilă a Arbiter-ului) din 
trei nr-e pe care le am la îndemână. Căci ar trebui să pierd prea mult loc, 
dacă aș mai răsfoi şi celelalte, în care şi-a eternizat vastele cunoștințe acest 
temut judecător al literelor române. 

Vina va fi, de sigur, a cutărui păcătos de tipograf. 

Numai cât mărturiile cunoștințelor ortografice ale cooptatului Jupiter 
orădan sunt prea multe și prea sprâncenate la fel, ca să poată îi puse în 
sarcina „acarului lon Păun“. lar împrejurarea că'n alte articole — corectate 
se vede de autori — ele lipsesc, e un argument în plus că paternitatea 
lor aparţine exclusiv „criticului“ . . , . zi-i pe nume d-le Samarineanul! 
Și acești savanți nu se sfiesc să vorbească de „scrisul cu piciorul“ din Ba- 
natul Literar, de „scris cu coarnele“ etc, 

E rău când te uiţi în oglindă în cursul scrisului!... 

Ce să mai zici apoi de celelalte calităţi ale „Arbiter“-ului nostru? 
Citeşte ce spune d. p. despre Conv. Lit. în nr. 5—6 și vezi-i apoi părerea 
din nr-ul imediat următor, dupăce C. L. îl atinseseră puţintel la ighe- 
monicon. 

Și culmea, tot această ilustrație a criticei rom. se plânge că ....„„munca 
noastră cuminte şi rodnică este murdărită de ochiul șașiu cu care unii în- 
drăznesc să ne privească. E dureros că în țara aceasta nu poți face nimic 
frumos, nimic bun, fără ca anumite rebuturi ale vieții omeneşti să te pri- 
vească rău şi să-ți spurce opera cu o apreciere îngustă“... Și încheie: „Ină- 
criții şi rataţii cari mau putut să facă nimic pozitiv şi cari s'au refugiat în 
paginile Conv. Literare să ştie, că din păcate la ei n'a rămas nici o urmă 
care să justifice gioriosul trecut al revistei.“ (nr. 7 p. 110—111). — Şi asta, 
dupăce în nr. precedent scrisese negru pe alb despre nr. pe lunie-Sept. al 
C, L.: „Un număr excepțional de bun“... „Comemorarea lui Odobescu nu 
putea avea o mai solidă cinstire decât acest volum de peste 200 pg. care 
închide înăuntru o . avere spirituală şi informativ-documentară“. Ce m'aş da, 
câte-odată, să mă pălească şi pe mine câte-o astel de amnezie! Căci numai 
uitând dela mână până la gură îți poți păstra spiritul de „imparțialitate“, 

indispensabil unui critic care se respectă, dar care, din păcate, nu e hărăzit 
decât prea puținora. Şi între acești norocoşi locul de cinste îl ocupă, fără'n- 
doială, „Arbiter“-ul dela Oradea, — atât de cunoscut... d-lui Sonnenfeld, 
încât poate să arunce „ilustrului necunoscut“, care-l „privește strâmb“ din . 
paginile Conv. Lit., calificativul „un rău voitor de calitate prea josnică“. Sunt 
adorabili în pseudonimitatea lor aceşti eroi! Şi dacă raţionezi puţin, le dai 
dreptate. A opera fără cartă de vizită e mai puțin primejdios și pentru piel- 
cuța ta și pentru a celui care te găzduește. 

Altuia, în clar cu proporţiile nasului, şi care nu te priveşte, cu 
ochii micşoraţi, de pe  picioroangele megalomaniei, oricât de ignorant sar 
fi dovedit, i s'ar fi putut răspunde: „Caută, domnule, la pag. 184, în „Manu- 
alul de 1. română“ al lui Dr. Calistrat Şotropa (Cernăuți 1924, aprobat de 
Ministerul instr. pt. ci. II. sec.) şi citeşte: 


N. doi băeţi două fete 
G. duor „ (a doi băeţi) duor „ (a două îete) 
D. duor „ (la doi băeți) duor ,, (la două fete) 


In caz că nu ţi-e cunoscut acest autor, caută la pg. 79 a Gramaticei 
|. române. Partea 1. Etimologia, de 7. Slavici, (Minerva, București, 1914) şi 
citește acolo: 

N. doi, doue, G. a doi, a doue (dazor) D. duor. 

De 7. Slavici, scriitorul și directorul de studii (de /. română, istorie şi 
educație) dela Inst. Oteteleșeanu, de fostul prieten al lui M. Eminescu pro- 
babil ai auzit, doar şi în Oradea şi-a petrecut o parte a tinereţelor,“ 

li amintiam pe aceşti doi autori, fiindcă manualul unuia a apărut în 
Bucovina şi a celuilalt la Bucureştii, scris de un Ardelean, trăit multă vreme 
în capitala ţării. 

Dar pentru cine cunoaște forma: amânduror, — nt era nimic de mirat 
în forma duor, pe care mam inventat-o eu. Ea constitue poartă nouă numai 
pentru deşteptul „Arbiter“ al Familiei, pe care regret că nume stimate, unele 
chiar dragi, îl acopăr cu creditul lor, ca să poată scoate limba la trecători. 

Greu samar duce n cârcă d. Samarineanu. Și mai greu o fi însă cel 
sub care geme d. Sonnenfeld! 

Incheiu deocamdată, căci, sunt sigur, va mai veni vorba de acești ire- 
sistibili „Arbiter“-i cu naswn stratosferă. 

Sunt doar abia în anul dintâi al sgomotoasei și întrecutei lor „afirmări“, 


Cu sănătate și noroc, 


Axente Banciu 

Jertia prietenilor revistei, pe anul 1935 


Banciu Sorin, jud. în tribunalul din Tg.-Mureş L. 


Dr. Ciura V,, notar public, Sighişoara 


Dr. Gârbacea I., prof. Acad. Comercială, Cluj ȘI 
Dr. Nicolau Ștefan, prof. universitar, Bucureşti i 


Peteu loan, fabricant, Braşov 


Popp Gh. Caius, mare proprietar, București 


Popa Gh., insp.-şef şcolar, Cluj 


Dr. med. Popa loan, deputat, Sf.-Gheorghe i 


Schiopul losif, cons. de presă, Berna 


Zernoveanu T, N., dir. la Soc. de cărbuni „Petroşani“, București ,, 


300.— 
„100.— 
240.— 
110.— 
„ 110.— 
» 240.— 
„  50.— 
180.— 
„100.— 
140.— 


Tuturora calde mulțumiri. 


ABONAȚII 
care și-au mai achitat abonamentul 


Până la 31 Dec. 1933 
Direcţ. gimn. „Petru Rareş“, M.-Ciuc 


Până la 1 Mai 1934. 
Dr. Moroianu Gh., rect. Ac. Com., Cluj. 


Până la 1 lulie 1934. 


Direcţ. lic. „T. Maiorescu“, Aiud. 
Dr. Hossu Iuliu, episcop, Cluj. 
Jordache V.. secr.-contabil, Brașov. 


Până la 1 Sept. 1934. 


Cruceanu D. Gh., preot, Cernica 
Frăticiu 1., avocat, București. 


Până la 31 Dec. 1934. 


Astra-Sportivă, Secţia foot-ball, Brașov. 
Banciu llie, adm. fin., Târgoviște 
Bancotescu & Nicolau, București. 

Pr, Bărbieru V., econ.-stavr., Cotroceni. 
Bârseanu A. Catinca, Sibiu. 

Biblioteca lic. „A. Şaguna“, Brașov. 
Dr. Bornemisa S., fost primar, Cluj. 
Dr. med. Borşan D., Brașov. 

Casa Naţ. Română, Făgăraș. 

Dr. Ciura V., notar public, Sighişoara, 
Dr. med. Comşa Nicolae, Sibiu. 
Constantin Gh. preot, Stupini-Braşov. 
Dr. med. Curta E., colonel, Tg.-Mureș. 
Dr. David C., avocat, Abrud. 


Davidescu Gh., cons. legație, Bucureşti. 
Dr. Debu Ilarie, avocat, M.-Ciuc. 
Deișoreanu R., notar, Bran. 

Dima N., preot, Ploeşti. 

Direcţ. lic. gr. cat. de băeți, Blaj. 

» » „Avram Iancu“, Brad, 

„Şc. prim. „l. Popazu“, Brașov. 

„Şc. com. sup. de băeţi, Galaţi. 

„ic. „Aurel Vlaicu“, Orăștie, 

» Şc. com. sup. băeţi, Timișoara. 
Dogariu R., secr. Ef. Şc. centr. ort. Braşov. 
Enescu A., comerciant, Poiana-Mărului. 
Enescu V., președ. de Tribunal, Brașov. 
Giurgiu O., profesor, Brașov. 

Guşu A., funcț.-sup. Albina, Sibiu. 
Inst. de Ist. Naţională, Cluj. 

Ionescu [., ing. șef silvic, Baia-Mare. 
Ivan N., episcop, Cluj. 

Jianu lonel, profesor, Oraviţa. 

Lupaș N., inginer, Bucureşti. 

Mailat Al.. funcţ. Min. Fin., București. 
Mateescu N. C., profesor, R.-Vâlcea. 
Mincu Gh. dir. g. Bca Agr. Bucureşti, 
Modroiu I., preot, Vama-Buzăului. 
Moldovan I., ing. silvic, Zârnești. 
Morgenstern I., avocat, București. 
Munteanu Al., farmacist, București. 
Munteanu P., avocat, Braşov. 

Dr. Muţiu [., not. public, Sibiu. 
Muzeul Naţ. Secuesc, Si.-Gheorghe. 
Navrea D., profesor, Braşov. 

Dr. med. Oancea Const., Braşov. 

Dr. Olariu Tit, avocat, Făget. 

Dr. Oniţiu, [,, avocat, Sebeş. 

Oţoiu A., adm. del. B-ca Naţ., București. 


Dr. Pop., fost subsecr. de Stat, A.-lulia. 


Pr. Popa 1., profesor, Brașov. 
Popa Lisseanu Gh., insp. gen. şc. p., Buc. 
Popa T., căpitan, Brașov. 


Popp G. Caius, proprietar, Bucureşti. 


Dr. Precup Nic., avocat, Brașov. 
Primăria comunei Baciu. 

Pușcariu 1., învăţător, Braşov. 

Dr. Roman V., avocat, Braşov. 

Școala primară de Stat, Baciu. 

Șomlea Mih., farmacist, Cluj. 

Dr. Ştefan U., med. pr.al mun. Brașov. 
Stinghe I., propr. libr. Minerva, Braşov. 
Dr. med. Stoian Aurel, Bran. 

Stoichiţa O., fost deputat, Brașov. 

Dr. Sturza I., med. pr. al mun. Sibiu. 
Suciu luliu, avocat, Braşov. 

Dr. Tecău D., adv., deputat, Alba-lulia. 
Triteanu Lucian, episcop, Roman. 


Până la 1 Martie 1935. 
Primăriile comunelor: Codlea, Cristian, 
Crizbav, Feldioara, Hălchiu, Intor- 
sura-Buzăului, Măieruș, Poiana-Mă- 
rului, Satulung, Teliu, Vulcan. 
Până la 1 Mai 1935. 
Direcţ. lic. „Regina Maria“, Cluj. 
Literat V., profesor, Făgăraș. 


Moşoiu [., dir. lic. „A. Şaguna“, Braşov. 
Popescu-Bogdan Maria, dir. de Șc. 
norm. î. p., Brașov. 


Până la 1 luiie 1935. 


Dr. med. Coţoiu Romuald, Săvârșin. 
Giuglea Gh., prof. univ., Cluj 
Pop Gh., inginer, Brașov, 


Până la 1 Nov. 1935. 
Dr. Rusu D., preş, de trib., Tg.-Mureș. 
Până la 31 Dec. 1935. 


Biblioteca lic. „A. Șaguna“, Brașov, 

Ing. Bohăţiel Leo, Cluj. 

Casina Română, Braşov. 

Dr. Gârbacea 1. prof. Acad. Com., Cluj. 

Dr. Lemenyi-Vasilie Nora, Cluj. 

Dr. Nicolau Șt., prof. univ., București. 

Nistor Virgil, cons. arhiep., Sibiu. 

Popa Gh., insp.-şet şcolar, Cluj. 

Popescu C., ing. insp. C.F.R., Braşov. 

Socaciu E., secr. gen. al mun. Brașov. 

Dr. VecerdeaN., cons. on. C. de Cas., Sibiu 

Zernovean N., dir. Soc. „Petroșani“, 
* Bucureşti. 


Până la 1 Maiu 1936. 
Dr. med. Popa 1., deputat, Sf.-Gheorghe 


Până la 1 lulie 1936. 
Peteu 1., fabricant, Braşov. 


Am mai primit din restanţe dela domnii: 


Jiga M., dir. de bancă, Făgăraș 
Micu I., preot, Cristian 

Maior Gh., dir. de bancă, Reghin 
Dr. Popescu 1., primar. Reghin 
Căp, Scârneciu V., Braşov 

Dr. Truţia E., notar public, Reghin 


viitor, 


Confirmarea primirii sumelor sosite după 14 Dec. se va face 


întreaga restanţă, 


Lei 100.— 
» 100.— 
„ 200.— 
„ 210.— 


în nr, 


Intrebare adresată domnilor de mai jos : 


Ce calificativ daţi dv. intelectualului care se 


respectă şi cere 


zi fie respectat, dar care, abuzând de încrederea şi buna-credință a 
eaproapelui sdu, primeşte și reține timp îndelungat o revistă _ro- 
mânească susținută cu grele jertfe, iar când ise cere costul — 

fiindcă revista nu se tipărește cu bani găsiți în drum — 
sau refuză net achitarea sau se face n'aude nu-vede la scrisorile 
ce i se trimit, deşi în pag. 2 a rev. se subliniază avizul: Oricine 
reține vre-un număr, se consideră abonat? 


Intrebarea aceasta ne permitem să V'o adresăm deocamdată 
dvoastră, apărători ai dreptăţii, ca din tăcerea sau răspunsul ce-l 
vom primi să tragem concluziile cari se impun. 

Dr. Cușuta I,, avocat, Sebeș (Alba). Dr. Mihuţ Nic., av. Băița (Huned.) 
Dr. Holom Ilarie „ Dumbrăveni. Dr. Pop Tr., prof. de drept la Univ. 
Dr. Moldovan I. „ Beclean(Someș) din Cluj. 

Dr. Pavelea Oct.  „ ȘI - Dr. Scridon Leon av. Bistriţa. 

Dr. Popa Ilie „Sighişoara Dr. Sulică Dum. „ Ilia (EHuned.) 
Dr. MunteanuZah.,  Alba-lulia Dr. Velican E.  „ Alba-lulia 


(Vom continua cu întrebarea, la care așteptăm răspuns și 
dela alți binevoitori). 
Administrația revistei. 


Rugăm pe on. prieteni ca în viitor să nu ne mai recomande spre a 
li se trimite revista decât cunoscuţi pentru care iau ei și garanția. Prea am 
fost înșelaţi, fără rușine, de unii recomandați ca „abonaţi in spe“. Când îşi 
exprimă cineva dorința de abonare, să fie şi încasat. 

+ 

Emoţionantul studiu al d-lui Alex. Ceușianu: „Vremuri de osândă“, 
împreună cu „Cronica evenimentelor din 1848—49“ a protopopului Şt. Branea 
din Măierău, publicate în Ţara Bârsei“, au apărut și în volum. Preţul unui 
exemplar Lei 30. In București se găsește de vânzare Ja libr. Pavel Suru şi 
„Cultura Poporului“ (Bd. Acad. 2). In Ardeal, la autor, Reghin, (jud. Mureş). 
E o lucrate care ar trebui cunoscută de fiecare Român, mai ales azi, când 
urmaşii lui Berzenczei, toți eckAardții, îşi iau la purtare, în toate areopagele 
mondiale, nasul fradiției şi superiorității civilizației : lor „milenare“. 


ERATĂ 


In Cronica lui Şt. Branea se va citi pretutindenea în loc de Maierău 
Măierău. 


In nr. trecut, în pg. 568 rândul 15 se va ceti: pogori 


„n 50 » 14, „ „ î observații 

sn BI] 13 „ » „ î apărate 

» » 519 „ 8, » „ : strategic 
„5% „ 6, „ „ : In articolul prim 
„591 8, „ „ : Proză (nu Poezii) 
» n » » 23 » von i Gh. Giuglea 


> » 592 11, i» „ : Lapedatu 
lar în Cuprins nu: din protop., ci de protop. Șt. Branea. 





Numărul acesta a apărut la 19 XII. 1934. 

